
TABUK IA SAM 


TAPITOSBUKI 
Sam 1. 


1 Erufie tapu tatagata sefakarogoma i avisau o fakau 
nopena penaganea esa, eia senofoma i taretu o fakau esa 
iarea penaganea, sepukuma fatasiana ma fakau nofakah- 
mana. 

2 Kaie eia nokaniani i tavaga o Ihova; eia nomana- 
tunea i tiona vaga i ao mapo. 

3 Eia kafeipe i tarakau nihpura wei avai-tafe, noamoa 
anofua i tiona vajagara; semaroma foki tanorau: karufie 
anea oji neipena. 

4 Fakau esa iarea penaganea sefeipera; kaie akirea 
feipe i ahvaonea tamtagi noeifiakea. 

5 Fakau esa iarea penaganea serohtuma iei i tanohnea 
nofarigoina penaganea o tagata; fakau esa iarea penaganea 
serohtuma i tafatakina o fakau etotonu iarea penaganea. 

6 Ihova mari noiroa penaganea o fakau etotonu apena- 
ganea area: kaie kaiauiei fakau esa i apenaganea area. 


Sam 2. 


1 Fakai i avaka tagata nokali iaha ? fakai i afanua 
nomanatunea tane taru mani ? 

2 Afatoriki i takere nei ninage fatakina kirea, fakau 
sore nofakatamau fatasiana ia Ihova, ma tatagata nei- 
nage, notupe, 

3 Tumusia kitea tafou oraua, katauaki ataura oraua 1 
akitea. 

4 Eia noeke i taragi kakata: Teriki kafakaopea kirea. 

5 Eia kavisau ki akirea i tiona kali, kafakahlika kirea 
i tiona fakainina sore. 

2.6. TABUK IA SAM 3. 8. 


6 Kaie avau nahnage tioku Ariki i Salon, tioku aora 
tapu. 


7 Avau kantukua tavaga: Ihova neitukuamai ki 
atavau pe, Akoe tuku Tariki; avau nahkamoa akoe 
iranei. l 

8 Nugia avau, avau kantufa akoe avaka tagata mou, ma 
anoji i takere nei pe kaniou. 

ọ Akoe kautafoia kirea i tafoirakau fatu; akoe kanuh- 
nukia kirea feipe tagajanea kerehpuru. 


10 Arapakau akaua iei, afatoriki nei: amoa tafakeiroa, 
akaua fakau sore i takere nei. 

11 Faoifo akaua kia Ihova ma tamataku, kakaniani ma 
taviriviri. 

12 Sogia akaua Tantariki pena kakali eia, akaua kah- 
mate i taretu, kasore tiona kali mahlau. Erufie tapu 
fakau oji nofakarogo iateia. 


Sam 3. 


Sam o Tevit tenei itanapugira eia nitere ia Absalom tantariki. 


1 E Ihova, nikobkobua tapu fakau nofakahlika avau ! 
enalupai nikomasike pe kapentowa iatavau. 
2 Enalupai mari notukua 1 tioku nohkano pe, Teatua 


4 Avau nantapa Ihova i tioku areo, eia nifakarogo 
iatavau i tiona aora tapu. 


5 Avau nimoe, nimoiroa; avau niviri, iei te, Ihova nei- 
matakina avau. 

6 Avau seromatakuma i atagata tamakesu ninage 
kirea fakaforfori iatavau. 


7 Masike, e Ihova; penamauri moku, e tioku Atua: 
akoe nauforopakia fakau esamai maku i akaufafa orea; 
akoe nautajia anifo o fakau esa iarea penaganea. 

8 Nio Ihova tamauri: akoe kauageia iou atagata. 

3. L. TABUK IA SAM 5.4. 


Sam 4. 


Ki Tesore i afakau nohgoro. Sam o Tevit. 


1 Fakarogo iatavau pe avau rotapa akoe,e tioku Atua 
rufie: akoe naupenamauri moku i tioku ahlika: siraru- 
fiemai avau, fakarogona tioku ahmori. 

2 Akaua, fakau sore nei, koameifo tioku arufie, kapena 
tane nofakahmana iei mei tanapugi tefe ? akaua kaka- 
niani i ane taru, ma penaganea erohkavei mei tanapugi 
tefe ? 

3 Kaie farigoina akaua pe Ihova neinagkekeina mona 
tatagata erufie iana penaganea: Ihova keirogona pe avau 
nantapa eia. 


4 Kamataku akaua, kiosapenanesa: manatunea ma 
arotaua i apotu aua, fakahlogoana. 

5 Taumafa akaua i ataumafa ma arotaua totonu, fa- 
karogrogo ia' Ihova. 


6 Enalupai mari notukua pe, Akai kafakariamai ki 
akitea sanea rufie? E Ihova, sirarufiemai kimea i tiou 
afoimata marama. 

7 Akoe naunage fakasore takaniani i tioku roto, se- 
sorema takaniani orea i tanapugi nikobkobua akorn ma 
tavai-vain orea. 

8 Avau kamoe ma tamarino, kamoiroa: iei te, sahkoe, 
e Ihova, nositu iatavau pe kanofo fakarufie. 


Sam 5. 


Ki Tesore i afakau nohgoro. Sam o Tevit. 


1 Fakarogona iaku visau, e Ihova, mentua iaku 
amanatuga. 

2 Fakarogona tioku areo, tioku Ariki, ma tioku Atua, 
avau mari nohmori ki atakoe. 

3 E Ihova, akoe kaurogona tioku areo i ohpo, i ohpo 
mari avau kahmori-katu ki atakoe, nosirakake. 


4 Jikai pe akoe Teatua nokaniani i apenaganea esa: 
seronofoma sanea sa iatakoe. 

5. 5. TABUK IA SAM 6. 5. 


5 Fakau nokaulevi serohnofoma weimoa iatakoe: 
akoe nohgeigai i afakau oji nopena penaganea faga. 

6 Akoe kaiauiei fakau notukua avisau erohkavei: 
Ihova nosasahlua i tatagata nohta-tagata ma tatagata 
erohkavei. 

7 Kaie avau, avau mari kohmai ki tiou afare i tiou 
arofa sorekage: avau kahmori ma tamataku iatakoe nosira 
ki tiou afare tapu. 


8 Arafia avau, e Ihova, iou apenaganea totonu 1 
afakau esamai maku; fakatotonusia tiou aretu weimoa 
iatāvau.- | 

9 Jikai savisau mari i afafa orea; esana arotorea: 
avajagareo orea tanasivari setanumiama; akirea novisau 
rufie ki atavau, kaie norohkavei. 


10 Oria i akirea, e Teatua: kahtakakea kirea i tafa- 
katamauga orea: segiakea kirea i apenaganea esa na- 
lupai area; iei te, akirea nofakarogosa iatakoe. 

11 Kale kakaniani atagata oji nofakarogo iatakoe, 
kafeiakea kirea ahgoro segapu, iei te, akoe nauapojia 
kirea: kakaniani foki iatakoe fakau nokaniani i tiou 
eigoa. 

12 Akoe mari kauageia fakau etotonu apenaganea 
area; akoe mari, e Ihova, kafakaforforia kirea i tiou 
arofa feipe i takaroa. 


Sam 6. 


Ki Tesore i afakau nohgoro. Sam o Tevit. 


1 E Ihova, koisautukua sajina avau i tiou akali, 
koisotarania avau i tiou afakainina sore. 

2 Sirarufiemai avau, e'Ihova, avau mari nikotamoto: 
e Ihova, penamauri moku; nikohlika oku eivi. 

3 Tioku nohkano foki nohlika fakasore: kaie, e Ihova, 
mei tanapugi tefe ? 


4 Afemai, e Ihova, veteakea tioku nohkano: pena- 
mauri moku 1 tiou arofa. 

5 Sementua mari akoe i tahmate: akai kafafetai iata- 
koe 1 tafanua o fakau ehmate ? 


6 


O. 6 TABUK IA SAM T. 9. 


6 Avau kotereva i tioku atagi; tioku apotu nomanu 
i apo oji; esu tanohnea nomoe iei avau i oku areimata. 

7 Konopauri ru oku foimata i tatagi; konofakau sore 
i afakau esamai maku. 


8 Rokea akaua iatavau, fakau oji nopena penaganea 
faga; Ihova mari neirogona tareo i tioku atagi. 

ọ Ihova neirogona anea avau nahnugia iateia; Ihova 
keiamoa tioku ahmori. 

10 Fakau oji esamai maku kahma, kafakainina fa- 
kasore: akirea kaafe weiwaha kahma. 


Sam 7. 


Tahgoro o Tevit neifeiakea kia Ihova i avisau o Kuj, 
tafakai Bentiamen. 


Ca 


1 E Ihova, tioku Atua, avau nofakarogo iatakoe: 
penamauri moku i atagata oji noatagia avau, veteakea 
avau i akirea. 

2 Pena eia keifafasia avau feipe i salaion nofafasia 
fakarikrikia, kaie jikai tasi pe kapenamauri moku. 


3 E Ihova, tioku Atua, pe avau nanpena penei; pe 
apenaganea efaga noi ru oku rima; 

4 Pe avau nahkoria tasa ki ateia eia ninofo marino 
iatavau; (avau mari nanpenamauri mo tatagata esamai 
maku, kale jikai tantafito:) 

5 Ehtau pe tatagata esamai maku keiatagia tioku 
nohkano, katotomia avau; eia katakafieifo avau ki 
takere, kanageifo tioku arufie i takere. 


6 Masike, e Ihova, i tiou akali, tukake akoe maku i 
takali o fakau esamai maku: virikake akoe maku; pena 
tanori morea nautukua. 

MSI Gtakina tagata kafakaforforia akoe iel akoe 
kaafe weiluga marea. 

8 Ihova neitukua tanori ma fakai i afanua: oria avau, 
e Ihova, ehtau ki iaku penaganea totonu, ma iaku pena- 
ganea mari. 

9 Erufie pe karava apenaganea esa o fakau esa; kale 
nage fakamahkeia fakau etotonu iarea penaganea: Tea- 

R 10. TABUK TASA N 8. 1. 


tua etotonu iana penaganea nojirojiroa aroto, ma amana- 


tuga o tagata. 
IO Tioku karoa no ia Teatua, eia neipenamauri mo 


fakau nomari arotorea. 


11 Teatua nofarigoina penaganea o fakau rufie. Tea- 


tua nokali i afakau esa i anapugi oji. 

12 Pa eia serotafurima eia katara tena majira: eia 
neitorojia takaroji, ninanakina pe kafana. 

13 Eia neipenpena foki mona akauligi i tahmate: eia 
neipena ano gasau feipe agasau afi. 


14 Eia mari nikohmafa i apenaganea efaga, neiamoa 
asa, nifarere i terohkavei. 

15 Eia neipena tarua, neikeria, kaie nitakakea i tarua 
neipena. 

16 Tiana asa kaafe i tiona uru, ma iana penaganea 
evahkoko katakeifo i tiona eipu. 


17 Avau karafaina Ihova ehtau ki iana penaganea 
totonu: avau kafeiakea ahgoro i teigoa o Ihova Weilu- 


garoa. 
Sam 8. 


Ki Tesore i afakau nohgoro. Sam o Tevit. 


1 E Ihova, Teriki omea, erufie tapu tiou eigoa i takere 
nei oji ! akoe naunage tiou arufie i taragi. 

2 Akoe naunage tatamotua i afafa o agatama rikriki, 
ma agatama nou, i afakau esakatu mou, pe akoe kaupo- 
jina avisau sajina o tatagata esakatu mou, ma tatagata 
neioria penaganea. 


3 Pe avau romojikia taragi tiou, tafijikauga iou apajo 
nima; ma tamrama foki, ma afetu naunage; 

4 Avau notukua pe, Atagata aha, pe akoe nomentua 
kirea ? ma agatama o tagata pe akoe nomeisireia kirea. 

5 Akoe mari naupena kirea weiraro fakasisiana i agelo, 
akoe niburaua kirea i tarufie ma tahgana. 

6 Akce naunage kirea pe kariki i afijikauga iou arima; 
naunage anea oji weiraro 1 avae orea ; 

7 Ajip oji ma bulimatau, ma anemauri eiro i agamotu; 

S. 87 IRIBORKTA"SAM 9. 13. 


8 Ma amanu i teavavanea, meika i tatai, anea oji 
mari nomeiroro 1 aretu i tatali. 


9 E Ihova, Teriki omea, erufie tapu tiou eigoa i takere 


nei oji ! 
Sam 9. 
Ki Tesore i afakau nohgoro. Sam o Tevit. 


1 Avau kafafetai ia Ihova ma tioku roto pakeni; avau 
kafakaria iou afijikauga oji nomasaro iei. 

SSKamfe tioku roto, avau kakaniani iatakoe; avau 
kafeiakea ahgoro i tiou eigoa, e Teatua Weilugaroa. 


3 Pe roafe kimuri fakau esamai maku, akirea kasiba 
kahmate weimoa iatakoe. 

4 Akoe mari nisitu iatavau i aku penaganea totonu, 
nauamoa maku; akoe nieke 1 torona, nautukua fakato- 
tonua tanori ma tagata. 


5 Akoe nautukua sajina avaka tagata, niauiei fakau 
nopena penaganea esa, nifurunakea eigorea iatau matau. 

6 Nikoiauiei nibuni fakau esakatu mou iatau matau; 
akoe niauiei foki asiti orea; ane nomentua iei kirea niko- 
jikai fatasiana ma kirea. 


7 Kaie Ihova noariki iatau matau: eia neipenpena 
tiona torona pe keitukua tanori ma tagata. 

8 Eia notukua fakatotonua tanori ma fakai i takere 
nei, eia keinage tanori totonu ma tagata. 

9 Ihova tanohnea kahmuni iei foki ma fakau nitomia, 
tanohnea kahmuni iei 1 anapugi nohlika iei; 

ro Fakau noiroa tiou eigoa kafakarogo iatakoe; iei 
te, akoe Ihova, sehkoinama fakau nosara akoe. 


11 Feiakea ahgoro akaua ma Ihova nonofo i Saion: 
tukua akaua iana penaganea ki atagata. 

12 Eia mari nomentua, keioria fakau nohta-tagata: 
ela segaroma i tahtapa o fakau emaru aroto orea. 


13 Sirarufiemai avau, e Ihova; mojikia tioku ahlika 
nahkamoa i afakau nohgeigai iatavau, akoe mari nojiki- 
jiake avau 1 tanapugi avau nitata ki tamate; 

9.14. TABUK IA SAM 10.7. 


14 Pe avau kantukua anea oji nohgana iatakoe iei i 
afeipa i tasiti 1 Salon: avau kakaniani i tiou amauri. 


15 Fakau pauri nikohkero i tarua akirea nikeria: 
nikonaua avae orea i takaupega akirea nifuna. 

16 Ihova neifakaria eia, neioria fakatotonua tagata: 
fakau esa iarea penaganea nikonaua i 1 tafijikauga 1 arima 
orea. 


17 Kaafe kimuri fakau nopenanesa ki tafanua sa, fakai 
i afanua oji mari nogaro i Teatua. 

18 Serogaroma mari i afakau ejikai iarea anea iatau 
matau: serojikaima iatau matau anea fakau ejikai iarea 
anea noajia. 

19 Masike, e Ihova; koisatamotua tagata: tukua 
tanori ma fakai i eke afanua weimoa iatakoe. 

20 Fakamtakujia kirea akoe, e Ihova: pe fakai i afanua 
kairoa pe akirea atagata ana. 


Sam 10. 


1 Akoe notu ipapai iaha, e Ihova ? akoe nohmuni iaha 
i anapugi nohlika iei akimea ? 


2 Fakau esa iarea penaganea noatagia fakatamotua 
fakau nohlika ma takaulevi orea: kaie kafakanaua kirea 
i tatamauga akirea nimentua. 

3 Tatagata esa iana penaganea notukua fakasorea 
takaniani i tiona roto; tatagata nohmata sa i anea notu- 
kweina nofakaopea Ihova. 

4 Tatagata esa iana penaganea notukua i takaulevi 
i tiona roto pe eia serokanianima iatela. lana manatuga 
oji pe ejikai Teatua. 

5 Emahkei iana penaganea inapugi manapugi: tanori 
nauoria i atagata ipapai iateia: eia nofakahpu i afakau oji 
esage mana. 

6 Eia notukua i tiona roto pe, Avau serofeifakuama: 
tasa serorikofiama avau iatau matau. 

7 Efonu tano fafa i tasakiri ma terohkavei, ma penaga- 
nea mahkei: asa ma penaganea faga no weiraro 1 tano 
ICTO. 

TO 


10. 8. TABUK IA SAM TS 


8 Eia nopuku i anohnea nohmuni iei i amrae: eia nohta- 
tagata i anohnea ehmuni kaie ejikai asa i akirea: eia 
nosirasa fakahmunia fakau tamoto. 

9 Eia nohmuni i tanohnea ehmuni feipe i salaion i 
tiona punaga: eia nomoitawa pe katotomia fakau ejikai 
larea anea: eia nototomia notorojia ki tiona kaupega. 

ro Eia notorotoro, nofao; fakau tamoto nohtakakea 
i ana fiji etamotua. 

11 Eia notukua 1 tiona roto pe, Teatua nikogaro: eia 
nofuna iona foimata; eia serosafeama iatau matau. 


12 Masike, e Ihova; e Teatua, jikijiake tiou arima: 
koisagaro akoe i afakau emaru rotorea. 

13 Tatagata esa iana penaganea nofakaopea Teatua 
laha? noitukua i tiona roto pe, Akoe serofakauiama 
avau iel. 


14 Akoe nausafea; akoe mari nomojikia tamahmafisa 
ma takali, pe torima kaoria: tatagata nohlika nonage 
eia jatakoe; akoe mari nositu 1 anikaso. 

15 Tajia tarima o tatagata nopenanesa; sara kobuni 
apenanesa o tatagata esa iana penaganea. 

16 Ihova noariki iatau matau: fakau pauri nikoji- 
kaikea 1 tiona fanua. 


17 E Ihova, akoe naurogona takaniani o fakau emaru 
iorea roto: akoe mari kafakatamotua iorea roto, akoe 
kafaoifo tiou tariga pe kafakarogo: 

18 Pe akoe kapena penaganea totonu ma anikaso ma 
fakau nitomia, pe serovahkokoma foki atagata nipena 
1 takere. 


Sam 11. 


Ki Tesore i afakau nohgoro. Sam o Tevit. 


1 Avau nofakarogrogo ia Ihova: akaua notupekua ki 
atavau pe, Tere akoe feipe i samanu ki tiou aora ? 


2 Fakau esa iarea penaganea nofana, nonanakina 
katoia tafana, ninapeage tagasau i tafana pe kafania i 
tapauri fakau nomari iorea roto. 

II 


11. & TABUK IA SAM 12. 8. 


3 Pe kojauiei antafito i anea, fakau etotonu iarea pe- 
naganea kapena pekua ? 


4 Ihova noi tiona fare tapu; noi taraĝi torona o Ihova; 
iona foimata noimojikia, noijirojiroa tagata. 

5 Ihova noijirojiroa fakau etotonu iarea penaganea: 
kaie eia nohgeigai i afakau esa iarea penaganea, ma 
fakau nokaniani i apenaganea evahkoko. 

6 Eia keiameifo ahlika, ma tiafi, ma tarukasi, ma 
tamtagi ehvera, i afakau esa iarea penaganea: tapito 
mari neinage morea tena. 


7 Ihova etotonu mari iana penaganea; eia nokaniani 
1 apenaganea totonu: fakau nomari iorea roto kasafea 
iona foimata. 


Sam 12. 


Ki Tesore i afakau nohgoro. Sam o Tevit. 


1 Asitu iatavau, e Ihova; konojikai mari atagata rufie: 
konojikai atagata nomari. 

2 Akirea oji novisau nanoa terohkavei ki akirea: 
akirea novisau i aragutu erohkavei, ma arotorea jikirua. 


3 Ihova keiauiei aragutu erohkavei oji, ma arero no- 
tukua avisau kaulevi: 

4 Akirea notukua pe, Akitea katamotua i arero otea; 
niotea ana aragutu otea: akai kariki i akitea ? 


5 Ihova notukua pe, Avau kamasike i apenaganea 
mahkei nopena i afakau ejikai iarea anea, ma tamapusaki 
o fakau tamoto; avau kapenamauri mo tatagata, akirea 
nofakahpu iateia. 

6 Avisau o Ihova avisau ema; feipe silver nitaona i 
taumu i takere, nitaona fakafitu pe kama. 

7 Akoe mari kaumatakina kirea, e Ihova, akoe kahleo 
i akirea i tatau tagata tenei iranei, ma iatau matau. 

8 Fakau esa iarea penaganea nororo fakaforfori, pe 
rovahkejia kiluga fakau esa. 


I2 


BI TABUK IA SAM i4. 6. 


Sam 13. 


Ki Tesore i afakau nohgoro. Sam o Tevit. 


1 Akoe kogaro iatavau, e Ihova, mei tanapugi tefe ? 
iatau matau mo jikai? Akoe kauapojia iou afoimata 
iatavau mei tanapugi tefe ? 

2 Avau kamanatunea ma tioku nohkano, ma tioku 
roto, notagi i anapugi oji mei tanapugi tefe ? tatagata 
esamai maku katamotua iatavau mei tanapugi tefe ? 


3 Siramai, fakarogo iatavau, e Ihova, tioku Atua: 
fakamarama ru oku foimata, pena avau kamoiroa kama- 
tesapo, kamate; 

4 Pena tatagata esamal maku katukua pe, Avau niko- 
tamotua iateia; pena fakau nokali iatavau kakaniani pe 
avau nohlika. 


5 Kaie avau nifakarogo i tiou arofa; tioku roto kakani- 
ani i tiou amauri: 

6 Avau kafeiakea ahgoro kia Ihova, iei te, eia neipena 
penaganea arofa maku. 


Sam 14. 


Ki Tesore i afakau nohgoro. Sam o Tevit. 


ı Tatagata ejikai tiona finagaro notukua pe, Ejikai 
Teatua. Akirea esakage; akirea nipena penaganea nosa- 
sahlua iei; jikai tasi nopena penaganea rufie. 

2 Ihova nisireifo i taragi i afakai i takere nei, pe keisafea 
pe noiei tasi nofarigoina anea, neisara Teatua mo jikai. 

3 Akirea oji niafe kimuri; akirea oji egatahtasi, epakusa 
apenaganea area; jikai tasi kirea nopena penaganea ru- 
fie, jikai mari santasiana. 

4 Jikihtae tarapakauga i afakau nopena penaganea 
efaga mo jikai ? akirea nokaina iaku tagata feipe akai, 
akirea setapama Ihova. 

5 Akirea nimataku fakasore i tanohnera: Teatua mari 
nonofo ma tatau tagata etotonu apenaganea area. 

6 Akaua nofakahmana i tatamauga o tatagata nohlika, 
liei te, Ihova tiona nohnea nohmuni iel. 

14. 7. TABUK IALUSAM ' 16. 6. 


7 Avau nokaniani tapu pe kafakea i Saion tamauri 
mo fakai Isareel! Pe Ihova rofafekinamai iana tagata 
niamkea iorea, agafatumupuna o Jekob kakaniani, ka- 
rufie aroto o fakai Isreel. 


Sam 15. 


Sam o Tevit. 


1 E Ihova, akai kanofo i tiou afare ? akai kanofohpiri 
i tiou aora tapu ? 

2 Tatagata mari nofano ma apenaganea totonu, noi- 
pena penaganea totonu, novisau ma tamari 1 tiona roto. 

3 Eia sesamsamei i tano rero, sepenama sasa ki tiona 
nieli, sesituma i avisau erohkavei 1 tatagata evatata ki 
atelia. 

4 Eia nofakaopea tatagata esa; kaie eia nohgana i 
afakau nomataku ia Ihova. Pe eia katukua fakamahkeia 
avisau, kaie kasa iei, eia seroafema iana visau. 

5 Eia senagema iana mane i atagata pe kasore tanori 
mana, ela seamoama foki tanomata pe kasa iei fakau 
ejikai iarea asa. Tatagata noipena penaganea ena, ela 
mari serotakatakama iatau matau. 


Sam 16. 


Sam o Tevit. 


ı Matakina avau, e Teatua: avau mari nofakarogrogo 
latakoe. 
2 Avau nantukage kia Ihova pe, Akoe tioku Ariki: 
ahkoe ana tantafito i tioku anofo rufie. 
3 Kaie fakau rufie i tafanua, avau mari nokaniani 
fakasore i afakau rufiesa ena. 


4 Kanalupai ahlika o fakau nomuri i teke atua: avau 
mari serotaumafama i ataumafa orea i atotonea no- 
numia, serantukuama eigoa atua orea i tuku ragutu. 

5 Ihova tapito ninage moku, ma tagajanea noeinu iei 
avau: akoe naumatakina tioku nohnea ninage moku. 

6 Ninage nivaea moku anohnea rufie; erufiesa mari 
tioku anohnea. 

1o TABUK IA SAM £7. 9. 


7 Avau karafaina Ihova, eia nitamaua moku: tioku 
roto foki nofagona avau 1 apo. 

8 Avau nahnage Ihova weimoa iatavau segapu: ela 
nonofo wei tioku rima matau, avau serotakatakama iei. 

ọ Karufie tioku roto iei, tioku nohkano nokaniani: 
tioku noata kagapu noajia tamauri foki. 

10 Akoe mari serohkoinama avau i tafanua o fakauh- 
mate; akoe serotukweinama tiou Atagata Tapu pe 
kabohpopo. 

11 Akoe kafakaria ki atavau taretu i tamauri: esore 
takaniani weimoa iatakoe; nohnofo i tiou arima matau 
anea nokaniani iei iatau matau. 


Sam 17. 


Tahmori o Tevit. 


ı Fakarogona e Ihova, tiaku penaganea totonu, 
fakarogo i tioku tapa; fakarogona tioku ahmori nofakea 
i tuku ragutu serohkaveima. 

2 Kafakea iatakoe tavisau i tanori iaku penaganea, 
kasiramai iou afoimata apenaganea totonu. 

3 Akoe naujirojiroa tioku roto; akoe nimeisireia avau 
i apo; akoe nausara tioku roto, kale sesafeama sanea; 
tioku manatuga pe tuku fafa serotukuama sanea efaga. 

4 Kaie afijikauga o tagata avau nahmatakina avau 
iei i tavisau i tiou afafa, pena avau kafano i aretu o tagata 
evahkoko. 

5 Avau nonofohpiri iou aretu, sesibasibama ruoku 
vae. 

6 Avau nantapa ki atakoe, iei te, akoe mari kafakarogo 
iatavau, e Teatua: faoifo tiou tariga ki atavau, fakarogona 
laku visau. 

7 Fakaria ki atavau tiou arofa sorekage, akoe nopena- - 
mauri mo fakau nofakarogo iatakoe i tiou arima matau 
i afakau esage marea. 

8 Matakina avau feipe i tiou ahkano mata, funa avau 
i tamarumaru o ru ou apahkau, 

9 I afakau nopena penaganea esa noiauiei avau, fakau 
nohgeigai sa iatavau, akirea nofakaforforia avau. 

17210. TABUK IA SAM 13 


10 Emahkeisa iorea roto: akirea novisau kaulevi i afafa 
orea. 

11 Akirea nikofakaforforia kimea i taroro omea: akirea 
nomojikia kimea i afoimatorea pe akimea kasiri i ta- 
fanua. 

12 Eia feipe 1 salaion nokaniani i anea keikeina, WA. 
1 salaion etamotua nomoitawa anea 1 anohnea chmuni. 


13 Masike akoe,e Ihova, pojina eia, tatifo eia : penamauri 
mo tioku nohkano i afakau esa iarea penaganea, i tiou 
amajira; 

14 Penamauri moku i tatagata tiou arima, e Ihova, 
i atagata i takere nei nonofo iarea anea ianapugi nei, 
akoe nautufa kirea pe kamauri iou anea: kanalupai iarea 
agatama, akirea nohkoina anea area notoe ma agatama 
rikriki area. . 

15 Kaie avau kamojikia iou afoimata 1 apenaganea 
totonu; pe avau rovirikake karufiesa tioku roto i tiou 


amahmata. 
Sam 18. 


Ki Tesore i afakau nohgoro. Sam o Tevit, tafiji o Ihova, eia 
neitukua kia Ihova avisau i tahgoro tenei i tanapugi Ihova 
neiamkea eia i arima o fakau oji esage mana, ma tarima o 
Sal: eia neitupe, 

1 Avau kakaniani iatakoe, e Ihova, tioku tamotua. 

2 Ihova tioku fatuhtu, ma tioku nohnea kahmuni 
iei, ela nopenamauri moku; tioku Atua, ma tioku tamotua, 
avau kafakarogo iateia; tioku karoa, ma tatamotua i 
tioku amauri, ma tioku afare ehgaro. 

3 Avau kantapa Ihova, ehtaurufie pe kahgana iateia: 
avau kamauri iei i afakau esamai maku. 


4 Tataura i tahmate nifori iatavau, tamotu tagata esa 
nifakahlika iatavau. 


5 Nifori iatavau i tafanua o fakauhmate: tafou i tah- 
mate nirikofia avau. 

6 Avau nantapa kia Ihova i tioku ahlika, nantapa ki 
tioku Atua: eia neirogona tioku areo i tiona fare tapu, 
tioku tapa nirako weimoa i ateia, ki ano tariga. 

WO: T. TABUK TA SAM 18. 24. 


7 Takere nimafuke, niviriviri, avae ora foki nihtaga, 
nigarue, iei te, ela nikali sa. 

8 Nifenake tiousafi i tiona kali, tiafi i tano fafa nitugia 
anea: nihka ahkoroaf iei. 

ọ Eia neikumieifo taragi foki, nitoifo; tapaurihtago 
weiraro i ruona vae. 

10 Eia nieke i tajerub, nirere: eia mari nirere weiwaha 
i apahkau i tamtagi. 

11 Eia neipena tapauri tiona nohnea ehmuni; tavai 
ma apoa ematoru i taragi nifori iateiaą, niapojia ela. 

12 Apoa matoru nihlele i tamarama weimoa i atela, 
taua-fatu ma ahkoro-afi nito. 

13 Nitaguruguru Ihova i taragi, Teatua “Weilugaroa 
nivisau i tiona reo, taua-fatu mari ma tiafi. 

14 Eia neitukweina foki ano gasau, nifalelekia; eia 
neinahkea taptapeia enalupai, neifakatamotoa kirea. 

15 Nimasa ago-vai, niari avae o takere nei i tiou 
avisau-fago, e Ihova, 1 tiou akali sorekage. 


16 Eia nihkaumai i taragi, neiamoa avau; eia neitoro- 
jiakea avau i avai nalupai. 

17 Eia neiamkea avau i tatagata etamotua esamal 
maku, ma fakau nihgeigai iatavau, akirea mari etamo- 
tuasa iatavau. 

18 Akirea nirikofia avau i tanapugi o tioku ahlika: kaie 
Ihova nipurujia avau. 

19 Eia neiarafia avau ki tanohnea marama; eia neipe- 
namauri moku, iei te, ela nikaniani iatavau. 


20 Ihova nejoria avau ehtau ki iaku penaganea totonu; 
ehtau ki ruoku rima ema eia neifamata maku. 

21 Avau mari ninofohpiri i aretu o Ihova, avau sefa- 
keama i Teatua ma tapenanesa. 

22 Nohnofo weimoa iatavau apenaganea oji Teatua 
neipena, avau setauakima iana visau neitukua. 

23 Avau nanpena penaganea totonu weimoa i atela, 
nahmatakina foki avau pe koisapena penaganea faga. 

24 [hova neioria maku iei ehtau ki iaku penaganea to- 
tonu, ehtau foki ki ruoku rima ema weimoa i atela. 

13. 25. TABUK IA SAM 18. 41. 


25 Akoe mari karafaina fakau earofa; akoe kapena 
penaganea totonu ma fakau etotonu iarea penaganea; 

26 Akoe kafakaria akoe ema ma fakau ema iarea pena- 
ganea; kale akoe kamahmafi i afakau nomahmati. 

27 Akoe mari kapenamauri mo fakau nohlika; kaie 
akoe kauamoeifo fakau nokaulevi iorea roto. 

28 Akoe mari katugia tioku lamp: Ihova tioku Atua 
kafakamarama tapauri nofori iatavau. 

29 Avau mari niatagia tamotu tagata iatakoe; avau 
karakeia tabae i tioku Atua. 


30 Kaie Teatua erufie oji iana penaganea: nikofari- 
goina pe nomari tavisau o Ihova; takaroa eia ma fakau 
oji nofakarogo iateia. 

3r Akai Teatua, kaie Ihova ana? Akai tafatuhtu, 
sahko Teatua otea ana ? 

32 Teatua notakaia avau i tatamotua, neipena pe 
karufie oji tioku aretu. 

33 Eia neipena ru oku vae feipe avae o "tanani iro; 
eia novahkejia avau i oku anohnea iluga. 

34 Eia neifakeiroa ru oku rima i tatowa; avau etamotua 
iei pe katorojia tafana bras. 

35 Akoe nautufa avau takaroa pe kapenamauri moku: 
tiou arima matau nipurujia avau, tiou apenaganea maru 
nifakatamotua avau. 

36 Akoe naupenpena kahlafa taretu moku, sesibasi- 
bama ru oku vae. 


37 Avau katagia fakau esamai maku, karikofia kirea: 
avau seroafema foki mei tanapugira kaiauiei kabuni 
kirea. 

38 Avau kantaia kirea pe akirea kataru i tamasike: 
akirea kahtakakea weiraro i ru oku vae. 

39 Akoe mari nitakaia avau i tatamotua i aia 
akoe nikumieifo weiraro iatavau fakau nimasike jatavau. 

40 Akoe nisitu iatavau foki pe kafura iatavau fakau 
esamal maku, pe avau kaiauiei fakau nohgeigai iatavau. 

41 Akirca nihtapa, kaie jikai tasi pe kapenamauri 
morea: akirea rihtapa kia Ihova, kale eia sefakarogoma 


Wakirea. 

18. 42. TABUK TAASAM 19. 15. 


42 Avau nahnuknukia fakarikrikia kirea feipe i takere 
tamtagi namnanoa: avau nahtatukeakea kirea felipe i 
apenu i aretu. 

43 Akoe nauveteakea avau i amahmafiga o tagata; 
akoe naunage avau pe kariki i afakai i eke afanua: fakau 
avau epuhpusi i akirea kafijikau maku. 

44 Pe akirea rorogona avisau iatavau akirea kafakarogo 
iatavau: amavaka kafaoifo weimoa iatavau. 

45 Fakai i eke afanua kajikaikea; akirea karokea i 
aratokoro orea, karomai noviriviri. 


46 Emauri Ihova; Karufie tapu tioku fatuhtu; kahgana 
1 Teatua i tioku amauri. 

47 Teatua mari neioria tagata moku, neikumieifo fakai 
i eke afanua weiraro iatavau. 

48 Eia neiamkea avau i afakau esamai maku: O, akoe 


evahkoko. 

49 Avau karafaina akoe iei, e Ihova, weimoa i afakai i 
eke afanua, avau kafeiakea ahgoro i tiou eigoa. 

50 Teatua noipenamauri fakarufie mo tiona ariki; eia 
noarafaina tatagata neinage, Tevit mari, ma iona fatu- 
mupuna, iatau matau. 


Sam 19. 


Ki Tesore i afakau nohgoro. Sam o Tevit. 


1 Taragi notukua tarufie o Teatua; tavavanea nofa- 
karia afijikauga i tanorima. 

2 Notukua tavisau ieii ao oji, nofakaria tiona rapakauga 
i apo oji. 

3 Ejikai afafa orea, ejikai foki avisau area, serogonama 
tareo orea. 

4 Tafarigoi i akirea nikofori i takere nei oji, ma avisau 
area nikorako ki tanoji i takere. Eia neinage tafare 
nofano iei tara, 

5 Kofeipe tatane noiarafia tiana fine nofakea i tiona 
pito fare; eia nokaniani feipe i tatagata etamotua i tafa- ` 
katafura. 

19. E0; TABUK IA SAM 20. 5. 


6 Eia nofakea i tantafito taragi, nofano nofori ki anoji 
iei: sehmunima sanea 1 tahvera iet. 


7 Erufie oji tavaga o Ihova, nofakatamotua anohkano 
otea: nomari tavisau o Ihova, notufa tarapakauga ki 
afakau epuhpusi. 

8 Etotonu avisau fakeiroa o Ihova, arototea nokaniani 
iei: ema tavaga o Ihova, nofakamarama afoimatotea. 

9 Ema avisau nomataku ia Ihova iei, nohnofo faka- 
mahkeia iatau matau: nomari avisau fago o Ihova, eto- 
tonu oji. 

ro Ehtau pe kakaniani fakasore iei, kakaniani fakasi- 
siana ia kolt, kolt esore erufiesa: ekanorufie fakasore 
foki, ekanorufie fakasisiana hane, hane fou mari. 

11 Nofagona tiou afiji iei: kosorekage tanomata ma 
fakau nofakarogo ieli. 


12 Akai nofarigoina iana penaganea masui? amkea 
iatavau apenaganea masui nihmuni. 

13 Pojina tiou afiji pena eia kapena penaganea esa 
ma takaulevi; koisariki kirea iatavau: pe avau karufie 
oji, kama, serovahkejiama latavau apenaganea esa esore. 

14 Karufie avisau i tioku fafa, ma amanatuga i tioku 
roto, weimoa iatakoe, e Ihova, tioku tamotua, naufamata 


maku. 
Sam 20. 


Ki Tesore i afakau nohgoro. Sam o Tevit. 


1 Ihova kafakarogo i tiou ahmori i tanapugi akoe 
nohlika iei; teigoa Teatua o Jekob keivahkejia akoe 
kiluga; 

2 Eia kasitu iatakoe i tiona nohnea tapu, keitufa akoe 
tatamotua nofakea 1 Salon; 

3 Eia kamentua foki iou ataumafa oji, keiamoa tiou 
ataumafa tugia; 

4 Eia keitufa akoe anea tiou aroto nokaniani iei, keifa- 
karava iou amanatuga oji. 

5 Akimea kakaniani i tiou amauri, akimea kajikijiake 
afarigoi omea i teigoa Teatua omea: Ihova keifakarava 
anea oji akoe nonugia iatela. 

20. 6. IRABUK TA"3AM 27. PE 


6 Avau noiroa pe Ihova nopenamauri mo tatagata 
neinage; ela kafakarogo iatela 1 tiona fanua rufie tapu, 
keipenamauri mona 1 tatamotua 1 tiona rima matau. 

7 Efaru nomentua aekiga orea ahors notorojia, efaru 
ahors area: kale akimea katukua teigoa o Ihova Teatua 
omea. 

8 Akirea nikokumieifo, nikohtakakea: kaie akimea 
nikomasike, nohtukake. 

9 Penamauri momea, e Ihova: kafakarogo Teriki i 
akimea pe akimea rotapa eia. 


Sam 21. 


Ki Tesore i afakau nohgoro. Sam o Tevit. 


1 Teriki kakaniani i tiou tamotua, e Ihova; eia kaka- 
niani tapu i tamauri akoe nopena mona. 

2 Akoe nautufa eia tane na tiona roto nikaniani iei, 
akoe sekeremoama tane na ano ragutu ninugia. 

3 Akoe mari niweiwaha nautufa ela i atufa rufie: 
akoe niburaua ela 1 takorona kolt rufiesa. 

4 Eia neinugia tamauri iatakoe, akoe nautufa eia, 
tamauri iatau matau mari. 

5 Kasore mari tiona rufie i tiou amauri: akoe nivahke- 
jla iateia tahgana ma teariki. 

6 Akoe naunage pe karufie tapu atagata iateia iatau 
matau: akoe nautukua pe eia kakaniani fakasore weimoa 
1 tiou afoimata. 

7 Teriki mari nofakarogo ia Ihova, eia kanofo faka- 
mahkeia i tiarofa o Teatua Weilugaroa. 


8 Tiou arima karikofia atagata oji esakatu mou: tiou 
arima matau karikofia fakau nohgeigai iatakoe. 

9 Akoe kapena kirea pe kafeipe taumu naura i tanapugi 
o tiou akali. Ihova keiauiei kabuni kirea i tiona kali 
sorekage, tiafi kaforomia kirea. 

10 Akoe kaiauiei kabuni iarea agatama i takere nei, 
ma agafatumupunorea i 1 atagata, 

11 lei te, akirea nitamaua tasa iatakoe: akirea nimana- 
tunea tamanatuga akirea etamoto 1 tapena. 

21. E TABUK IA SAM 22. YA 


12 Akoe kaukauna kirea kafura, kaafe, pe akoe ropen- 
pena takaroji i tiou afana pe kafania kirea. 


13 Katamotua akoe, e Ihova, i tiou tamotua: akimea 
kafeiakea ahgoro iei, nohgana i tiou tamotua. 


Sam 22. 


Ki Tesore i afakau nohgoro. Sam o Tevit. 


1 E tioku Atua, e tioku Atua, akoe nihkoina avau 
jaha? Akoe no ipapai, sesituma latavau, serogonama 
tioku ahvaro ? 

2 E tioku Atua, avau notapa i teao, kaie akoe sefa- 
karogoma iatavau; avau sefakahlogoma 1 apo foki. 


3 Kaie akoe erufie oji, nonofo i tanohnea tahgana o 
fakai Isreel nirako ki atakoe. 

4 Vahtupunomea nifakarogo iatakoe: akirea mari 
nifakarogo, akoe nipenamauri morea. 

5 Akirea nihtapa ki atakoe, akoe nipenamauri morea: 
akirea nifakarogo iatakoe, kale sehma. 


6 Kaie avau tanufwe ana, jikai pe tatagata; atagata 
nofakahmana, nofakaopea avau. 

7 Atagata oji nosafea avau nofakahmana iatavau: 
nohpalo aragutu orea iatavau, akirea nohta auru orea, 
notupe, 

8 Fakarogo ia Ihova; eia kapenamauri mona: eia ka- 
penamauri mona, iei te, eia nikaniani lateia. 

9 Kaie akoe nauamkea avau i tajinai o moma: akoe 
naumatakina avau pe kamoikage i tafafata o moma. 

ro Nitukweina avau ki atakoe i tanapugi nifarere iata- 
vau: akoe tioku Atua i tanapugi sikifarere ana iatavau 
mei iranei. 


11 Koisanofo ipapai iatavau; tahlika mari kotata; 
ejikai tasi pe kasitu iatavau. 

12 Abulimatau-takau enalupai nofakaforforia avau: 
abulimatau-takau etamotua 1 tafanua Bejan nofori iata- 
yau. 

ue. WOKA SAM 22. N, 


13 Akirea nofakahmana iatavau, feipe i salaion nosara 
kai novaro. 


14 Nirigia avau feipe i tavai, nikomavevai oku eivi 
oji: tioku roto komaru feipe atoto rakau, notafe iroto tuku 
jinai. 

15 Nikomatu rufie tioku tamotua feipe i tagajanea 
kerehpuru; tuku rero nohpiri ki ru oku kaufafa; akoe 
mari nauameifo`avau ki tanasivari. | 

16 Akuli nifakaforforia avau: tamotu tagata penanesa 
nofori fatakina iatavau; akirea nitaroa ru oku rima ma ru 
oku vae. 

17 Avau notaua oku eivi oji; akirea nosiramai nomo- 
jikia fakamahkeia avau. 

18 Akirea novaea oku moiga morea, nojirojiroa afari- 
goi pe kanio kai tioku moiga notakai. 


kd 


19 Koisanofo ipapai iatavau, e ĮIhova: akoe tioku 
tamotua, weiwaha pe kasitu iatavau. 

20 Penamauri moku pena katia avau i tamajira, pena- 
mauri mona, eia nonofo sahkoea, i tatamotua o takuli. 

21 Penamauri moku i tafafa o talaion; akoe mari 
nifakarogo nisitu iatavau i apaji bulimatau eiro. 


22 Avau kantukua tiou eigoa ki oku soa: avau kahgana 
iatakoe i tafatakina o tagata. 

23 Akaua fakau nomataku ia Ihova, kahgana iatela; 
akaua oji, agafatumupuna o Jekob, tukua tiona rufie; 
mataku akaua iateia, fakai Isreel oji. 

24 Eia mari sefakaopea, sehgeigaima i tahlika o fakau 
nohlika; eia sefunama tiona: foimata iateia; kale ela 
neirogona i tanapugi neitapa eia. 

25 Avau kahgana iatakoe i tafatakina sore o tagata: 
avau kafakaria avisau nifajivisau iei weimoa i afakau 
nomataku iatakoe. 


26 Fakau emaru rotorea kakai kamauri: fakau nosara 
eia kahgana ia Ihova: kamauri arotaua iatau matau. 
27 Fakau oji i anoji i takere nei kamentua katafurimai 
kia Ihova: fakai i afanua oji kahmori iateia. 

22. 20. TABUK TARSAN 24. 4. 


28 Nio Ihova tavaka: eia Teriki i afakai i takere nei. 

29 Fakau sore oji i takere nei kakai kahmori: atagata 
oji nohtoifo ki tanasivari kafao weimoa i ateia, ma tata- 
gata etamoto 1 teimatakina eia kamauri. 

30 Tatau tagata weimuri kafijikau mana; katukua 
mari tavisau ia [hova ki tatau tagata nomuri i akirea. 

31 Akirea karomai katukua iana penaganea totonu 
ki atagata kamuri sahnofo, pe eia neipena. 


Sam 23. 


Sam o Tevit. 


1 Ihova neimatakina avau feipe i tatagata nomatakina 
iana jip; serojikaima sanea iatavau. 

2 Eia neitukua pe avau kamoe i agafari sanosomo: 
ela nelarafia avau pe kagapu etata ki avai. 

.3 Eia neifakatamotua tioku nohkano: eia neiarafia 
avau i aretu i apenaganea totonu, i tiona eigoa. 

4 Pe avau rofano i tarauravai i tiata o tahmate avau 
seromatakuma i sasa; iei te, akoe nonofo iatavau: tiou 
afoirakau ma tiou atokatoka kafakatamotua avau. 

5 Akoe naunage anea-kai maku weimoa i afakau esa- 
mai maku: akoe noama tuku uru i tavairakau; tioku 
àgajanea efonu, nomarigi. 

6 Apenaganea rufie ma tiarofa kamuri iatavau i anapugi 
oji o tioku amauri: avau sanofo i tamrae o Thova iatau 


matau. 
Sam 24. 


Sam o Tevit. 


1 Nio Ihova takere nei, manea oji iei; niona afanua 
oji ma tagata nohnofo iei. 

2 Eia mari neinage tano vae weiluga i tatai; neinage 
fakamahkeia weiluga i avainoa. 


3 Akai kafiji ki taora o Ihova? Akai katu fakamah- 
keia i tiona nohnea tapu ? 

4 Eia mari jikai sasa i ru ona rima, ema foki tiona 
roto; eia sementua anetaru i tiona roto, sehnapuma i 
avisau erohkavei. 

21. 5. TABUK TA SAM 25. 


5 Ihova keiageia eia, eia keiamoa penaganea totonu 
1 Teatua neipenamauri mona. 

6 Tatau tagata nosara eia tenei, akirea nosara iou 
afoimata, e Teatua o agafatumupuna o Jekob. 


7 Jikijiake kaua, ekaua, afeipa: jikijiake kaua, ekaua, 
avehtoka nihnofo ituaisu: Teriki Rufiesa kaurumai. 

8 Akai Teriki Rufiesa tenei? Ihova, mari, emahmafi, 
etamotua, Ihova etamotua i tatowa. 

9 Jikijiake kaua, ekaua, afeipa; jikijiake kaua, ekaua, 
avehtoka nihnofo ituaisu, pe Teriki Rufiesa kaurumai. 

10 Akai Teriki Rufiesa tenei? Ihova, Teriki 1 amo- 
tunea. Eia mari Teriki Rufiesa. 


Sam 25. 


Sam o Tevit. 


1 E Ihova, iaku manatuga kafijikake ki atakoe. 

2 E tioku Atua, avau nifakarogrogo latakoe; avau 
koisahma; koisatamotua iatavau fakau esamai maku. 

3 Koisahma tasi akirea noajia akoe: kahma fakau 
nopena penaganea erohkavei, kale jikai tantafito. 

4 Fakaria ki atavau iou apenaganea, e Ihova; fakeiroa 
avau iou aretu. 

5 Arafia avau i tamari, fakeiroa avau; akoe mari Teatua 
1 tioku amauri; avau nohtari etata ki atakoe i teao kopo. 

6 Mentua, e Ihova, iou apenaganea maru, ma iou ape- 

o. arofa; akoe mari naupena ituai mei iranei. 

7 Koisomentua iaku penanesa nanpena i tanapugi avau 
koifou ana, ma tioku afakarogosa: mentua avau, e Ihova, 
feipe iou penaganea maru, ma iou penaganea rufie. 


8 Erufie, etotonu, apenaganea o Ihova: cia kafakeiroa 
iei fakau penanesa i tiona retu. 

9 Eia keiarafia fakau emaru iarea penaganea i apenaga- 
nea totonu: eia kafakeiroa fakau emaru arotorea iana 
penaganea. 

10 Earofa, nomari, apenaganea oji o Ihova ma fakau 
nofakarogo i tiana fajivisau, ma tiona vaga. 

25. 11. TABUK IA SAM 26. 5. 


11 Amkea tiaku penaganea efaga, e Ihova, i tiou eigoa, 
iei te, esore mari. 


12 Akai nomataku ia Ihova ? eia kafakeiroa eia i taretu 
eia kakaniani iei. 

13 liona nohkano kanofo rufie; kanio ano agafatu- 
mupuna tafanua. 

14 Tanehmuni o Ihova noi afakau nomataku iateia; 
ela kafakeiroa kirea i tiona vaga. 

15 loku foimata nosira kia Ihova segapu; eia mari 
keivetea ru oku vae i takaupega. 

16 Tafurimai ki atavau, sirarufiemai avau; avau mari 
nonofo sahkovau ana nohlika. 

17 Nikosore ahlika i tioku roto: veteakea avau i anea 
nohlika iei avau. 

18 Mojikiamai ahlika ma ahmae iatavau; amkea iaku 
penanesa oji. 

19 Mojikia fakau esamai maku, akirea mari enalupai; 
akirea nohgeigai iatavau, novahkoko iatavau. 

20 Matakina tioku nohkano, penamauri moku: koi- 
sahma avau, iei te, avau nofakarogo iatakoe. 

21 laku penaganea mari ma penaganea totonu kama- 
takina avau, iei te, avau noajia akoe. 


22 Veteakea fakai Isreel, e Teatua, i ahlika oji area. 


Sam 26. 


Sam o Tevit. 


1 Farigoina fakatotonua iaku penaganea, e Ihova, avau 
mari nifano ma iaku penaganea mari: avau nifakarogo 
foki ia Ihova, sefakafiafema. 

2 Jirojiroa avau, e Ihova; farigoina avau; jirojiroa iaku 
manatuga ma tioku roto. 

3 Tiou arofa no weimoa iatavau; avau nifano 1 tiou 
avisau mari. 

4 Avau sepukuma ma fakau ejikai tanohkano iarea 
penaganea; serofanoma fatagtagasi ma fakau norohkavei. 

5 Avau nohgeigai i tafatakina o fakau nopenanesa; 
avau seropukuma ma fakau esa iarea penaganea. 


20 


26. 6. TABUK IA SAM 27.46. 


6 Avau kantahtaroa ru oku rima ma tioku roto rufe; 
avau kapurujia tiou afata iei, e Ihova: 

7 Pe avau kafafetai iatakoe karogona kofori, kantukua 
foki iou afijikauga oji nomasaro iei. , 

8 E Ihova, avau nokaniani i tanohnea noiei tiou afare, 
ma tanohnea nonofo iei tiou arufie. 

9 Koisauamkea tioku nohkano fatasiana ma fakau 
nopenanesa, ma tioku amauri fatasiana ma fakau nohta- 
tagata: 

10 lorea rima nopena penaganea sa, efonu arima ma- 
tau orea 1 tanomata 1 apenanesa. 

11 Kaie avau, avau kafano ma iaku penaganea mari: 
famata maku pe avau kaniou: arafaina avau. 

12 Nohtu fakamahkeia ru oku vae i tanohnea emakara, 
avau kahgana ia Ihova i afatakina tagata. 


Sam 27. 


Sam o Tevit. 


1 Ihova tioku marama ma tioku amauri; avau kama- 
takumibaka!” Ihova tatamotua 1 tioku amauri; avau 
kahlika i akai ? 

2 I tanapugi fakau nipenanesa, fakau mari nikali 
iatavau, nisamai maku, niromai ki atavau pe kakaina 
avau, akirea nisibasiba nihtakakea. 

3 Pe tamotu tagata kafatakina kafori iatavau, sero- 
matakuma tioku roto: pe akirea kanage tatowa iatavau, 
kaie avau kafakarogo iateia. 


4 Avau nahnugia tane tasi ia Ihova, avau mari kasara; 
pe avau kanofo i tamrae o Ihova i anapugi oji o tioku 
amauri, pe kamojikia tarufie o Ihova, kafakauia foki 
anea i tiona fare tapu. 

5 Eia mari kafuna avau i tiona fakaruru i tanapugi 
nohlika iei: eia kafuna avau i tanohnea ehmuni.i tiona 
fare namnanoa; eia keivahkejia avau i tafatuhtu. 

Kajikijia mari tuku uru mahlau weiluga i afakau 
esamai maku nofori iatavau; avau kataumafa i tiona fare 
ataumafa i takaniani; avau kafeiakea ahgoro kia Ihova. 

ZI TABUK IA SAM 2000 


7 Fakarogona, e Ihova, pe avau rotapa ma tioku areo; 
sirarufiemai avau, oria iaku visau. 

8 Akoe nautukua pe, Sara akaua tioku foimata; tioku 
roto neitukua ki atakoe, Avau mari kasara iou afoimata, 
e Ihova. 

9 Koisofuna iou afoimata iatavau; koisatuhtukiakea 
tiou afiji ma takali: akoe mari nisitu iatavau; koisahkoina 
avau, koisafakea iatavau, e Teatua o tioku mauri. 

10 Pe tata ma moma kahkoina avau, kaie Ihova kei- 

jatakina avau. 

11 Arafia avau i tiou aretu, e Ihova; amoa avau i 
taretu totonu i afakau esamai maku. 

12 Koisanahkea avau ki takaniani o fakau esamai 
maku: fakau notukua avisau erohkavei nikomasike iata- 
vau, ma fakau notukua penaganea evahkoko. 


13 Pe avau seajiama pe kansafea tiarofa o Ihova i 
tafanua o fakau mauri pe avau nitamoto. 

14 Ajia akoe Ihova; koisatamoto, eia keifakatan CL 
tiou aroto: O, ajia akoe Ihova. 


Sam 28. 


- Sam o Tevit. 


1 E Ihova, avau kantapa akoe; tioku fatuhtu akoe, 
koisaturituri totariga iatavau: pe akoe mari kofakatemu, 
avau kafeipe atagata nohtoifo ki tarua. 

2 Fakarogona anea avau nonugia latakoe, pe avau 
rotapa akoe, pe avau rojikijiake ru oku rima ki tiou 
anohnea tapu. 


3 Koisotorojia avau pe kanofo fatasiana ma fakau 
nopenanesa, ma fakau nopena penaganea faga; akirea 
novisau marino ki afakau evatata ki akirea, kaie tasa no 
iorea roto. 

4 Tufa kirea tanori ehtau ki afijikauga area, ehtau 
ki tasa 1 apenaganea area: tufa kirea ehtau ki afijikauga 
1 arima orea; tufa tanomata ehtau morea, 

5 Iei te, akirea sementuama afijikauga o Ihova, manea 

28. 6. paene IA SAM 29. FE 


kirea. 


6 Erufie tapu Ihova, eia mari neirogona anea avau 
nahnugia iatela. 

7 Ihova tioku tamotua eia, ma tioku karoa; oki roto 
nifakarogo tateia, eia nisitu iatavau: tioku roto nokaniani 
fakasore iei; avau kahgana iateia i tioku ahgoro. 


8 Ihova tatamotua morea, tanohnea etamotua eia ma 
tatagata neinage. 

9 Penamauri mo iou atagata, akoe kauageia fakau 
nauamoa mou: matakina kirea foki, soria kirea iatau 


matau. 
Sam 29. 


Sam o Tevit. 


1 Agatama etamotua o Teatua, kahgana ia Ihova 
akaua, tukua tatamotua o Ihova. 

2 Tufa Ihova tahgana ehtau ki tiona eigoa; faoifo 
akaua kia Ihova ma penaganea rufie aua. 


3 Tareo o Ihova no weiluga i tatai: Teatua Rufie mari 
notukua pe kataguruguru; tareo o Ihova no weiluga i avai 
nalupai. 


4 Etamotua tareo o Ihova; erufie fakasore tareo o 
Ihova. 

5 Tareo o Ihova notajia asitar; Ihova mari notajia 
fakarikrikia asitar i taora Lebanon. 

6 Eia neikauna pe kasopo feipe i satama bulimatau; 
taora Lebanon ma taora Sirion feipe tabulimatau fou iro. 

7 Tareo o Ihova novaea ataptapeia. 

8 Tareo o Ihova nofakahlika tanohva; Ihova nofa- 
kahlika tanohva Ketej. 

9 Nofarere anani iro 1 tareo o Ihova; nomarari arakau 
i tatafu iei; anea oji notukua i tiona fare pe, Erufie. 

10 Ihova niariki i Tavainoa; O, Ihova noeke noariki 
iatau matau. 

11 [hova keitufa tatamotua ma iana tagata; Ihova keli- 
arafaina iana tagata i tamarino. 

30. 1. TABUK IA SAM 31. 9. 
Sam 30. 


Sam o Tevit. agneke nifeiakea i oe ninasi tafare tapu. 


avau, , naupojina fakau esamai B pena akirea kaka- 
niani iatavau. 

2 E Ihova, tioku Atua, avau nantapa ki atakoe, akoe 
naupenamauri moku. 
akoe naumatakina avau kane A pe avau koisatoifo ki 
tarua. 


4 Feiakea ahgoro akaua kia Ihova, fakau rufie iana, fa- 
fetai iateia tane nomentua tiona eigoa rufie. 

5 Eia nokali fakahpotoana; akitea emauri i tiona 
arofa: tahtagi noiei i tapo, kale pakeao takaniani. 


6 Avau nantukua i tanapugi avau ninofo fakarufie pe 
avau serotakatakama latau matau. 

7 E Ihova, akoe naunage fakamahkeia tioku tamotua 
1 tiou arofa: akoe nifuna tiou afoimata, avau sahlika. 


8 Avau nantapa ki atakoe, e Ihova; avau nahnugia 
anea ia Ihova. 

9 Akoe karufie pekua i tioku mate pe avau katoifo 
ki tarua ? tafakau mate kahgana iatakoe pekua? Eia 
keitukua tiou avisau mari pekua ? 

10 Fakarogona avau, e Ihova, sirarufiema avau, e 
Ihova, asitu iatavau. 


11 Akoe nifurusia tioku amakuru, nipena i takaniani; 
akoe nauveteakea joku amoiga roga, nitakala avau i 
takaniani. 

12 Pe tuku rero kafeiakea ahgoro ki atakoe koisafaka- 
temu. E Ihova, tioku Atua, avau kafafetai iatakoe 


tau matau. 
Sam 31. 


Ki Tesore i afakau nohgoro. Sam o Tevit. 


1 E Ihova, avau nofakarogo iatakoe; avau koisahma 
iatau matau: penamauri moku iou apenaganea totonu. 

31. 2. TABUK IA SAM 31. 15. 


2 Faoifo totariga ki atavau; weiwaha pe kapenamauri 
moku: akoe kapena i tioku fatuhtu mahkei, ma tafare 
nomatakina avau iei. 

3 Akoe mari tioku tafuhtu ma tafare kanofo fakarufie, 
iei avau; arafia avau i tiou eigoa iei, purujia avau. 

4 Torojiakea avau i takaupega akirea ninage fakah- 
munia moku; akoe mari tioku tamotua. 

5 Avau konage tioku nohkano i torima: akoe naufa- 
mata maku, e Ihova Teatua mari. 

6 Avau nohgeigai i afakau nofakarogo i ane taru eroh- 
kavei: kale avau nofakarogo ja Ihova. 


7 Karufie tioku roto, avau kakaniani i tiou arofa: 
akoe nausafea tioku ahlika; akoe nauiroa tahlika i tioku 
nohkano. 

8 Akoe setukweinama avau ki tarima o tatagata 
esamai maku; akoe naunage ru oku vae i tanohnea 
Sore. 


9 Sirarufiemai avau, e Ihova, avau mari nohlika: ko- 
nofakausore ru oku foimata i tatagi, tioku roto foki, ma 
tioku noata. 

10 Kobuni tioku mauri 1 tafakainina, ma ioku atau i 
tahgu: konojikai tioku tamotua 1 aku penaganea efaga, 
kojikai oku eivi. 

11 Avau nikopena i tane nofakahmana iei weimoa i 
afakau esamai maku, ma fakau evatata ki atavau, ioku 
nieli nimataku iatavau: fakau nisafea avau weitafa ni- 
fura iatavau. 

12 Akirea Kogaro iatavau feipe 1 safakau mate semen- 
tuama: avau feipe i tagajanea nitafoia. 

13 Avau mari narogona avisau sa o tagata nalupai, 
tahlika nifori iatavau: akirea nifataki nifakatamau, 
nitamaua pe katia avau. 


14 Kaie avau nifakarogo iatakoe, e Ihova: avau nantu- 
kua pe, Akoe tioku Atua. 

15 Joku napugi noi torima: veteakea avau i tarima o 
fakau esamai maku, ma fakau nopena penaganea mahkei 
latavau. 

31. 16. TABUK IA SAM 32. 5. 


16 Kamarama tiou afoimata i tiou afiji: penamauri 
moku 1 tiou arofa. 

17 E Ihova, avau koisahma; iei te, avau nantapa akoe: 
kahma fakau esa iarea penaganea, kafakahlogo kirea i 
tarua. 

18 Koisavisau aragutu erohkavei, akirea novisau fa- 
katamotua, nofakaopea fakau etotonu iarea penaganea 
ma takaulevi. 


19 Esore mari tiou arufie naunage ma fakau nomataku 
iatakoe, naupena ma fakau nofakarogo iatakoe weimoa 
i atagata. 

20 Akoe kafuna kirea i tanohnea ehmuni weimoa 
iatakoe i tafakatamauga o tagata: akoe kaumatakina 
fakahmunia kirea i tiou afakaruru i tafeituga-o tagata. 


21 Erufie tapu Ihova: eia mari neifakariarnai ki atavau 
tiona arofa nomasaro fakasore iei, feipe i tasiti tamotua. 

22 Kaie avau nantukua weiwaha pe nikotukweinakea 
avau latakoe, kaie akoe naurogona anea avau nahnugia 
i tioku tapa ki atakoe. 


23 Kakaniani ia Ihova, akaua oji iana tagata rufie: 
Ihova noimatakina atagata mari, kaie neioria fakasorea 
atagata nofijikau ma takaulevi. 

24 Katamotua akaua, fakau oji noajia Ihova, kata- 


motua arotaua. 
Sam 32. 


Sam o Tevit. 


1 Erufie tapu tatagata niamkea iana penaganea efa- 
karogosa, niapojia iana penanesa. 

2 Erufie tapu tatagata Ihova sevahkejiama iana pena- 
ganea faga iateia, serohkaveima tiona roto. 


3 Avau pakefakahlogoana oku eivi nifakausore i tioku 
avaro 1 teao kopo. -i 

4 Tiou arima mari nikumieifo avau i ao mapo: nijikai 
tioku tamotua feipe tagau i tara sore, i tanova-mauri. 

5 Avau nantukua iaku penanesa ki .atakoe, avau 
sefeivama iaku penaganea faga: avau nantupe, Avau 

32. 6. TABUK IA SAM 33. 8. 


kantukua iaku afakarogosa kia Ihova; akoe nauamkea 
laku penaganea efaga. 

6 Atagata rufie oji mari kahmori ki atakoe i tane nei 
i tanapugi kasafea akoe: pe rosore avainoa serorakoma ki 
atela. 

7 Akoe tioku anohnea nohmuni iei; akoe kaumatakina 
avau i tahlika; akoe kafakaforforia avau i ahgoro pe 
naupenamauri moku. 

8 Avau kafakeiroa akoe, kantukua ki atakoe taretu 
akoe kafano iei: avau kahmatakina akoe i tioku foimata. 

9 Koisafeipe i ahors akaua, mo miul, ejikai afinagaro 
orea: tarakeiga orea mari apukunea i afafa orea, ma 
braitel pe kamatakina kirea, pe kafakarogo i akaua. 


10 Kanalupai ahlika o fakau nopena penaganea sa: 
kaie Ihova keifakaforforia tatagata nofakarogo iateia 


i tiona arofa. 
11 Kakaniani akaua ia Ihova, karufie arotaua, fakau 


rufe: kavisau kiluga ma takaniani, akaua oji nomari 
arotaua. 


Sam 33. 


1 Kakaniani ia Ihova, akaua fakau rufie: ehtau pe 
fakau etotonu arotorea kahgana iateia. 

2 Kahgana iateia i aharp: feiakea ahgoro akaua ki 
ateia i tasalteri auka taragafuru iei. 
3 Feiakea tahgoro fou ki ateta; tia fakarapakaua ta- 


fago ma tareo sore. 

4 Etotonu mari tavisau o Ihova; eia neifakarava iana 
fijikauga oji ma tamari. 

5 Eia nokaniani i apenaganea totonu ma penaganea 
mari: efonu takere nei i tiarofa o Ihova. 


6 Ihova neipena taragi i tiana visau; manea oji iei 1 
tavisau i tiona fafa. l 
7 Eia neifatakina fatasiana tatai feipe i tatoma: ela 
neinage avae ora i anohnea nonage anea iei. 
8 Kamataku atagata oji i takere nei ia Ihova: kahlika 
fakai i afanua oji iateia. 

33. 9. TABUK IA SAM 34. 3. 


ọ Eia nivisau, sanofo anea: eia neitukua, sanofo faka- 
mahkeia anea. 


10 Ihova neiauiei tafakatamauga o fakai 1 afanua: 
eia neipena pe kajikai amanatuga o tagata. 

11 Tavisau o Ihova nonofo fakamahkeia iatau matau, 
ma amanatuga i tiona roto ma atau tagata oji. 

12 Erufie tapu fakai i tafanua ra Teatua orea ko Ihova; 
ma atagata neiamoa pe kaniana. 


13 Ihova noi taragi nosireifo; eia neisafea atagata oji; 

14 Eia noi tiona nohnea nosiramai fakai oji i takere nei; 

15 Eia neipena arotorea oji, noimojikia iarea fijikauga 
oji. 

16 Sepenamauri mo tasi ariki i tamotu tagata enalupai: 
seromatakina tatagata tamotua i tiona tamotua sore. 

17 Tane taru tahors pe kapenamauri mo tagata: eia 
seromatakina satagata i tiona tamotua sore. 


18 Afoimata o Ihova nosira ki afakau nomataku iateia, 
fakau mari noajia tiona arofa; 

19 Pe keiamkea anohkanorea i tahmate, pe keimata- 
kina kirea kamauri i taoge. 


20 Anohkanotea noajia Ihova: eia nositu i akitea, 
takaroa otea eia. 

21 lotea roto kakaniani iateia, iei te, akitea nifakarogo 
1 tiona eigoa tapu. 

22 Sirarufiemai kimea, e Ihova, feipe akimea, niajia 
akoe. 


Sam 34. 


Sam o Tevit, i tanapugi nike iana penaganea weimoa i 
Abimelek; eia neipeperia eia, Tevit nifakea iei. 


ı Avau karafaina Ihova inapugi manapugi: avau 
kahgana iateia i tioku fafa segapu. 
= 2 Avau kantukua tioku kaniani ia Ihova: fakau emaru 
iorea roto karogona, kakaniani. 

3 Akitea ma kaua mari kahgana ia Ihova, akitea kaji- 
kijiake fatagtagasi tiona eigoa. 

34. 4. TABUK IA SAM 34. 22. 


4 Avau nansara Ihova, ela neirogona avau, neiamkea 
iatavau anea oji avau nimataku iei. 

5 Akirea nisira ki ateia nikaniani: sehmama afoimatorea. 

6 Tatagata etamoto tenei nihtapa, Ihova neirogona, 
neipenamauri mona i anea oji nihlika iei eia. 

7 Tagelo o Ihova nonofo nofori i afakau nomataku 
iateia, noipenamauri morea. 


8 Togofia akaua, safarigoina pe erufie Ihova: erufie 


tapu tatagata nofakarogo iateia. 
9 Kamataku akaua ia Ihova, fakau rufie: sejikaima 


sanea i afakau nomataku iateia. 

10 Kojikai anea-kai i alaion etamotua, akirea kohmate 
i taoge: kale fakau nosara Ihova serojikaima sanea rufie 
1 akirea. 

11 Romai, agatama nei, fakarogona avau:. avau kafa- 
keiroa akaua tamataku o Ihova. 

12 Tatagata akai nokaniani pe kamauri, nokaniani i 
anapugi nalupai, pe keisafea anea rufie ? 

13. Koisafakea savisau sa i tofafa, koisautukua terohka- 
vei i toragutu. 

14 Koina apenaganea esa, pena penaganea rufie; sara 
tamarino, muri iei. 

15 Afoimata o Ihova nosira rufie fakau etotonu iarea 
penaganea: efakasara ano tariga ki tahtapa orea. 

16 Afoimata o [hova nosira sa fakau nopena penaganea 
sa, pe keiamkea ane nomentua iei kirea i takere nei. 

17 Fakau rufie nihtapa, Ihova neirogona kirea, neiam- 
kea kirea i anea oji akirea nihlika iei. 


18 Ihova etatamai ki afakau ehmae arotorea i apena- 
nesa area, eia neipenamauri mo fakau niafe arotorea i 


apenaganea area. 

19 Enalupai ahlika norikofia atagata rufie; kaie Ihova 
noiamkea oji iateia. 

20 Eia neimatakina ano eivi oji: sefajima tasi. 

21 Asa kataia fakau nopenanesa: kaoria i tanori sa 
fakau nohgeigai i afakau rufie. 

22 Ihova nofamata mo anohkano iana fiji: sereioria- 
sama tasi kirea nofakarogo iateta. 

35. 1. TABUK IA SAM 35. 15. 
Sam 35. 


Sam o Tevit. 


1 Amoa maku, e Ihova, i afakau nomahmafi iatavau: 
toa akoe 1 akirea, akirea nohtoa iatavau. 

2 Kumia takaroa ma tane noapojia akoe, tukake pe 
kasitu iatavau. 

3 Amoa foki tafoitao, pojina taretu i afakau noatagia 
avau: tukua ki tioku nohkano pe, Avau tiou amauri. 

4 Kahma, kamataku fakau nosara tioku nohkano pe 
kaiauiei avau: kaafe, kahlika fakau notamaua pe kape- 
nanesa latavau. 

5 Kafeipe akiri whit akirea weimoa i tamtagi, kape- 
peria kirea tagelo o Ihova. 

6 Kapauri, kamorehmore taretu orea, keiatagia kirea 
tagelo o Ihova. 

7 Iei te, akirea nifuna moku takaupega i tarua, kaie 
jikai tantafito, akirea nikeria tarua ma tioku nohkano, kale 
ejikai tantafito. 

8 Karikofia eia tane kaiaulei eia, eia kasoposa ana iei; 
takaupega neifuna kasia eia, katakakea eia i tane noi- 
auiei tagata tena. 


ọ Kaie tioku nohkano kakaniani ia Ihova: karufie 
tioku roto i tiona mauri moku. 

ro Oku eivi oji katukua pe, Ihova, akai feipe akoe, 
nauamkea fakau nohlika i tatagata etamotuakage latela, 
tatagata nohlika mari, ma tatagata ejikai iana nea, 
nauamkea i tatagata noakiteria anea iateia ? 


11 Nomasike fakau evahkoko; akirea nifakauia avau 
i anea avau epuhpusi iel. 

12 Akirea nioria iaku penaganea rufie i tasa, ehkanonea 
tioku nohkano iei. 

13 Kaie itanapugira akirea ehmate avau nitakai i 
amoiga roga: avau nifakahlika iatavau i taparikai; tioku 
ahmori morea niafemai ki atavau. | 

14 Avau nifehnanoa feipe eia tioku nieli, mo tuku soa: | 
avau nifao nimakuru, feipe i tatagata notagi la jinana. 

15 Kaie akirea nikaniani i tioku fano sa, nifatakina 

39. 16. TABUK TA SAM 35. 28. 


fatasiana: akirea nifatakina fakau nosiga iatavau, kale 
avau nipuhpusi iei; akirea nigorosia avau segapuma: 

16 Akirea nikajia anifo orea iatavau, akirea ma fakau 
nofakahmana pe kamoa anea kai. 


17 E Ihova, akoe kaumojikia kirea mei tanapugi tefe ? 
Anıkea tioku nohkano i tatamauga 'sa orea, amkea avau 
i alaion, avau nonofo sahkovau ana. 

18 Avau kafafetai iatakoe 1 tafatakina sore o tagata: 
avau kahgana iatakoe weimoa i atagata nalupai. 


19 Koisakaniani iatavau fakau esamai taruana maku: 
koisahpoi iatavau afoimata o fakau nohgeigai iatavau, 
kaie ejikai tantafito. 

20 Akirea mari sevisau marinoma: kaie akirea nota- 
maua avisau erohkavei i afakau nohnofo fakarikiana i 
taluda. 

21 Akirea nifakahmana iatavau; akirea nitukua, Aha, 
aha, afoimatotea nisafea. 


22 Akoe nausafea, e Ihova; Koisafakahlogoana; E 
Ihova, koisanofo ipapai latavau. 

23 Masike, virikake pe kauamoa maku, kautukua tavi- 
sau i aku penaganea, tioku Atua, ma tioku Ariki. 

24 Farigoina iaku penaganea, e Ihova, tioku Atua, 
ehtau ki iou apenaganea totonu; koisakaniani kirea 
latavau. 

25 Koisatukua kirea i arotorea pe la, akitea mari 
nikaniani pera: koisatukua kirea pe, Akitea niforomia 
oji eia. 

26 Erufie pe akirea kahma kahlika fatagtagasi, fakau 
nokaniani i tioku ahlika; kahma, kamataku fakau nokau- 
levi arotorea iatavau. 

27 Kahgoro, kakaniani fakau noamoa maku, notukua 
pe etotonu iaku penaganea: katukua kirea segapu pe, 
Esore mari Ihova, eia nokaniani pe kanofo rufie tiana fiji. 

28 Tuku rero kavisau iou penaganea totonu, avau 
kahgana iatakoe i anapugi oji. 


JA 


261-1) TABUK IA SAM 3T. 2 
Sam 36. 


Ki Tesore i afakau nohgoro. Sam o Tevit, tafiji o Iiova: 


1 Tafakarogosa o fakau esa iarea penaganea notukua 
i tioku roto pe, Jikihtae tamataku o Teatua weimoa i 
atela. ; 

2 Eia noresia ana eia, notupe, Teatua serosafeama, 
serohgeigaima iana penaganea faga. 

3 Avisau i tano fafa efaga, erohkavei: eia neihkoina 
penaganea erapakau, ma penaganea rufie. 

4 Eia nitamaua penaganea efaga i tiona potu; cia notu 
fakamahkeia i taretu serufiema; eia sehgeigaima i apena- 
ganea esa. 


5 E Ihova, tiou arofa noi taragi;'iou apenaganea mari 
norako ki apoa. 

6 Iou penaganea totonu feipe aora o Teatua; iou pena- 
ganea naupena ma tagata feipe tavavanea elehposu sa: 
E Ihova, akoe naumatakina tagata ma ane-mauri. 

7 Erufiekage tiou arofa, e Teatua, atagata kahmuni 
weiraro 1 tamarumaru iou apahkau. 

8 Akirea kamauri fakarufie i ane nalupai i tiou afare; 
akoe kautufa kirea kaeinu i tavai-tafe iou anea rufie. 

ọ No iatakoe tantafıto i tamauri: akimea kasafea ta- 
marama 1 tiou amarama. 


10 Arafaina segapu fakau noiroa akoe: tufa iou apena- 
ganea totonu ma fakau nomari arotorea. 

11 Koisatakafia avau tavae o fakau nokaulevi arotorea; 
koisapeperia avau tarima o fakau esa iarea penaganea. 

12 Fakau nopena penaganea esa nikohtakakea mari 
pera: nihtatifo kirea, akirea etaru 1 tamasike. 


Sam 37. 


Sam o Tevit. 


1 Koisafakainina akoe i afakau nopenanesa, koisah- 
mata sa i afakau nopena penaganea faga. 
2 Katujia mari kirea weiwaha, feipe i agafari, akirea 
kamaro feipe i agarakau sanosomo. 

37. 3. LABUK IA SAM 3 e OR 


3 Fakarogo ia Ihova, pena penaganea rufie; nofo i 
tafanua, muri i apenaganea mari. 

4 Kakaniani akoe ia Ihova; eia keitufa akoe anea 
tiou aroto nokaniani iei. 

5 Vahkejia ia Ihova tiou amoga; fakarogo iateia, eia 
kapena. 

6 Eia keifakaria iou apenaganea totonu feipe i tamara- 
ma, ma iou penaganea rufie feipe i taotea. 

7 Nofo fakahlogoana weimoa ia Ihova, tari fakarikiana 
iateia; koisafakainina akoe i tatagata enalupai iana nea, 
ma tatagata nofakarava iana manatuga. 

8 Koina tafakainina akoe, tukweina takali: koisafa- 
kainina akoe, tasa ana nofakea iei. 

9 Kaiauiei mari fakau penanesa: kaie fakau noajia 
Ihova, kaniorea tafanua. R 

10 Serohtuaima kajikai fakau penanesa; akoe kau- 
mojikia fakarufie iorea nohnea, kai ejikai: 

11 Kaie fakau emaru rotorea kaniorea tafanua; akirea 
kakaniani i ane rufie nalupai. 


12 Tatagata nopenanesa nota i tatagata rufie, nokajia 
ano nifo iateia. 

13 Ihova kakata iateia: iei te, eia noiroa pe konota- 
tamai tiona napugi. 

14 Fakau nopenanesa ninusiakea amajira orea, nitoro- 
jia takaroji i afana orea, pe kahtatifo fakau nohlika, 
ejikai iarea anea, pe kataia fakau etotonu iarea 
penaganea. 

15 Amajira orea kasukia iorea roto, katajia foki afana 
orea. 

16 Karufie fakasore auta eruana o tatagata etotonu 
iana penaganea, karufie fakasisiana auta nalupai o fakau 
enalupai nopenanesa. 

17 Katajia arima o fakau nopenanesa: kaie Ihova no- 
purujiakake fakau etotonu iarea penaganea. 

18 Ihova noiroa anapugi o fakau rufie: anea neinage 
marea kanofo iatau matau. 

19 Akirea serohmama i tanapugi sa: akirea kamauri 
i anapugi i taoge. 

37. 20. TABUK 1A253M 37. 35. 


20 Kaie fakau nopenanesa kahmate, fakau esage ma 
Thova kafeipe agako i agatama jip: akirea kajikai, kabuni 
i tiousafi. 

21 Fakau nopenanesa nonugia anea, kaie seoriama: 
kaie fakau etotonu iarea penaganea noarafaina tagata, 
notufana. 

22 Fakau Ihova neiageia kaniorea tafanua; fakau eia 
ninasoia kaiauiei kabuni kirea. 

23 Ihova nonage fakamahkeia tafehnanoa o tatagata 
rufie; ela nokaniani 1 tiona retu. 

24 Pe eia rosiba, kaie serotakakeama pakeni: iei te, 
Ihova noipurujia ela i tano rima. 


25 Avau nitamtane, kaie avau nikofakau sore; kale 
avau sesafea mana tatagata rufie nihkoma, mo iana aga- 
tama nonugia ana anea-kai. 

26 Eia noarafaina tagata inapugi manapugi, notufa 
tagata; karufie tapu iana agatama. 

27 Koina apenanesa, pena penaganea rufie; nofo fa- 
karufie iatau matau. 

28 Ihova mari nokaniani i apenaganea totonu, sehkoi- 
nama iana tagata rufie; eia noimatakina kirea iatau ma- 
tau: kale kaiauiei mari agatama o fakau nopenanesa. 

29 Fakau rufie kaniorea tafanua, akirea kahnofo iei 
latau matau. 

30 Tafafa o tatagata rufie notukua avisau rapakau, 
tano rero notukua apenaganea totonu. 

31 Tavaga o Teatua noi tiona roto; eia serosirima. 

32 Fakau nopenanesa nomoitawa tatagata rufie, no- 
sara pe katia. 

33 Ihova sereihkoinama eia i tano rima, eia sereioriasa 
ma eia pe reijirojiroa iana penaganea. 

34 Tari ia Ihova akoe, nofohpiri i tiona retu, eia keiji- 
kijiake akoe pe kaniou tafanua: pe reiamkea fakau no- 
penanesa akoe kasafea. 


35 Avau nansafea tatagata nopena penaganea esa, esore 
tiona tamotua, nifeipe i tarakau nomauri i tiona nohnea, 
enalupai anorau ma anora. 

37. 36. TABUK IA SAM 38: 12: 


36 Kaie tasi nimeifano, kale eia ejikai: avau nansara, 
kaie sesafeama. 


37 Mojikia tatagata rufie, sireia tatagata nomari iana 
penaganea: emarino tiona nofo weimuri. 

38 Kaie kaiauiei fatagtagasi fakau efakarogosa : kal- 
auiei tahnofo weimuri orea. 

39 Kaie tamauri o fakau rufie no ia Ihova: eia tanohnea 
nonofo fakamahkeia iei i tanapugi nohlika iei. 

40 Ihova nositu i akirea, noipenamauri morea: ela 
noiamkea kirea i afakau nopenanesa, noipenamauri 
morea, ici te, akirea nifakarogo iateia. 


Sam 38. 


Sam o Tevit pe kamentua eia. 


1 E Ihova, koisotukua sajina avau i tiou akali: koiso- 
tarania avau i tiou afakainina sore. 

2 Jou agasau nohtu nohpiri fakamahkeia iatavau, 
tiou arima nokumieifo fakasore avau. 

3 Jikai sanohnea ehmafo i tioku noata i tiou akali; 
semaurima oku eivi i aku penanesa. 

4 Nikoburaua tuku uru iaku penaganea efaga: fèipe 
i tamoga emafa, etaru i tansorea. 

5 Ehnamu, epurau apakora iatavau, 1 aku penaganea 
eTotosa. 

6 Avau ehmaesa; nikotomia tapu; avau notagi i abohpo 
kopo. 

7 Nikohvera fakasore ru oku taupuku: jikai sanohnea 
ehmafo 1 tioku noata. 

8 Avau etamoto, nikotaberesia tapu: avau novaro i 
tahlika i tioku roto. 


ọ E Ihova, akoe nauiroa tioku akaniani; sehmunima 
tahgu oku iatakoe. 

10 Nofiji tuku ate, konojikai tioku tamotua: niko- 
pauri ru oku foimata foki. 

11 Fakai ioku ma oku nieli nohnofo ipapai i tioku 
amate; oku soa nohtu ipapaikea. 

12 Fakau nosara pe katia avau foki nonage anea pe 

38. 13. TABUK IA=SAM 39. 


kafakanaua avau; fakau notamaua pe kapenanesa iata- 
vau notukua avisau sa, nomentua apenaganea erohkavei 
oji 1 abohpo kopo. 


13 Kaie avau feipe tatagata eturituri ru ona tariga, 
sėrogonama; avau feipe tanoa sevisauma. 

14 Avau mari feipe tatagata serogonama avisau, ejikai 
foki avisau sajina i tioku fafa. 

15 Iei te, avau mari noajia akoe, e Ihova: akoe kauro- 
gona avau, e Ihova, tioku Atua. 

16 Avau mari nantupe, Koisakaniani kirea iatavau: 
pe avau rosiba, akirea novisau kaulevi iatavau. 

17 Avau feipe kafano sa, avau notagi segapu. 

18 Avau mari kantukua iaku penaganea faga; avau 
katagi iaku penanesa. 

19 Kaie fakau esamai maku emauri' etamotua; nikob- 
kobua fakau nohgeigai ana iatavau. 

20 Fakau foki noioria penaganea rufie 1 apenaganea 
esa nopojina avau, iei te, avau nomahmafi i apenaganea 
rufie. 


21 Koisohkoina avau, e Ihova: e tioku Atua, koisonofo 
1papai latavau. 
22 Weiwaha pe kasitu iatavau, e Ihova, tioku amauri. 


Sam 39. 


Ki Tesore i afakau nohgoro, ma Jetuthun. Sam o Tevit. 


1 Avau nantukua pe avau kahmatakina iaku penaga- 
nea pe koisapenanesa tuku rero: avau kahmatakina tioku 
fafa i tane nopojina, pe ronofo fakau nopena penaganea 
esa weimoa iatavau. 

2 Avau nifakatemu, sevisauma mari i sanea rufie; 
kale nisore tioku fakainina. 

3 Nihvera tioku roto; avau koimanatunea ana naura 
tiafi: avau savisau i tuku rero, nantupe, 

4 E Ihova, fakaria ki atavau tioku napugi weimuriroa, 
pe karava i tanapugi tefe, pe avau kairoa tahpalo i tioku 
nofo iku pe taha; 

5 Akoe mari naupena ioku napugi feipe tahlafa i tuku 

39. 6. TABUK TA SAM 40. 5. 


rima; ioku atau feipe ejikai weimoa iatakoe: atagata oji 
mari, i tatamotua orea, feipe i tamapusaki ana. 

6 Atagata oji mari feipe atonea i taroro orea: iorea roto 
nikorurula taruana: akirea nifeituma auta, kale epuhpusi 
pe akaima kaamoa. 


7 Avau nihtari i taha, e Teriki ? Avau noajia akoe. 

8 Veteakea iatavau iaku penaganesa oji: koisafakah- 
mana iatavau fakau ehleva iorea finagaro. 

9 Avau nifakatemu, sevisauma, lei te, akoe naupena. 

ro Amkea iatavau tatarania tiou: avau etamoto pe 
nautia avau. 

11 Pe akoe rotarania rofagona tagata i area penaganea 
faga, kajikaikea tarufie orea, feipe i sapepe: tamari pe 
ane penaha atagata oji. 


12 Fakarogo i tioku ahmori, e Ihova, fakarogona 
tioku tapa; koisosiratarukageana i oku areimata: avau 
mari tamavaka weimoa iatakoe, tatagata nonofo nofano, 
feipe avahpua oji. 

13 Sira mana ki teke anohnea akoe, pe avau katamotua 
mana, safakea ikunei, sajikai. 


Sam 40. 


Ki Tesore i afakau nohgoro. Sam o Tevit. 


1 Avau nihtari seterevama ia Ihova; eia nifaoifo ki 
atavau, neirogona tioku tapa. 

2 Eia neiamkake avau foki i tarua esarari, i tapera esa; 
eia neinage ru oku vae pe avau katu i tafatuhtu, neipena 
fakamahkeia tioku fano. 

3 Eia neinage tahgoro fou i tioku fafa, tahgana mari ma 
Teatua: fakau nalupai kasafea, kamataku; akirea safa- 
karogo i Teatua. 


4 Erufie tapu tatagata nofakarogo ia Ihova, sesiraru- 
fiemai fakau nokaulevi, ma fakau notafurimai ki teroh- 
kavei. 

5 E Ihova, tioku Atua, enalupai mari afijikauga no- 
masaro iei naupena, ma iou amanatuga i akimea: etaru 

40. 6. TABUK IA SAM 40. 17. 


1 tatukua ki atakoe; pe avau kantukua, kavisaua, 
enalupaikage, etaru i tantaua. 


6 Akoe sekanianima i ataumafa ma atufa; akoe nausu- 
kia ru oku tariga: akoe senugiama ataumafa tugia ma 
ataumafa i apenanesa. 

7 Avau nantukua pe, Siramai, avau mari kin 
niserea tavisau iatavau i tabuk. 

8 Avau nokaniani i tafakarogo i tiou avisau, e tioku 
Atua; tiou avaga mari noi tioku roto. 


9 Avau nantukua apenaganea totonu i tafatakina sore 
o tagata: avau serofakatemu, e Ihova, akoe mari noiroa. 

10 Avau sefunama iou apenaganea totonu i tioku roto; 
avau nantukua iou penaganea mari ma tiou amauri: 
avau sefeivama i tiou arofa ma tiou amari i tafatakina 
sore o tagata. 


11 Koisokeremoa iou penaganea arofa iatavau, e Ihova: 
tiou arofa ma tiou amari kamatakina avau segapu. 

12 Nifakaforforia avau asa nalupai, etaru i tantaua: 
nikorikofia avau iaku penaganea faga, avau etaru i tasi- 
rakake iei; enalupaikage kirea, eruana afufuru i tuku uru, 
nikotamoto tioku roto. 


13 E Ihova, arafaina avau, penamauri moku: weiwaha 
akoe pe kasitu iatavau, e Ihova. 

14 Kahma kirea, kahlika fatagtagasi aroto o fakau 
nosara pe kaiauici tioku nohkano: peperia kirea kaafe, 
kahma fakau nokaniani pe kapenanesa iatavau. 

15 Kahnofo kirea sahkirea ana i anea nohma iei akirea, 
fakau mari notukua ki atavau pe, Aha, aha. 

16 Kakaniani, karufie iatakoe aroto o fakau oji nosara 
akoe: katukua segapu fakau nokaniani i tiou amauri 
pe, Kasore Ihova. 


17 Kaie avau nohlika, ejikai foki anea iatavau; kale 
Teriki neimentua avau: akoe nositu iatavau, nopena- 
mauri moku: koisahtari, e tioku Atua. 

41. 1. WABUK IA SAM 41. 13. 


Sam 41. 


Ki Tesore i afakau nohgoro. Sam o Tevit. 


1 Erufie tapu tatagata nopena penaganea ehtaurufie 
ma fakau ejikai iarea anea: Ihova keipenamauri mona i 
tiona ahlika. 

2 Ihova keimatakina eia pe eia kamauri, kanofo rufie 
eia i tafanua; koisotukweina eia ki takaniani o fakau 
esage mana. 

3 Ihova keimatakina i tiona potu pe eia romoe emate: 
akoe nopenpena tiona potu oji i tiona mate. 


4 Avau nantupe, E Ihova, sirarufiemai avau: pe- 
namauri mo tioku nohkano; avau mari nanpenanesa 
latakoe. 

5 Fakau esamai maku notukua avisau sa iatavau, 
notupe, Eia kamate, kajikai tiona eigoa afia ? 

6 Pe eia romeisireia avau, ela keitukua terohkavei 
ana: eia nofeituma asa 1 tiona roto: pe rofakea eia kofano, 


keitukua. 


7 Fakau oji nohgeigai iatavau nofataki nomuhmu 
latavau: akirea notamaua asa iatavau. 

8 Akirea notupe, Tahmate sa nohpiri fakamahkeia 
ki ateia: eia nomoe seromasikema foki. 

9 Tuku nieli rufie foki, avau nifakarogo iateia, eia 
neikaina iaku akai neijikijiake tano muri vae iatavau. 


10 Kaie akoe, e Ihova, sirarufiemai avau, jikijiake. 
avau, pe avau kahkoria i akirea. 

11 Avau noiroa penei pe akoe nokaniani iatavau, iei 
te, setamotuama iatavau tatagata esamai maku. 

12 Kaie avau, akoe nopurujia avau i aku penaganea 
totonu, naunage avau weimoa latakoe iatau matau. 


13 Erufie tapu Ihova, Teatua o fakai Isreel, i tamtah- 
taki ma latau matau foki. Emen ma Emen. 

42. 1. TABUK IA SAM 42. 11. 


TAPITO, BUK m 
Sam 42. 


Ki Tesore i afakau nohgoro. Tavisau fakeiroa ma agafatu- 
mupuna o Kora. 


1 E Teatua, tioku nohkano nokaniani iatakoe feipe 
tanani iro nofeinu vai i aval-tafe. 

2 Avau nitagisa ma Teatua, ko Teatua mauri mari: 
avau kohmai afia weimoa 1 Teatua ? 

3 Oku reimata nipena 1 akai maku i ao mapo, kaie 
akirea notukua segapu ki atavau pe, Tiou Atua wafe ? 

4 Avau nomentua ane nei, nohmori ma tioku nohkano 
itanapugi avau nifano fatasiana ma tamotu tagata ki 
tamrae o Teatua, novisau ma takaniani nohgana iatakoe, 
nomentua tanapugi nofatakina iei. 


5 Nikotamoto akoe iaha, e tioku nohkano ? akoe nohlika 
jaha? ajia akoe Teatua: avau mari kahgana iateia i ta- 
mauri rofakea iateia. 


6 E tioku Atua, nikotamoto tioku nohkano: avau 
nomentua akoe iei i tafanua wei Jortan, ma aora Hermon, 
ma taora Maisar. 

7 Nohtapa nanoa avainoa ma vainoa i tataguru iou 
asiosio: iou agaru oji ma iou apeau niburaua avau. 

8 Kaie Ihova keifakaria tiona arofa i ao, tiona ahgoro 
kanofo iatavau i apo, tahmori mari ki Teatua, avau 
emauri iateila. 

ọ Avau kantukua ki Teatua tioku fatuhtu pe, Akoe 
nigaro iatavau iaha ? avau nomakuru nofano iaha i ape- 
naganea mahkei o fakau esamai maku ? 

10 Fakau esamai maku nofakahmana latavau feipe i 
tamajira i oku eivi; akirea notukua ki atavau segapu pe, 
Tiou Atua wafe ? 


11 Nikotamoto akoe iaha, e tioku nohkano ? akoe 
nohlika iaha? Ajia akoe Teatua: avau mari kahgana 
lateia, tamauri o tioku afoimata eia, ma tioku Atua. 


40 


43. 1. TABUK IA SAM 44. 6. 


Sam 43. 


Iı Oria fakatotonua avau, e Teatua, amoa maku 
weimoa i afakai i tafanua, akirea searafainama tagata: 
amkea avau i atagata erohkavei, efaga iarea penaganea. 

2 Akoe mari Teatua i tioku tamotua; akoe nautukweina 
avau iaha? Avau nomakuru nofano iaha, i apenaganea 
mahkei o fakau esamai maku ? 


3 Kauna kafakea tiou amarama ma tiou amari pe ka- 
mokage iatavau: pe karafia avau ki tiou aora tapu ma 
lou afare. 

4 Avau safano ki tafata o Teatua, ki Teatua mari, 
avau nokaniani fakasore iateia: avau kahgana iatakoe i 
taharp, e Teatua ko tioku Atua. 

5 Nikotamoto akoe iaha, e tioku nohkano ? akoe nohlika 
laha? Ajia akoe Teatua: avau mari kahgana iateia, 
tamauri o tioku foimata eia, ma tioku Atua. 


Sam 44. 


Ki Tesore i afakau nohgoro. Tavisau fakeiroa ma agafatu- 
mupuna o Kora. 


— 


Ima Meita, akimea nirogona i atariga omea, avahtu- 
punomea nivisaua mamea, tafijikauga ra akoe naupena i 
anapugi orea ituai, 

2 Pe akoe nitarokea fakai i afanua i torima, naunage 
fakamahkeia kirea; akoe naukumieifo fakau era, kale 
nikobkobua kirea. 

3 Akirea seamoama tafanua morea 1 amajira orea, 
arima orea sepenamauri morea: kale tiou arima matau, 
tiou arima mari, ma tamarama 1 tiou afoimata, iei te, 
akoe niarafaina kirea. 


4 Akoe tioku Ariki, e T eatua: tukua pe kamauri aga- 
fatumupuna o Jekob. 

5 Akimea katukieifo iatakoe fakau esamai mamea: 
akimea katakafieifo i tiou eigoa fakau nomasike i akimea. 

6 Avau serofakarogoma i tuku fana, seropenamauri 
moku tioku majira; 


47 


44. T. TABUK WASSAM 44. 23. 


7 Kaie akoe naupenamauri momea i afakau esamai 
mamea, akoe naunage pe kahma fakau nohgeigai i 
akimea. . 

8 Akimea nitukua takaniani omea 1 Teatua 1 anapugi 
oji, akimea kafafetai i tiou eigoa iatau matau. 

9 Kaie akoe nikohkoina kimea, akimea nikohma iei: 
akoe searafiama amotu tagata amea. 

ro Akoe nofurusia kimea pe kaafe kimuri 1 afakau 
esamai mamea, fakau nohgeigai i akimea, noakiteria 
anea amea, noamoa marea. l | 

11 Akoe nitukweina kimea feipe 1.ajip manea kai; 
akoe nifalelekia kimea 1 eke afanua.. 

12 Akoe nautufana iou atagata, kaie sesorema iou anea 
1 tanomata. 

13 Akoe naunage Ki pe TAN evatata 1 akimea 
katukua avisau sa 1 akimea, kafakahmana, kafakaopea 
kimea fakau nohnofo nofori i akimea. 

14 Akoe naunage kimea ma tane nafakahmana iei ma 
fakai i avaka tagata, fakai i afanua nohta auru orea i 
akimea. 

15 Tioku ahlika nonofo weimoa iatavau segapu; nikoa- 
pojia tioku foimata tane nohma iei avau, 

16 | tareo o tatagata notukua sajina, notukua avisau 
esa iatavau; tatagata esamai maku mari neioria avau. 


17 Nikorikofia kimea ane nei oji; kale akimea segaroma 
iatakoe, akimea serohkaveima i tiou avaga. 

18 Seafema kimuri arotomea, akimea sehkoinama tiou 
aretu; l 

19 Akoe nitaberesia kimea 1 tanohnea nohnofo iei ane 
eiro, nauapojia kimea 1 tiata i tahmate. i 

20 Pe- akimea nigaro i teigoa o Teatua omea, mo nifa- 
riakea arima omea ki teke atua, j 

21 Teatua mari keisara tapenaganea tenei, ela mari 
noiroa anea ehmuni i aroto o tagata. 

22 Akimea mari nikotaia mau i teao kopo; notukua pe 
akimea feipe ajip ane katala. 


23 E Teriki, viri akoe, akoe nomoiroa iaha? Masike, 
koisohkoina kimea iatau matau. 

44. 24. DABUK LA SAM 45. 10. 


24 Akoe nofuna tiou afoimata ilaha, nogaro i tahlika 
omea, ma penaganea mahkei nopena i akimea ? 

25 Nikofaoifo anohkanomea ki takere: nohpiri ki ta- 
kere arotomea. 

26 Masike akoe pe kasitu i akimea, penamauri momea 
i tiou arofa. 


Sam 45. 


Ki Tesore i afakau nohgoro. Sam ma agafatumupuna o Kora. 
- Tavisau fakeiroa. Tahgoro ma fakau nokaniani i Teatua. 
1 Nofenake tavisauga rufie 1 tioku roto: avau notukua 
afijikauga nanpena ma Teriki; tuku rero kofeipe pen ọ 
tatagata nosere pepar weiwaha. 


2 Emahmata rufie iou amahmata, sefeipe akoe tagata: 
earofå rufie avisau iou aragutu: Teatua neiarafaina akoe 
iei iatau matau. 


3 Fausia tiou amajira i tiou ataupuku, e Teriki etamo- 
warmad tou arufie, ma tiou tamotua. 

4 Eke akoe i tiou aekiga nofano ma tiou tamotua, i 
tamari ma penaganea maru, etotonu: tiou arima matau 
kafakeiroa ki atakoe anea nohlika iei. 

5 Emtakei iou agasau 1 aroto o fakau esage ma Teriki: 
avaka tagata kahtakakea weiraro iatakoe. 


6 E Teatua, tiou torona nonofo iatau matau: akoe 
noariki fakatotonua 1 tiou avaka. 

7 Akoe nokaniani i apenaganea totonu, nihgeigai i 
apenaganea esa: Teatua ko tiou Atua mari, neirigia taval- 
rakau iatakoe i i takaniani pe akoe kasore 1 osoa. 


8 DEAU rufie iou amoiga oji i mur, ma alos, ma 
kasia; akirea nikaniania akoe i afare rufiesa aivori. 

9 Agatama fafine o fatoriki kahnofo ma agafafine rufie 
sore iou: nonofo wei tiou arima matau tafine-riki nirakei 
1 kolt i tafanua Ofir. 


ro Fakarogona, teku tama fine nei, manatunea, faoifo 
tiou tariga ki atavau; koisomentua foki fakaili 1 tiou afa- 
uuema lakai i tanirac'o tamau; 

45. 11. TABUK IA SAM 46. 9. 


11 Teriki kakaniani i tiou amahmata rufie iei: tiou 
Ariki mari eia; faoifo akoe weimoa i ateia. 

12 Fakai i Tair kahmai atufa mau; fakau enalupai anea 
area i tafanua foki kanugia akoe pe kasirarufie kirea. 


13 Nirakei fakarufie tatama fine o Teriki i tiona fare: 
nisukia kolt i tatafa tiona moiga. 

14 Karafia eia ki Teriki i amoiga rufiesa: karafia foki 
ki atakoe agatama fafine fou, anosoa nomuri iateia. 

15 Karafia kirea ma takaniani ma ahgoro: akirea kauru 
ki tamrae rufiesa o Teriki. 


16 [ou agatama kaoria, avahtupunorea, akoe kaunage 
kirea ma fatoriki i takere nei oji. 

17 Avau kahpena pe kamentua tiou eigoa 1 atau tagata 
oji: fakai i afanua kafafetai iatakoe iei iatau matau, 


iatau matau. 
Sam 46. 


Ki Tesore i afakau nohgoro. Sam ma agafatumupuna o Kora pe 
akirea kafeiakea. 

1 Teatua tanohnea nohmuni iei matea, ma tatamotua 
otea, eia nositu fakasorea i akitea i tahlika otea. 

2 Akitea seromatakuma iei pe kake takere nei, pe 
kamkea aora iroto tatai; 

3 Pe rotaguru tatai kafaji, pe kaviriviri aora i agaru 
lei. 


4 Nonofo tasi avai-tafe, anagavai nokaniania tasiti 
o Teatua, tanohnea tapu mari i afare o Teatua Weilu- 
garoa. 

5 Teatua nonofo iei; serohlikama iei; Teatua kasitu iei 
pe roao. 

6 Fakai i afanua nihlika, fakai i avaka niviriviri: eia 
nivisau, nivevia takere: 


7 Ihova Teriki 1 amotunea nonofo ma kitea; Teatua o 
Jekob tanohnea nohmuni iei matea. 

8 Romai akaua, mojikia afijikauga o Ihova eia neipena ' 
pe kagogao anohnea i takere nei. 

9 Eia notukua pe karava ahtoaga mei tanoji i takere 

46. 10. TABUK IA SAM 48. 2. 


nei; eia notajia afana, notujia kamotu afoitao; eia notugia 
aekiga 1 tiafi. 

10 Koina akaua, farigoina pe avau Teatua: kavahke- 
jia avau kiluga weimoa i afakai i afanua, kavahkejia 
mari avau i takere nei. 

11 Ihova Teriki i amotunea nonofo ma kitea: Teatua 
o Jekob tanohnea nohmuni iei matea. 


Sam 47. 


Ki Tesore i afakau nohgoro. Sam ma agafatumupuna o 
Kora. 

ı Pohpokia arima aua, fakai oji nei i afanua; visau 
kiluga ki Teatua i areo aua ma takaniani. 

2 Nohlika mari atagata ia Ihova Weilugaroa; Teriki 
Sore cia i afakai i takere nei oji. 

3 Eia keikumieifo fakai i afanua weiraro 1 akitea, ma 
avaka tagata weiraro i avae otea. 

4 Eia keitukua tafanua kahnofo iei akitea, tanohnea 
rufiesa o agafatumupuna o Jekob, eia nokaniani iateia. 


5 Teatua nifijikake ma tahtapa kiluga o tagata. Ihova 
nifijikake mari i tagatoro o tabu. 

6 Feiakea ahgoro ki Teatua, feiakea ahgoro akaua: 
feiakea ahgoro ki Teriki otea, feiakea ahgoro akaua. 

7 Teatua otea mari Teriki i takere nei oji: feiakea ahgo- 
ro kaua ma finagaro aua. 

8 Teatua noariki i afakai i afanua: Teatua noeke i 
tiona torona tapu. 

ọ Afatoriki i avaka tagata nikofatakina fatasiana ma 
avaka tagata o Teatua o Ebraham: noi Teatua mari 
atagata nomatakina takere nei: nihgana fakasore iateia. 


Sam 48. 


Sam pe kahgana ia Ihova iei ma agafatumupuna o Kora. 


1 Esore Ihova, ehtau i tahgana fakasore iateia, i tasiti 
o Teatua otea, 1 tiona aora tapu. 

2 Erufiesa tahgaro i taora Saion, fakai i takere nei oji 
nokaniani ici, tasiti mari o Teriki sore i tantafa north. 

48. 3. TABUK IA SAM 49. 5. 


3 Teatua nifakaria eia i afare rufiesa iei pe tanohnea 

wti iei matea. 

4 Afatoriki mari nofatakina, akirea nimeiroro fatagta- 
gasi. 

5 Akirea nisafea, samasaro; akirea nihlika, safura. 

60 Akirea niviriviri iei; akirea nihmae feipe i safine 
nofarere i tantama. 

7 Akoe notafoia avaka i Tarjij i tamtagi taretwamlai. 


8 Akimea nirogona, akimea nisafea foki feipera i tasiti 
o Ihova, Teriki i amotunea, i tasiti o Teatua otea: Teatua 
keinage fakamahkeia iatau matau. 

ọ Akimea nimentua tiou arofa, e Teatua, i tiou afare 
tapu. 

10 Tahgana iatakoe norako ki anoji i talir meise 
Teatua, feipe 1 tiou eigoa: efonu tiou arima matau i ape- 
naganea totonu. 

11 Kakaniani fakai i taora Saion, kavisau kiluga ma 
takaniani afafine i Juta, iou apenaganea nofagona 
tagata. 

12 Roro fakaforforia i i Saion: taua afare ehgaro iei. 

13 Mojikia fakarufie akaua abae iei, jirojiroa afare 
ehgaro iei; pe akaua katukua ki tatau tagata weimuri. 

14 Teatua tenei ko Teatua otea iatau matau: eia kei- 
arafia kitea mei tanapugi kahmate iei akitea. 


Sam 49. 


Ki Tesore i afakau nohgoro. Sam ma agafatumupuna o Kora. 


ı Fakarogona nei, akaua fakai i afanua, fakarogo fakai 
oji 1 takere nei: 

2 Fakau taruana, ma fakau sore, fakau enalupai anea 
aua, ma fakau ejikai anea aua fatagtagasi. 

3 Tioku fafa kavisau i tarapakauga; amanatuga i 
tioku roto i tafarigoina anea. 

4 Avau kafaoifo tuku tariga pe karogona tafurivisau : 
avau kantukua tanohkano iei i tahgoro i taharp. 


5 Avau kamataku iaha i anapugi sa, pe rofori iatavau 
apenaganea faga o fakau nofakahlika avau. 

49, 6. TABUK ITA SAM 49. 20. 


6 Fakau nofakarogo i tatamotua orea, notukua faka- 
sorea auta nalupai area; 

7 Jikai tasi kirea etamotua i tapenamauri mo tanosoa, 
mo i tatufa Teatua tanomata mona. 

(Esore mari tanomata i tamauri orea, nohkoinana 
latau matau :) 

ọ Pe eia kamauri iatau matau, koisapohpopo. 

ro Eia mari neisafea pe nohmate fakau er apakau, 
ma fakau ejikai iorea finagaro, ma fakau evahkoko noji- 
KkaiPakirea nohkoina auta area ma faruke. 

11 Tamanatuga iorea roto pe amrae orea kahnofo 
iatau matau, ma anohnea nohnofo iei akirea ma atau ta- 
gata oji; akirea notapa afanua orea i eigoa orea. 

12 Kaie atagata serohnofo fakamahkeia tarufie orea: 
akirea feipe anemauri ane kahmate. 

13 Tapenaganea tenei area ejikai tanohkano iei, kale 
fakau nomuri i akirea kakaniani 1 avisau akirea 
notukua. 

14 Akirea nororo feipe tamotu jip ki tanasivari; tahma- 
te kamatakina kirea: fakau rufie kaweiwaha katamotua i 
akirea pe roao; tarufie orea kajikaikea i tanasivari, sero- 
safeama sanohnea kahnofo iei. 


15 Kaie Teatua keiamkea tioku nohkano i tatamotua 
i tanasivari, ei mari keiamoa avau. 

16 Koisomataku akoe pe kanalupai anea o tasi, pe 
kasore tarufie o fakai iona. 

17 Peromate eia, sereiamoama sanea; serotoifoma tiona 
rufie meia. 

18 Itanapugira eia nimauri eia nihgana iateia, atagata 
mari kahgana iatakoe pe akoe kapena penaganea rufie 
mau. 

19 Eia kafano mari ki tatau tagata o vahtupuna; akı- 
rca serosafeama tamarama latau matau. 

20 Atagata erufie tahnofo orea, kale epuhpusi i anea, 
kofeipe i anemauri ane nohmate 

50. 1. TABUK IA SAM 50. 


Sam 50. 


Sam o Esaf. 


1 Teatua etamotua ko Ihova nikovisau, neitapa fakail 
i takere nei i tanohnea nofenake tara nofano ki tanohnea 
nokero iei. 

2 Noatata Teatua i Saion, tanohnea rufiekage. 

3 Teatua otea kahmai, eia serofakahlogoma: tiafi 
katugia anea weimoa iateia, kata tefa sore kafori iateia. 

4 Eia keitapa fakai i taragi weiluga, ma fakai i takere 
nei, pe ela kajirojiroa penaganea o iana tagata. 

5 Fatakina fatasiana, iaku atagata rufie ki atavau; 
atagata mari nifajivisau mavau i ataumafa. 

6 Taragi katukua iana penaganea totonu: Teatua mari 
nojirojiroa apenaganea. 


7 Fakarogona, iaku tagata, avau kavisau; e fakai 
Isreel, avau kantukua apenaganea aua, avau Teatua, 
Teatua aua mari. l 

8 Avau serantukua sajinama akaua i ataumafa aua, mo 
ataumafa tugia aua no weimoa latavau segapu. 

9 Avau serahkamoama sabulimatau tane i afare aua, 
mo sanani tane i aratokoro aua. 

ro Niaku mari anemauri oji 1 tagamotu, ma abuli- 
matau i aora nalupai. 

11 Avau noiroa amanu oji i aora: mane mauri iro i 
agamotu ko niaku. 

12 Pe avau nimate i taoge pe avau setukuama ki 
akaua: iei te, nioku takere, mane nalupai iei. 

13 Avau mari serokainama anoata bulimatau, serah- 
numiama atoto nani. 

14 Taumafa ki Teatua i tiarofa; fakarava afajivisau 
aua ki Teatua Weilugaroa. 

15 Tapa akaua avau i tanapugi nohlika iei, avau 
kahpenamauri maua, akaua kahgana iatavau. 


16 Kaie Teatua noitukua ki afakau nopenanesa pe, 
Akaua nopenaha, notukua tioku avaga, noamoa tioku 
avaga i afafa aua ? 

50. 17. TABUK IA SAM 51. 6 


17 Akaua mari nohgeigai i tafakeiroa, notauaki kimuri 
laku visau. 

18 Itanapugira akaua nisafea tatagata jigo, akaua 
nifataki meia, nitahtaki foki ma fakau nojigo takau. ma 
fafine. 

19 Akaua nitukua avisau sa i afafa aua, areo aua ni- 
tukua terohkavei. 

20 Akaua nihpuku nitukua avisau sa i asoa aua; 
nitukua avisau erohkavei i tatama-tane o jinau. 

21 Akaua nipena pera, kale avau nifakahlogo; akaua, 
nimentua pe avau nifeipe akaua ana: kaie avau kantukua 
sajina akoe, kahnage fakatauria apenanesa aua weimoa 
i ru ou afoimata. 


22 Manatunea akaua penei, akaua fakau nogaro i 
Teatua, pena avau kafafasia kaua, kaie jikai tasi pe ka- 
penamauri maua; 

23 Tatagata notaumafa nofafetai iatavau eia mari 
nohgana iatavau; avau kafakaria tamauri o Teatua mana 
eia neipena penaganea rufie. 


Sam 51. 


Ki Tesore i afakau nohgoro. Sam o Tevit itanapugira Nethan 
taprofet nifano ki ateia, Tevit nifano mana kia Bathjiba. 


1 Sirarufiemai avau, e Teatua, feipe 1 tiou arofa: furu- 
nakea iaku penanesa feipe i tiou arofa sorekage. 

2 Tahtaroa fakarufie avau i aku penaganea faga, pena 
kama avau 1 aku penanesa. 

3 Avau noiroa iaku penanesa; no weimoa iatavau iaku 
penanesa segapu. 

4 Avau nanpenanesa iatakoe, sahkoe ana, nanpena 
tapenanesa te weimoa iatakoe: pe katotonu iou apena- 
ganea pe akoe rovisau, karufie oji pe akoe rotukua tanori 
1 aku penaganea. 

5 Nifarere mari iatavau i apenanesa; nisa tioku roto 
itanapugira moma nelamoa avau. ; 
6 Akoe mari nokaniani 1 tamari 1 aroto tagata; akoe 
kafakeiroa avau tarapakauga 1 tioku roto. 

okar. TABUK LA, SAM 52. 2. 


7 Tasuna avau i ahisop pe avau kama: tahtaroa avau, 
avau sahkego rufie, sehkego rufie sno. 

8 Asitu iatavau pe karogona takaniani, karufie tioku 
roto; pe kakaniani oku eivi nautajia. 

ọ Apojia iou afoimata i aku penanesa, furunakea iaku 
penaganea faga oji. 

10 Penpena taroto ma iatavau, e Teatua; pena foki 
katotonu tioku roto. 

11 Koisotarokea avau iatakoe; koisauamkea an 
Anohkano Rufie iatavau. 

I2 Fafekinamai ki atavau takaniani 1 tiou Tando Wi 
purujia fakamahkeia avau ma tioku roto efakarogo. 

13 Avau safakeiroa fakau efakarogosa iou apenaganea; 
kaafe ki atakoe fakau nopenanesa. 

14 Veteakea avau i atoto o tagata, e Teatua, akoe 
Teatua o tioku mauri: tuku rero kahgoro kiluga iou 
apenaganea totonu. 

15 E Teriki, fakasara tioku fafa; iaku visau kafakaria 
tiou ahgana. 

16 Akoe mari sekanianima i ataumafa, pe avau nantufa 
akoe: akoe sekanianima i ataumafa tuglia. 

17 Ataumafa mari ma Teatua aroto nohtagi i apena- 
nesa amea: e Teatua, akoe sefakatafuruma i taroto 
nohtagi i apenanesa, noafe ki atakoe. 

18 Pena penaganea rufie akoe ma Sailon i tiou arofa: 
baea foki abae i Jeruselem. 

19 Akoe sakaniani i ataumafa 1 apenaganea totonu, 
ataumafa tugia mari, ma ataumafa notugia pakeni: 
akirea sataumafa i abulimatau takau i tiou afata. 


Sam 52, 


Ki Tesore i afakau nohgoro. Tavisau fakeiroa. Sam o Tevit 
itanapugira Toek, tafakai Itom, nifano kia Sal, neitukage 
ki ateia pe Tevit nikohmai ki tamrae o Ahimelek. 

1 Tatagata etamotua nei, akoe nomahmafi nokaniani 

i apenaganesa mani? Tiarofa o Teatua nonofo i napugi 

manapugi. 

2 Tiou arero notamaua asa: feipe i saresor emtakei, 
nohworo erohkavei. 

Dar or WSBUK TA SAM 53. 


3WAlkoe nokaniani fakasore i asa, kale fakasisiana i 
apenaganea rufie: akoe nokaniani i avisau erohkavei, 
kaie fakasisiana pe katukua apenaganea totonu. 

4 Akoe nokaniani i avisau oji noforomia tagata, torero 
erohkavei nci. 


5 Teatua keiauiei akoe foki iatau matau, eia keiamkea 
akoe, keitakina akoe 1 tiou afare namnanoa, keitakina 
akoe ma tantafito 1 tafanua o fakau mauri. 

6 Fakau etotonu iarea penaganea kasafea, kamataku, 
akirea kahkata iateia, notupe, 

7 Mojikia tatagata te sekanianima pe Teatua kapena 
i tiona tamotua; kaie eia nifakarogo i iana nea enalupai. 
neifakatamotua eia i iana penaganea esa. 


8 Kaie avau feipe i sarakau oliv, efou anorau, i tafare 
o Teatua: avau nofakarogo i tiarofa o Teatua iatau matau. 

ọ Avau kafafetai iatakoe iatau matau, iei te, akoe 
naupena penei: avau kahkajia tiou eigoa, iei te, erufie 
weimoa iou atagata rufie. 


Sam 53. 


Ki Tesore i afakau nohgoro. Sam o Tevit. 


1 Tatagata ejikai tiona finagaro notukua pe Ejikai 
Teatua. Akirea esakage, akirea nipena penaganea efaga, 
nosasahlua iei; jikai tasi nopena penaganea rufie. 

2 Teatua nisireifo 1 taragi i afakal i takere nei, pe kelisa- 
fea pe noiei tasi nofarigoina anea, nosara Teatua mo jikai. 

3 Akirea oji niafe kimuri; akirea oji egatahtasi epaku 
sa apenaganea area; jikai tasi kirea nopena penaganea 
rufie, jikai mari santasiana. 


4 Jikihtae tarapakauga 1 afakau nopena penaganea 
efaga mojikai? Akirea nokaina iaku atagata feipe akai, 
akirea setapama i Teatua. 

5 Akirea nimataku fakasore i tanohnera ejikai sanea 
kamataku iei: Teatua mari nifalelekia eivi o fakau ninage 
tatowa iatakoe; akoe naupena kirea kahma, iei te, Teatua 
neifakaopea kirea. 

53. 6. TABUK IA SAM 59. 4. 


6 Avau nokaniani tapu pe kafakea 1 Saion tamauri ma 
fakai Isreel! Pe Teatua rofafekinamai iana tagata 
niamkea iorea, agafatumupuna o Jekob kakaniani, karu- 
fie aroto o fakai Isreel. 


Sam 54. 


Ki Tesore i afakau nohgoro. Sam o Tevit itanapugi fakai Sif 
niroro nitukage kia Sal pe, Tevit nohmuni i akimea. 


ı Penamauri moku, e Teatua; i tiou eigoa, oria faka- 
totonua maku 1 tiou tamotua. 

2 Fakarogona tioku ahmori, e Teatua; fakarogona 
avisau i tuku fafa. 

3 Fakau epuhpusi iatakoe nikomasike iatavau, atagata 
evahkoko nosara avau pe katia avau: akirea senagema 
Teatua weimoa 1 akirea. 


4 Kaie Teatua nositu iatavau: Teriki nonofo ma fakau 
nomatakina tioku nohkano. 

5 Tasa ra kaafe ki afakau esamai maku: kaiauiei kirea 
iou avisau mari. 

6 Avau kantaumafa ki atakoe 1 tataumafa kahmana- 
tunea i tioku roto ana: avau kafafetai i tiou eigoa, e Ihova, 
erufie mari pera. 

7 Eia neiamkea avau i anea oji avau nihlika iei; avau 
mari nansafea tanori nioria iei fakau esamai maku. 


Sam 55. 


Ki Tesore i afakau nohgoro. Sam o Tevit. 


ı Fakarogona tioku ahmori, e Teatua; Koisohmuni 
akoe i anea avau nonugia iatakoe. . 

2 Fakarogona iatavau, oria iaku visau: avau notaka- 
taka 1 tioku atagi, nohgu; 

3 I tareo o fakau esamai maku, ma penaganea mahkei 
o fakau penanesa; akirea novahkejia apenaganea efaga 
iatavau, akirea nomahmañf iatavau ma takali. 

4 Ehmae tapu tioku roto: tamataku i tahmate nota- 
keifo iatavau. 

59. 5. TABUK IA SAM 55. 20. 


5 Tamataku ma taviriviri nikorikofia avau, tahlika 
nikotomia avau. 


6 Avau nantupe, Pe no iatavau apahkau i sarupe, pe 
avau karere ipapai, kagapu. 

7 Pe avau kafano ipapai, kanofo i tanohva. 

8 Pe avau kaweiwaha katere i tamtagi sore ma tefa. 


9 E Teriki, kaiauiei avisau area pe akirea serofarigoina 
nanoama iarea visau: avau mari nansafea apenaganea 
evahkoko ma tafeituga orea i tasiti. 

10 Akirea nofori iei i ao mapo i abae iei: apenaganea 
efaga ma apenaganea esa noiei. 

11 Apenaganea nohlika iei no weitakoro: apenaganea 
mahkei ma terohkavei sejikaima i ano retu. 


12 Pe tatagata nisamai maku nigorosia avau, pe avau 
nikaramakina: pe tatagata nihgeigai fatavau nitukua pe 
eia kasore iatavau pe avau nihmuni iateia. 

13 Kaie akoe naupena pera, tuku soa, nifeipe avau, 
tioku nieli. 

14 Akitaua nitavanaga rufie, niroro fakahliki ki tafare 
o Teatua ma tamotu tagata. 


15 Kasoposa kirea i tahmate, katoifo mauria kirea ki 
tafanua o tahmate: apenaganesa mari noi amrae orea, 
ma 1 arotorea. 


16 Kaie avau kantapa Teatua; Ihova keipenamauri 
moku. 

17 Avau kahmori, kantapa kiluga i afiafi, ma abohpo, 
ma i aotea: eia keirogona tioku areo. 

18 Eia neipenamauri mo tioku nohkano ma tamarino 
i tatowa nipena iatavau: akirea mari enalupai nimahmafi 
iatavau. 

19 Teatua keirogona, keioria 1 akirea, ela mari ninofo 
itai su. KE mari tahnofo orea, akirea sema- 
takuma i Teatua iei. 

20 Eia neifakaria ru ona rima pe katoa ma fakau 
nihnofo marino meia: eia neiauiei tiana fajivisau. 

95. 21. TABUKITA TSTM 56. PP 


21 Nirufie iana visau feipe tavai ou, kale tatowa noi 
tano roto: emaru jana visau feipe tavairakau, kale ni- 
feipe amajira. 


22 Vahkejia tiou amoga ia Ihova, eia keimatakina 
akoe: seromaruma iatela pe kafakafiafe aroto o fakau 
etotonu larea penaganea. 

23 Kaie akoe, e Teatua, kauameifo kirea ki tarua i 
tahmate: fakau nohta-tagata seromaurima i tantafa ana- 
pugi orea, kale avau kafakarogo iatakoe. 


Sam 56. 


Ki Tesore i afakau nohgoro. Sam o Tevit itanapugira fakai 
Filistia niamoa eia 1 tasiti Kath. 


1 Sirarufiemai avau, e Teatua; atagata nokaniani pe 
kaforomia avau: akirea nohtoa nokumieifo avau 1 teao 
kopo. 

2 Fakau esamai maku nokaniani pe kaforomia avau 
inapugi oji: enalupai mari nohtoa iatavau ma takaulevi. 

3 Pe avau romataku, avau kafakarogo iatakoe. 

4 Avau kahgana i Teatua 1 ana visau: avau nifakarogo 
i Teatua, avau seromatakuma; atagata katamotua i 
tapena pekua avau ? 

5 Akirea nojikivinia iaku visau i anapugi oji: amana- 
tuga oji area pe kapenanesa iatavau. 

6 Akirea nifatakina fatasiana, akirea nohmuni nomoi- 
tawa oku tapugao, feipe akirea niajia pe katia avau. 

7 Akirea nifura i apenaganea area; tatifo akoe fakai i 
afanua i tiou akali, e Teatua. 


8 Akoe nautaua tioku fehnanoa: nage ioku reimata 1 
tiou afoivai; nonofo mari i tiou abuk. ; 

9 Fakau esamai maku kaafe kimuri i tanapugi avau 
kantapa akoe: avau noiroa pe Teatua noiamoa maku. 

10 Avau kahgana i Teatua iana visau: avau kahgana 
ia Ihova iana visau. 

11 Avau nifakarogo i Teatua, avau seromatakuma; 
atagata katamotua i tapena pekua avau ? 

56. 12. TABUK IA SAM 57. 9. 


12 Nonofo iatavau avisau avau nifajivisau ki atakoe: 
avau kantaumafa i ataumafa earofa ki atakoe: 

13 Akoe mari nauveteakea tioku nohkano 1 tamate: 
naumatakina ru oku vae pena avau katakakea, pe avau 
kafano weimoa i Teatua i tamarama o fakau mauri. 


Sam 57. 


Ki Tesore i afakau nohgoro. Sam o Tevit i tanapugi eia 
nitere ia Sal 1 tapunaga. i 


1 Sirarufiemai avau, e Teatua, sirarufiemai avau; 
tioku nohkano mari nohmuni iatakoe; avau kahmuni 
iatakoe i tamarumaru iou apahkau mei tanapugira karava 
ahlika enel. 

2 Avau kantapa ki Teatua Weilugaroa; ki Teatua mari 
eia neipena fakarava anea maku. 

3 Eia noi taragi keikauneifo pe kapenamauri moku i 
tatagata nokaniani pe keiforomia avau, kafakahmana 
iatavau. Teatua keikaunakea tiona rofa ma tiona 
penaganea mari. 


4 Tioku nohkano nonofo ma alaion; avau nomoe ma 
kirea ekavakava i takali, atagata mari anifo orea feipe 
afoitao ma agasau, ma arero orea feipe tamajira emtakei. 

5 Kajikijiake akoe, e Teatua, weiluga i taragi; kanofo 
tiou arufie weiluga i takere nei oji. 


6 Akirea nipenpena takaupega ma ru oku vae; niko- 
kumieifo tioku nohkano: akirea nikeria tarua weimoa 
latavau; akirea nihtakakea 1 tano roto. 


7 Tioku roto nonofo fakamahkei, e Teatua, tioku roto 
nonofo fakamahkeia: avau kahgoro, avau mari kafeia- 
kea ahgoro ki atakoe. 

8 Virikake tioku roto; viri salteri ma harp: avau 
kavirikake i tabohpo ana. 

ọ Avau kafafetai iatakoe, e Teriki, weimoa i afakai i 
avaka tagata: avau kafeiakea ahgoro ki atakoe weimoa i 
afakai i afanua, 

57. 10. TABUK ADAM 58. WA. 


10 Iei te, esore tiou arofa norako ki taragi, ma iou 
apenaganea mari ki apoa. 

11 Kajikijiake akoe, e Teatua, weiluga i taragi; kanofo 
tiou arufie weiluga i takere nei oji. 


Sam 58. 


Ki Tesore i afakau nohgoro. Sam o Tevit. 


1 Akaua mari nofakahlogo, fakau sore notukua apena- 
ganea totonu mo jikai ? 

2 Akaua mari nopena penaganea efaga i arotaua; 
akaua nomahmafi nopena apenaganea mahkei i arima 
aua 1 tafanua aua. 

3 Nisiri fakau nopenanesa i tanapugi nifarere i eT 
akirea noroki tafa i tanapugi nifarere i akirea, notukua 
avisau erohkavei. 

4 Tavai ehkona i akirea feipe tavai ehkona 1 ta gata: 
akirea feipe ta gata eturituri ano tariga, nopojina ano 
tariga; 

5 Eia sefakarogoma i tareo o fakau nomuhmu—nomuh- 
mu fakarapakaua. 


6 Tafoia anifo orea, e Teatua, i afafa orea: tafoia anifo 
chmaru o laion etamotua, e Ihova. 

7 Kajikaikea kirea feipe i tavai notafe nofano: pe 
reifakapoia kirea iana agasau kafeipe nituhtujia. 

8 Akirea kafeipe sanufwe konojikai, sesafea: feipe i 
tatama o safine nofarere sa, eia sesafeama tara. 

9 Agajanea kerehpuru aua sikirogona tahvera i agara- 
kau taratara, kaie eia kaeifiakea kirea i tasiosio, akiraua 
oji emahmata ma naura. 


ro Tatagata etotonu iana penaganea kakaniani pe 
reisafea tanori i apenanesa area: eia keitahtaroa ru ona 
vae i tatoto o fakau nopenanesa. 

11 Atagata katukua iei pe, Tamari pe noiei tanomata 
ma fakau etotonu iarea penaganea: tamari pe noiei 
Teatua neioria tagata i takere nei. 

59. 1. TABUK IA SAM 59. 14. 
Sam 59. 


Ki Tesore i afakau nohgoro. Sam o Tevit i tanapugi Sal 
neikauna tagata, akirea nimoitawa tafare pe katia. 


1 Veteakea avau 1 atagata esamai maku, e tioku Atua: 
vahkejia avau kiluga i afakau nomasike iatavau. 

2 Veteakea avau 1 afakau nopena penaganea efaga; 
penamauri moku 1 atakau nohta-tagata. 

3 Akirea mari nomoitawa avau pe kailauiei avau; 
fakau etamotua nofatakina fatasiana iatavau: kaie jikai 
pe iaku penaganea efakarogosa, mo iaku penanesa, e 
Ihova. 

4 Akirea nofura nonanakina kirea, kaie jikai iaku 
penanesa: viri akoe pe kasitu iatavau, mojikia kirea. 

5 E Ihova, Teatua i amotunea, ko Teatua o fakai 
Isreel, viri akoe pe kasireia fakau pauri oji: koisarafaina 
fakau efakarogosa. 


6 Akirea noafemai i afiafi; akirea nohvaro feipe i akuli, 
nofori i tasiti. 

7 Nohpusa mari aragutu orea: aragutu orea fepe ama- 
jira: akirea notukua pe, Akai norogona ? 

8 Kaie akoe, e Ihova, kakata i akirea; akoe kafakah- 
mana i afakau pauri oji. 

ọ Tioku tamotua akoe, avau kahtari iatakoe; Teatua 
ko tioku fare ehgaro mari. 

10 Teatua arofa kafaravei iatavau: Teatua keinage 
pe avau kamojikia tanori 1 afakau esamai maku. 

11 Koisataia kirea akoe, pena iaku tagata kagaro: 
falelekia kirea i tiou tamotua, amoeifo kirea, e Teriki, 
takaroa omea. 

12 Kamoa kirea mari i takaulevi orea, ma apenanesa 
i afafa orea, ma avisau i aragutu orea, ma avisau naso, 
ma terohkavei akirea notukua. 

13 Kaiauiei kirea 1 tiou akali, kaiauiei kirea kajikai: 
pe akirea kairoa pe Teatua noariki 1 agafatumupuna o 
Jekob, ma anoji i takere nei. 


14 Kafemai kirea i afiafi, kahvaro kirea feipe i akuli, 
nofori i tasiti. 

59. 15. l TABUK IA SAM 60. 10. 


15 Karohnanoa kirea nosara kai, nohtari kaao, kaie 
akirea serobaresiama. 

16 Kaie avau kahgoro i tiou tamotua: avau kahgoro 
iluga i tiou arofa i abohpo: iei te, akoe nipena i tioku 
fare ehgaro, ma tanohnea nihmuni iei i tanapugi o tioku 
ahlika. 

17 Avau kafeiakea ahgoro ki atakoe, e tioku Tamotua: 
Teatua mari tioku fare ehgaro, Teatua nisirarufiemai 
avau. f 


Sam 60. 


Ki Tesore i afakau nohgoro. Tavisau pe kafakeiroa tagata. 
Itanapugi Tevit neitarokea fakai Siria; Joab niafe neitaia 
fakai Itom i Tarauravai i takarkarutai takau twelv tausant. 

1 E Teatua, akoe nitukweinakea kimea: akoe nivaea 
kimea; akoe nikali, afemai akoe ki akimea. 

2 Akoe naupena takere nei pe kaviriviri; akoe nifa- 
fasia: penpena foki anohnea nifafasia, iei te, nogarue. 

3 Akoe nifakaria apenaganea mahkei ki iou atagata: 

akoe nifakahlika nimasaroa kimea. l 


4 Akoe nautufa tafarigoi ma fakau nomataku iatakoe, 
pe kajikijiake i tiou avisau mari. 

5 Pe kaveteakea agatama akoe nokaniani i akirea, 
penamauri momea 1 tiou arima matau, fakarogona 
kimea. 


”6 Teatua nikovisau, neitukua iana penaganea rufie 
pe, Avau kakaniani; Avau kahvaea Sikem, kafakatag- 
tagasia tarauraval i Sukot. 

7 Nioku tafanua Kiliat, Manase foki nioku; iaku tagata 
etamotua noi Ifreem; Noi Juta tioku ariki notukua 
tavaga. 

8 Fakai i Moab katahtaroa ru oku vae; avau kariki 
i afakai Itom: Fakai Filistia kakaniani iluga akaua 
latavau.. 

9 Akai keiarafia avau ki tasiti abae nofori iei? akai 
keiarafia avau ki tafanua Itom ? 

10 Akoe, e Teatua, nitukweina kimea, akoe semo- 
kagema, e Teatua, i amotu agatamtane amea. 

60. 11. TABUK YA SAN- 62. 4. 


11 Asitu i akimea i afakau esamai mamea: etamoto 
mari atagata pe kasitu i akimea. 

12 Akimea kapena penaganea etamotua i Teatua: 
eia mari katakafieifo fakau nikali i akimea. 


Sam 61. 


Ki Tesore i afakau nohgoro. Sam o Tevit. 


1 Fakarogona tioku tapa, e Teatua; mentua tioku 
ahmori. 

2 Avau kantapa ki atakoe i tanoji i takere nei pe roto- 
mieifo tioku roto: arafia avau ki tafatuhtu ehgarokake 
no weiluga iatavau. 

3 Akoe mari tanohnea nohmuni iei maku, ma tafare 
etamotua i afakau esamai maku. 

4 Avau mari kanofo i tiou afare namnanoa iatau 
matau: avau kahmuni 1 tamarumaru i ru ou apahkau. 


5 E Teatua, akoe mari norogona iaku fajivisau: akoe 
nautufa avau anea rufie o fakau nomataku i tiou eigoa. 

6 Akoe naunage pe kahpalo anapugi o teriki: iona 
atau kafeipe i atau tagata nalupai. 

7 Eia kanofo weimoa i Teatua iatau matau: tufa tiarofa 
ma tamari mana pe kamatakina eia. 

8 Avau kafelakea ahgoro iei ki tiou eigoa iatau matau, 
pe avau kafakarava inapugi manapugi avisau nakfajivi- 


saua. 
Sam 62. 


Ki Tesore i afakau nohgoro: ki Jetuthun. Sam o Tevit. 


ı Tioku nohkano noajia Teatua ana: tioku mauri 
nofakea iateia. 

2 Sahkoeana tioku fatuhtu ma tioku mauri: sahkoea 
tioku fare ehgaro; avau serotakatakama fakasore. 


3 Akaua kamahmafi i tatagata mei tanapugi tefe ? 
pe akaua katia mo jikai? Bia kofeipe i tabae notaka, 
feipe i takaupa nitomia. 

4 Akirea nofakatamau ana pe kahtatifo eia i tiona sore; 
akirea nokaniani 1 terohkavei: akirea notukua avisau 


65 C 


62. 5. TABUK IA SAM 63. 6. 


arafaina i afafa orea, kaie akirea notukua avisau naso i 
orea roto. 

5 E tioku nohkano, ajia akoe Teatua ana; ane na avau 
noajia nofakea iateia ana. 

6 Sahkoea tioku fatuhtu ma tioku amauri: tioku fare 
ehgaro eia; avau serogaruema. , ~ 

7 Tioku mauri ma tioku arufie no i Teatua: tioku 
fatuhtu tamotua mari, ma tanohnea nohmuni iei no i 
Teatua. 

8 Fakarogo akaua, iana tagata iateia, inapugi mana- 
pugi; rigiakea anea oji 1 arotaua weimoa i ateia; Teatua 
tanohnea nohmuni iei matea. 

9 Ane penaha mari atagata taruana, atagata sore ane 
erohkavei ana: pe rotauria i afarigoi akirea oji emamakage 
feipe 1 tamapusaki. 

10 Koisafakarogo i apenaganea mahkei, koisakaulevi 1 
anea niakiteria: pe ronalupai auta, koisamentua 1 arotaua. 


11 Teatua neitukua tavisau tasi, avau narogona erua 
mari, pe nio Teatua tatamotua ; 

12 Niou foki, e Teriki, tiarofa: akoe kauoria atagata 
oji ehtau ki iarea fijikauga jikitasi. 


Sam 63. 


Sam o Tevit itanapugira eia ninofo i tanohva i Juta. 


1 E Teatua, akoe tioku Atua; avau kasara akoe weli- 
waha: tioku nohkano notagisa mau, avau noajia akoe 
feipe i tanohva ejikai taval lel; 

2 Pe kansafea tiou tamotua ma tiou arufie feipe nahmo- 
jikia akoe i tafare tapu. 

3 Erufiekage tiou arofa, tane taruana tamauri; tuku 
ragutu kahgana iatakoe ici. 

4 Avau kantukua avisau rufie iatakoe feipera i anapugi 
avau emauri: avau kajikijiake ru oku rima i tiou eigoa. 

5 Tioku nohkano kamakona i anea kai rufie; tuku 
fafa kahgana iatakoe ma takaniani. 

6 Pe avau romentua akoe i tioku potu, kamanatunea 
iatakoe i apo, 

63. 7. f TABUK IA SAM 64. 


7 Iei te, akoe nisitu iatavau, avau kakaniani i tama- 
rumaru i ru ou apahkau. 

8 Tioku nohkano nohpiri fakamahkeia ki atakoe: tiou 
arima matau nopurujia avau. 


9 -Kaie fakau nosara tioku nohkano pe kaiaulei katoifo 
ki anohnea weiraro i takere. 

10 Katukweina mari kirea ki tatamotua i amajira: 
akirea kapena i akai ma akuli iro. - 

11 Kaie teriki kakaniani i Teatua: atagata oji notukua 
fakamahkeia avisau iateia kakaniani: kapojina mari 
afafa o fakau katukua avisau erohkavei. 


Sam 64. 


Ki Tesore i afakau nohgoro. Sam o Tevit. 


ı Fakarogona tioku reo, e Teatua, i tioku atagi: ma- 
takina avau pena avau kamataku i afakau esamai maku. 

2 Funa avau i tafakatamauga ehmuni o fakau nopena- 
nesa; ma tatowa o fakau nopena penaganea efaga. 

3 Akirea nitara arero orea feipe i tamajira, akirea ni- 
fania agasau orea, avisau ehkona mari, 

4 Pe akirea kafana i anohnea ehmuni i afakau etotonu 
iarea penaganea: akirea noweiwaha nofania kirea, semata- 
kuma. 

5 Akirea nofakatamotua nanoa kirea i tatamauga esa: 
akirea nofakatamau pe kanage fakahmunia anea kafa- 
kanaua eia; akiea notupe, Akai keisafea ? 

6 Akirea nosara apenaganea efaga; akirea notupe, 
Akitea nisara fakarapakaua: epuhpusi amanatuga ehmuni 
ma arotorea oji jikitasi. 


7 Kaie Teatua keifania kirea; g kasoposa, kamoa 
pakora i agasau. 

8 Akirea kasiba iei, avisau area kaafe ki akirea: fakau 
oji nosafea kirea kataia auru orea. 

9 Atagata oji kamataku; akirea katukua pe, Tafiji- 
kauga o Teatua tenei, kamanatunea fakarufie iana fiji- 
kauga. 

10 Fakau etotonu iarea penaganea kakaniani ia Ihova, 
kafakarogo iateia; fakau oji nomari arotorea kakaniani. 

65. 1. TABUK ISSA 65. 13. 


Sam 65. 


Ki Tesore i afakau nohgoro. Tahgoro o Tevit. 


1 E Teatua, kahgana mari iatakoe i Saion: kafakarava 
mari afajivisau nitukua ki atakoe. 

2 Akoe norogona tahmori o tagata, atagata oji mari 
kafatakina ki atakoe. 

3 Apenaganea efaga nikotamotuasa iatavau, kaie akoe 
kauamkea apenaganea efakarogosa amea. T 


4 Erufie tapu tatagata naunage pe karafia etata ki 
atakoe, pe eila kanofo i iou aratokoro: akimea kamauri i 
anea rufie i tiou afare, tanohnea tapu mari i tiou afare 
notaumafa iei. 


5 Akoe, e Teatua i tamauri omea, kafakarogo i avisau 
amea i anea nohlika iei; fakai i anoji i takere ma fakau 
ipapai i tatai nofakarogo iatakoe: 

6 Eia neinage fakamahkeia aora i tiona tamotua; 
nofori iateia tiona tamotua. 

7 Eia neitomia tamarino i tatai, ma tataguru i apeau, 
ma tafetuga o tagata. 

8 Fakau nohnofo i anohnea ipapai nomataku iou 
afarigoi: akoe' naupena pe kakaniani fakau nohnofo 1 ta- 
nohnea nofenake tara, ma tanohnea nokero tara. 


ọ Akoe nomeisireia takere nei, naurigivaia, naunage 
anea rufie enalupai iei; tavai-tafe o Teatua efonu i tavai: 
akoe naunage korn marea pe akoe raupenpena takere 
nereli 

ro Akoe naurigivaia anagovai, kotakohkotoa anohnea 
ebukebuke: naupena kamaru i taua noto iei; akoe nau- 
pena pe kasomo agarakau iel. 

rı Akoe nauarafaina tanova-mauri ma tanova-mate; 
konalupai anea rufie i aretu akoe nofano iei. 

12 Notakeifo i anohnea i agamotu: nonofo nofori ta- 
kaniani i aora. 

13 Amotu jip enalupai no i anohnea agafari nosomo 
iei; akorn noapojia arauravai; akirea novisau kiluga ma 
takaniani, akirea nohgoro foki. 

66. 1. TABUK IA SAM 66. 15. 


Sam 66. 


Ki Tesore i afakau nohgoro. Tahgoro pe kahgana i Teatua. 


1 Visau kiluga akaua ki Teatua, fakai i takere nei oji: 

2 Kahgoro akaua i tiona eigoa rufie tapu: kahgana 
fakarufie 1 atela. 

3 Tukua ki Teatua pe, Akimea nohlika tapu iou afi- 
jikauga: fakau esamai mou kafakarogo iatakoe, kale 
norohkavei, i tiou tamotua sore. 

4 Fakai i takere nei oji kafaoifo ki atakoe, akirea kahgo- 
ro ki atakoe; akirea kahgoro i tiou eigoa. 


5 Romai akaua, kahmata i afijikauga o Teatua; nohlika 
mari 1 apenaganea noipena ma tagata. 

6 Nimasa tatai iateia, nipena i takere matu: akirea ni- 
roro ana i tavai: akitea nikaniani iateia iei. 

7 Eia noariki i tiona tamotua iatau matau; iona fol- 
mata nomojikia fakai i afanua: koisakaulevi fakau efa- 
karogosa. 


8 Arafaina Teatua omea, akaua, fakaili i afanua, kahgana 
akaua iateia, karogona etagata: 

9 Eia noimatakina kamauri anohkanotea, pe koisa- 
siba avae otea. 

ro Akoe mari, e Teatua, nijirojiroa kimea: akoe nau- 
pena kama kimea, feipe nopena kama silver. 

11 Akoe nauarafia kimea ki takaupega; akoe nau- 
vahkejia tamoga sore i abua omea. 

12 Akoe nautukua pe katakafia auru omea fakau noeke 
i ahors; akimea niroro i tiafi ma tavai; kaie akoe nauara- 
fia kimea ki tanohnea rufiekage. 


13 Avau kauru ki tiou afare noamoa ataumafa tugia, 
avau kafakarava avisau nantukua. 

14 Avisau mari nitukua tuku ragutu, tioku fafa nifa- 
jivisau iei i tanapugi o tioku ahlika. 

15 Avau kantaumafa ia ataumafa tugia, i agatama jip 
rufie, ma tagako i ajip takau; avau kantaumafa i abuli- 
matau ma anani. 

66. 16. TABUK IA SAM 68. 3. 


16 Romai akaua, fakau oji nomataku i Teatua, fakaro- 
gona, avau kavisaua maua anea oji neipena ma tioku 
nohkano. 

17 Avau nantapa eia i tioku fafa, avau nihgana iateia 
1 tioku rero. 

18 Pe avau nimanatunea apenaganea efaga 1 tioku 
roto, Teriki serofakarogoma iatavau: 

19 Kaie tamari pe Teatua neirogona avau; eia nifa- 
karogo i tareo o tioku ahmori. 

20 Erufie tapu Teatua, eia setafuri kimuri i tioku ahmo- 
ri, sesirasama iatavau. 


e 


Sam 67. 


Ki Tesore i afakau nohgoro. Sam pe kahgana i Teatua. 


1 E Teatua, arafaina kimea, kauageia kimea, siraru- 
fiema kimea; 

2 Pe kafarigoina iou apenaganea i takere nei, ma 
tamauri naupena ma fakai i afanua oji. 

3 E Teatua, fakai i afanua kahgana iatakoe: katea 
iatakoe fakai oji i afanua. 

4 Kakaniani fakai i afanua, kahgoro kirea ma taka- 
niani: akoe mari kafarigoina fakatotonua apenaganea 0 
tagata, akoe kariki i avaka tagata i takere nei. 

5 Kahgana iatakoe fakai i afanua, e Teatua, kahgana 
latakoe fakai i afanua oji. 

6 Nikonofo afuanea i takere; Teatua, Teatua otea mari, 
keiageia kitea. 

7 Teatua keiageia kitea; fakai i anoji i takere nei ka- 


mataku iateia. 
Sam 68. 


Ki Tesore i afakau nohgoro. Sam o Tevit pe kahgana i 
Teatua. 

1 Teatua kamasike, kafalelekia fakau esage mana; 
fakau nohgeigai iateia kafura weimoa iateia. 

2 Akoe kasegiakea kirea feipe noeifiakea tiousafi; 
fakau esa iarea penaganea kajikaikea weimoa i Teatua 
feipe atoto rakau komaru weimoa i tiafi. 

3 Kaie kakaniani fakau etotonu iarea penaganea; 

68. 4. TABUKHA SAM 68. 18. 


kakaniani kirea weimoa i Teatua: kakaniani fakasore mari 
kirea. 


4 Feiakea ahgoro ki Teatua: kahgana 1 tiona eigoa: 
penpena taretu mona ela nofano wei tanohva; Ihova 
taneigoa; kakaniani akaua weimoa iateia. 

5 Teatua tamana o anikaso, ela neimatakina afafine 
nikohmate iarea tagata, i tiona nohnea tapu. 

6 Teatua neinage fakau nohnofo sahkirea pe kahnofo i 
afare: eia neiveteakia fakau nifausia pe kahnofo rufie: 
kaie fakau efakarogosa nohnofo i tanohva. 


7 E Teatua, itanapugira akoe nifano weimoa iou atagata 
1 tanapugi akoe nifano wei tanohva;- 

8 Takere niviriviri, nito taua sore i taragi weimoa i 
Teatua: Saion mari niviriviri weimoa i Teatua, ko Teatua 
o fakai Isreel. 

ọ Akoe, e Teatua, naurigieifo taua sore, akoe nifaka- 
tamotua iou atagata iei, itanapugira akirea nitamoto. 

10 Iou atagata mari nihnofo iei: akoe, e Teatua, nau- 
penpena anea i tiou arofa ma fakau ejikai iarea anea. 

11 Ihova noitukua tavisau: fafine nitukua fakaforfori 
enalupai tapu kirea. 

12 Fatoriki i amotu tagata kafura, kafura mari kirea: 
fakau nihnofo i amrae orea nivaea auta niamoa. 

13 Pe akaua rohmoe i aratokoro aua akaua kafeipe i 
apahkau rupe niapojia i silver, ma fufuru pahkau orea i 
akolt eauraaura. 

14 Itanapugi Teatua Tamotua nifalelekea afatoriki 
iei nifeipe itanapugi noto sno i taora Salmon. 


15 Taora Bejan taora mari o Teatua; taora Bejan taora 
ehgaro mari. 

16 Akaua aora ehgaro nomojikia ma tafakainina iaha: 
taora mari Teatua nokaniani pe kanofoiei? Ihova kanofo 
iel iatau matau. 

17 Aekiga o Teatua twente tausant, iana agelo atau- 
sant ma tausant, enalupaikage: Teriki nonofo ma kirea 
teipe 1 Saine, i tanohnea tapa. 

18 Akoe nikofijikake kiluga, akoe nomokage i atagata 

68. 19. TABUK IA SAM 68. 33. 


nitotomia i tatowa; akoe nauamoa atufa i atagata, i 
afakau efakarogosa foki mari, pe Ihova ko Teatua kanofo 
ma kirea. 

19 Erufie tapu Teriki, neisoria inapugi oji amoga ni- 
vahkejia i akirea. Teatua noipenamauri mari motea. 

20 Teatua, eia Teatua nopenamauri mo tagata: Teriki 
ko Ihova noivetea ahmate 1 akitea. 

21 Tamari pe Teatua keitafoia auru o fakau esage mana, 
ma aeipu o fakau nomahmafi 1 apenanesa area. 


22 Teriki neitukua pe, Avau kafafekina kirea 1 Bejan, 
kafafekina foki iaku atagata 1 anohnea elehposu 1 tatai: 

23 Pe akoe katakafia atotorea, pe akuli iou kamoa 
apito orea i afakau esamai mau. 


24 Akirea nisafea tiou afano, e Teatua, tafano o tioku 
Atua mari; tioku Ariki, ki tanohnea tapu. 

25 Fakau nihgoro nimokage, fakau nopena fago ni- 
muri, akirea ma agatama-fafine nitia atimbrel. 

26 Fakai Isreel, kahgana akaua i Teatua ko Teriki i 
afatakina aua. 

27 Noiei fakai Bentiamen, tamuriufi, notamotua i 
akirea, fakai Juta foki ma fatoriki orea, ma fatoriki i 
afakai Sebulon, ma fatoriki i afakai Naftali. 


28 Teatua aua neitukua tatamotua aua: fakatamotua, 
e Teatua, anera naupena mamea. 

29 Afatoriki kahmai atufa ki atakoe, 1 tiou afare tapu 
i Jerusalem. 

30 Sajina akoe anemauri nohnofo i agasau wei tavai, 
fakau sore mari i afanua, ma agatamtane area, akirea 
nofao noahmai apito silver: eia nofalelekea atagata no- 
kaniani 1 tatowa. 

31 Afatoriki karokea i Ijipt karomai; fakai Ithiopia 
kafariakia arima orea ki Teatua mahlau. 

32 Feiakea ahgoro ki Teatua, akaua, avaka tagata i 
takere nei; kahgoro nohgana i Teriki; 

33 Feiakea ahgoro ki atelia eia noeke i taragi weilu- 
garoa, ninofo ituaisu; fakahlogo, eia novisau, etamotua 
mari tiona reo. ? 

68. 34. TABUK IA SAM BI 


34 Tukua akaua tatamotua o Teatua: eia teriki o fakai 
Isreel, tiona tamotua 1 apoa 1 taragi. 

35 E Teatua, nohlika mari iatakoe iou anohnea tapu: 
Teatua o fakaili Isreel notufa tatamotua ma tariki ki iana 
tagata. Erufie tapu Teatua. 


Sam 69. 


Ki Tesore i afakau nohgoro. Sam o Tevit. 


1 Penamauri moku, e Teatua; nikohmai tavai ki tioku 
nohkano. 

2 Avau nokero i tabera elehposu, ejikai sanohnea katu 
iei: avau nikorako ki tavai elehposu, avainoa noburaua 
avau iei. 

3 Avau notereva i tioku atagi; nikojikai tioku areo: 
kopauri ruoku foimata nohtari i tioku Atua. 

4 Fakau nohgeigai ana iatavau enalupai tapu, eruana 
oku furu uru: fakau esamai maku, ejikai tantafito, akirea 
etamotua: anea avau seakiteriama, akirea nitukua pe 
avau kafafekina. 


zua l eatua, akoe nauiroa iaku penaganea ejikai ta- 
nohkano iei; sehmunima foki iaku penanesa iatakoe. 

6 E Teriki, ko Teatua i amotunea, koisahma fakau 
noajia akoe iatavau. Koisafakafiafe iatavau fakau 
nosara akoe, e Teatua o fakai Isreel. 


7 Iei te, avau nahkamoa tahma iatakoe: ioku foimata 
mari nohma. 

8 Avau nikopena i tamavaka weimoa i oku soa, ma ta- 
tagata i teke afanua weimoa i agatama o moma. 

ọ Avau komate i tiaku afijikauga 1 tiou afare; nivah- 
kejia iatavau avisau sa o fakau notukua avisau fakah- 
mana iatakoe nirikofia avau. 


10 Itanapugi avau nitagi, nimate niparikai, akirea 
nifakahmana iatavau iei. 


11 Avau nitakai i amoiga roga, akirea nivisau nih- 
kata iei. 


12 Fakau nohpuku i tafeipa notavanaga iatavau: 
fakau noeinu nokona ici nopena ahgoro iatavau. 

69. 13. TABUK IA SAM 69. 28 


13 Kaie avau, tioku ahmori nofenake ki atakoe, e 
Ihova, i tanapugi ehtau rufie iei; E Teatua, fakarogo 
latavau i tiou arofa sore, ma tamari, 1 tamauri naupena- 
mauri mo tagata iei. 

14 Amkea avau i tapera pena avau kakero iei: pena- 
mauri moku i afakau nohgeigai iatavau, amkea avau 1 
avai elehposu. 

15 Koisoburaua avau tavainoa, koisoforomia avau 
tavai elehposu; koisopojina tahpono i tarua lata wa 

16 Fakarogo iatavau, e Ihova; iei te, esore tiou arofa; 
tafurimai ki atavau i tiou arofa rufiekage. 

17 Koisofuna tiou afoimata i tiou afiji; avau mari 
nohlika; fakarogo weiwaha iatavau. 

18 Mai kitata ki atavau, veteakea tioku nohkano: 
veteakea avau i afakau esamai maku. 


19 Akoe nauiroa avisau fakahmana, ma tahma noku- 
mieifo avau iei; fakau esamai maku no weimoa iata- 
koe oji. 

20 Avau komate i avisau area nigorosia iei avau; 
avau nikotamotosa: avau niajia pe tasi karafaina avau, 
kaie ejikai; jikai tasi kafakatamotua tioku roto. 

21 Akirea nitufa tanehkona ma tiaku akai; avau 
pakemate i tavai akirea nitufa avau vinekar kahnumia. 


22 Kapena anea kai area tane nosiba iei; pe akirea 
nohnofo fakariki ana kapena iei tane nosia tagata. 

23 Kapauri afoimatorea, pe akirea serosafeama anea; 
kaviriviri segapu anoatorea. 

24 Rigia tiou akali i akirea, keirikofia kirea tiou akali 
sorekage. 

25 Kagogao tanohnea nohnofo iei akirea, koisanofo 
tasi i amrae orea; 

26 Iei te, akirea nosau-vaka iateia akoe nautia; akirea 
notavanaga i tahlika o fakau akoe naunage apakora 1 


akirea. 
27 Kasore tanori 1 apenaganea esa area: koisamoa 


'kirea iou apenaganea totonu. 
28 Furunakea eigorea i tabuk 1 tamauri, koisoserea 


eigorea fatasiana ma fakau etotonu apenaganea area. 
za 


69. 29. TABUK IA SAM 70. 5. 


29 Kaie avau etamotosa, nohlika; penamauri moku, 
e Teatua, vahkejia avau kiluga. 

30 Avau kahgana i teigoa o Teatua i tahgoro, avau 
kantukua fakasore eia, nofafetai iateia. 

31 Karufie tapu penei, weimoa ia Ihova, tane taru 
bulimatau tane sore, mo tesisi, nonofo ano paji ma ano 
tape vae. 


32 Fakau emaru rotorea nisafea, nokaniani: akaua 
fakau nosara Teatua, kamauri arotaua. 

33 Ihova mari nofakarogo i afakau tamoto, elia sefa- 
kaopeama fakau nifausia iateia. 


34 Kahgana iateia taragi ma takere nei, ma tatai, 
manea oji nohnofo iei. 

35 Teatua mari keipenamauri mo Saion, eia keitaoa 
asiti i tafanua o fakai Juta: akirea kahnofo iei, kaniorea. 

36 Kanio fatumupuna o iana fiji; fakau nokaniani 
i tiona eigoa kahnofo iei. 


Sam 70. 


Ki Tesore i afakau nohgoro. Sam o Tevit pe Teatua 
kamentua eia. 


1 E Teatua, weiwaha pe kaupenamauri moku; wei- 
waha pe kasitu iatavau, e Ihova. 

2 Kahma, kamataku fakau nosara avau pe kaiauiei 
avau; kaafe kimuri kirea kakumieifo fakau nokaniani pe 
avau kasa i akirea. 

3 Kaafe kimuri kirea i tahma orea, akirea notukua 
Aha, Aha. 

4 Kakaniani fakau nosara akoe; Karufie aroto o fakau 
nokaniani i tiou amauri, katukua kirea segapu pe, Kasore 
mari Teatua. 

5 Kaie avau etamoto, ejikai iaku anea; mai weiwaha 
ki atavau, e Teatua: akoe nositu iatavau, nopenamauri 
moku; e Ihova, koisahtari akoe. 


15 


YA TABUK JA!SAM Ti. T6. 


Sam 71. 


1 Avau nofakarogo iatakoe, e Ihova; koisahma avau 
iatau matau. 

2 Veteakea avau i tiou apenaganea totonu, pe avau 
katere 1e1: faoifo tiou tariga ki atavau, penamauri moku. 

3 Akoe kapena i tafatuhtu avau kanofo iei, avau 
kahmuni iei segapu: akoe nautukua pe kapenamauri 
moku; akoe mari tioku fatuhtu ma tioku fare etamotua. 


4 Veteakea avau, e tioku Atua, i arima o fakau esa 
larea penaganea, ma arima o fakau efaga, evahkoko iarea 
penaganea. 

5 Avau mari noajia akoe, e Teatua ko Teriki: avau 
mari nifakarogo iatakoe i tanapugi avau tausauia mei 
iranel. 

6 Akoe naumatakina avau i tanapugi nifarere iatavau 
mei iranei: akoe mari nauamkea avau i tajinai o moma: 
avau kahgana iatakoe segapu. 

7 Atagata nalupai nomasaro iatavau; kale akoe tanoh- 
nea etamotua avau nohmuni iei. 

8 Kafonu tioku afafa i avisau nohgana iatakoe, notukua 
tiou arufie 1 teao kopo. 


ọ Koisotukweina avau i tioku fakau sore: koisahkoina 
avau pe avau rotamoto, 

10 [Iei te, fakau esamai maku notukua avisau iatavau; 
fakau nomoitawa tioku nohkano nofakatamau fakatag- 
tagasi iatavau, 

11 Notupe, Teatua nikeihkoina eia: katagia katotomia 
eia; jikai tasi pe kapenamauri mona. 


12 E Teatua, koisanofo ipapai iatavau: e tioku Atua, 
weiwaha pe kasitu iatavau. 

13 Kahma, kajikaikea fakau esamai ma tioku nohkano; 
kasore tahma ma tafakaope i afakau nokaniani pe kape- 
nanesa iatavau. 

14 Kaie avau kaajia akoe segapu, avau kahgana faka- 
sore iatakoe foki. 

15 Tioku fafa kavisaua iou apenaganea totonu, ma tiou 
amauri 1 teao kopo; avau epuhpusi 1 tantaua. 

72. 16: TABUK IA SAM 72. 4. 


16 Avau kavisaua apenaganea etamotua o Teriki ko 
Teatua: Avau kantukua iou penaganea totonu, niou ana. 


17 E Teatua, akoe nifakeiroa avau i tanapugi avau 
tausauia mei iranei: avau nantukua iou afijikauga no- 
masaro iei mei iranei. 

18 Avau nikofakau sore, kosinasina, e Teatua, koisah- 
koina avau; kantukua mana iou afijikauga ki tatau tagata 
weimuri, ma tiou tamotua ma fakau oji weimuri kahnofo. 


19 Ehgarokake foki iou apenaganea totonu, e Teatua; 
akoe naupena penaganea sore. ŒE Teatua, akai feipe 
iei akoe ? 

20 Akoe nifakariamai ki akimea ahlika sore enalupai, 
akoe kafagona foki kimea kamauri, kafafekinamai kimea 
i anohnea elehposu i takere nei. 

21 Kautukua pe kasore tioku tamotua, tafurimai akoe 
kapenpena tioku roto. 


22 Avau foki kahgana iatakoe i tasalteri, 1 tiou pena- 
ganea mari, e tioku Atua: avau kafeiakea ahgoro ki 
atakoe i taharp, e Teatua Rufie o fakai Isreel. 

23 Tuku ragutu kakaniani fakasore pe avau rofeiakea 
ahgoro ki atakoe; ma tioku nohkano foki, akoe naufamata. 

24 Tuku rero foki kavisaua iou apenaganea totonu i 
teao oji kopo: iei te, nohma, nomataku fakau nokaniani 
pe kapenanesa iatavau. 


Sam 72. 


Sam o Solomon. 


1 E Teatua, tufa ki teriki tafijikauga i tafarigoina 
apenaganea o tagata, ma iou apenaganea totonu ki 
tatariki o teriki. 

2 Eia kafarigoina iou atagata i apenaganea totonu, ma 
fakau nohlika i apenaganea rufie. 

3 Kahnofo marino iou atagata i aora, ma i afakarava 
l ana penaganea totonu. 

4 Eia kafarigoina fakatotonua penaganea o fakau 
| nohlika, eia keipenamauri mo fakau ejikai iarea anea, 
eia keikumieifo fakau nopena penaganea mahkei. 

5 Akirea kamataku iatakoe 1 tanofo o tara ma tamrama, 
i atau tagata oji. 

6 Eia katoifomai feipe taua noto i agafari nitujia, feipe 
taua nomatohto norigivala takere. 

7 Katamotua fakau rufe i ona napugi; kasore tama- 
rino mei tanapugira kajikai tamrama. 

8 Eia kariki i tatafa tatai karako ki tatafa tatai tera, 
ma i tavai-tafe karako ki anoji i takere. 

0 Fakau nohnofo i tanohva kafaoifo weimoa i atelia; 
fakau esage mana kamomia takere. 

ro Afatoriki i Tarsis ma fakai i amotu i tatai kataumafa 
ki ateta: afatoriki 1 Jiba ma Siba kahmai atufa mana. 

11 Afatoriki oji mari kafaoifo weimoa i ateia: fakai i 
avaka tagata oji kafijikau mana. 

12 Iei te, eia keipenamauri mo fakau ejikai iarea anea 
pe akirea rotapa eia; ma fakau nohlika, jikai tasi nositu 
1 akirea. 

13 Eia karafaina fakau nohlika, ma fakau ejikai iarea 
anea, ela keipenamauri mo anohkano o fakai ejikai iarea 
anea. 

14 Eia keivetea anohkanorea i apenaganea mahkei, 
ma penaganea evahkoko; karufiesa mari tatoto orea wel- 
moa i atela; 

15 Akirea kamauri, katufa ela i takolt i Jiba: atagata 
kahmori mona segapu; akirea kahgana iateia i abohpo 
kopo. 

YA Pe ronofo akorn feipe noamoa i tarifi rima o tasi, 
i takere weiluga i aora; tanofua kasore feipe i taora 
Lebanon: fakai i tasiti kanalupai feipe i agafari i takere. 

17 Tiona eigoa kanofo iatau matau; tiona eigoa kano- 
fohpiri feipe i tara: atagata kahnofo rufie iateia; fakai i 
afanua oji katukua pe erufie tapu eia. 


18 Erufie tapu Teatua ko Ihova, Teatua o fakai Isreel, 
sahkoea nopena afijikauga nomasaro lel: 

19 Karufie tapu tiona eigoa rufie iatau matau: kafonu 
takere oji 1 tiona rufie. Emen ma Emen. 

20 Nikorava ahmori o Tevit tatariki o Jesse. 

EPITO BUKI 
Sam 73. 


Sam o Esaf. 


1 Tamari pe erufie apenaganea o Teatua ma fakai 
Isreel, marea mari ema arotorea. 

2 Kaie avau nitata ki tasiba: ru oku vae nitata ki 
taseke, 

3 Iei te, avau nihmata sa i afakau nokaulevi, itana- 
pugira nansafea pe erufie tahnofo o fakau esa iarea pena- 
ganea. 

4 Akirea sehlikama i tahmate orea: kaie nonofo faka- 
mahkeia tatamotua orea. 

5 Akirea sehlikama feipe eke atagata: serikofiama 
kirea ahmate feipe efaru atagata: 

6 Takaulevi nofakaforforia kirea feipe tane nofenuia 
1 akaupenaua orea; tavahkoko notakaia kirea feipe i 
samoiga. 

7 Ehpeji amarigariga orea: eakuaku anea iorea roto 
nokaniani iei. 

8 Akirea nofakahmana, notukua penaganea mahkei: 
akirea novisau ma takaulevi. 

9 Akirea novisau feipe nifakea i ragi avisau area, areo 
orea feipe nofehnanoa i takere. 


10 lana tagata noafemai kiku iei: nikorigia marea 
tagajanea esore tahlika iei. 

11 Akirea notukua pe, Teatua noiroa ane na pekua? 
Teatua Weilugaroa nofarigoina anea mo jikai ? 

12 Fakau enei mari fakau esa iarea penaganea; kale 
nohnofo rufie segapu, konalupai iarea auta. 

13 Tamari pe avau nantahtaroa tioku roto, kaie ejikai 
tanofua, nantahtaroa foki ru oku rima pena kahpena pena- 
ganea sa. 

14 Kaie nifakahlika iatavau i tabohpo kopo, nitarania 
foki avau i ohpo oji. 

15 Pe avau nantupe, Avau mari kantukua pene pe 


73. 16. TABUK IA DAM 74. 2. 


avau nanpena penaganea erohkavei ma iou agatama i 
tatau tagata tenei. 

16 Avau nimanatunea pe avau kafarigoina tane nei 
pekua, avau nahkamoa tafakainina iei; 

17 Kaie avau nifano mana ki tanohnea tapu o Teatua, 
samanatunea i tanoji i akirea. 

' 18 Akoe mari naunage kirea i anohnea emorehmore: 
akoe notatifo kirea pe kaiauiei kirea. 

19 Kaherihni! Akirea nikoiauiei weiwaha feipe 1 
tahpoi o foimata o tagata: akirea niauiei nijikai 1 anea 
nohlika iel. 

20 Feipe tasi novirikake i tamiji: feipera, e Teriki, pe 
akoe rovirikake, akoe kafakaopea ata orea. 


21 Tioku roto nifakainina, nisukia tioku roto: 
22 Avau nijikai tioku finagaro nipuhpusi: avau nifeipe 
i sane nohtoro ana weimoa iatakoe. 


23 Kaie avau nonofo iatakoe segapu: akoe nipurujia 
tuku rima matau. 

24 Akoe kaumatakina avau i tiou avisau, sauamoa avau 
ki tiou anohnea rufie. 

25 Akai foki nonofo i tafanua rufie maku, sahkoe ana ? 
Avau sekanianima i tasi foki 1 takere nei, sahkoe ana. 

26 Tioku noata ma tioku roto notamoto: kaie Teatua 
tatamotua o tioku roto, ma tioku pito iatau matau. 

27 Fakau nohnofo ipapaikea iatakoe akirea mari kah- 
mate: akoe niauiei fakau oji nohkoina akoe, nomentua 
eke atua. 

28 Kaie ehtau rufie iatavau pe katatamai ki Teatua: 
avau nifakarogo 1 Teriki ko Teatua, tanohnea avau noh- 
muni iei, pe avau kantukua iou afijikauga oji. 


Sam 74. 


Tavisau fago o Esaf. 


1 E Teatua, akoe nautukweina kimea iatau matau 
iaha ? kosore iaha tiou akali iou amotu jip naumata- 
kina? 

2 Mentua tiou afatakina tagata naufamata ituai, akoe 

nauveteakea pe akirea kapena iou atagata; ma taora 
Saion, akoe ninofo iei. 

3 Mai akoe ki tanohnea niauiei ituai, anea oji fakau 
esakatu mou nipena i tanohnea tapu. 

4 Fakau esakatu mou nihvaro i tafatakina o iou ata- 
gata; akirea nijikijiake afarigoi orea ma farigoi. 

5 Akirea nifeipe tagata nijikijiake atoki orea pe kasaua 
arakau 1 agamotu. 

6 Akirea nofafasia i atoki, nokirijia i ahamer anohnea 
niserea atonea iei. 

7 Akirea nitugia tiou anohnea tapu; akirea niauiei 
tanohnea nitukua tiou eigoa iei, nituhtukieifo ki takere. 

8 Akirea nitukua i arotorea pe, Akitea kaiauiei kabu- 
nihtae: akirea nitugia afarehmori oji o Teatua 1 tafanua. 

ọ Akimea sesafeama afarigoi omea: jikai tasi foki 
aprofet; jikai tasi kimea noiroa pe karava afia. 


10 E Teatua, fakau esamai mamea kafakahmana 1 
akimea mei tanapugi tefe ? fakau esamai mamea katukua 
avisau sa i tiou eigoa iatau matau mo jikai ? 

11 Akoe nofafekina tiou arima laha, tiou arima matau 
sakai ? amkea i tiou afafata, kaiauiei kirea. 

12 Teatua mari tioku Ariki ituai, eia nopenamauri mo 
tagata 1 takere nei. 

13 Akoe nitumusia tatai i tiou tamotua: akoe nitafoia 
auru o eivi i tatai. 

14 Akoe nitafoia fakarikrikia auru o krokotail, nautufa 
ma kai ma fakau nohnofo i tanohva. 

15 Akoe nivaea atamtavai ma avai-tafe, nifakamasa 
avai-tafe sore. 

16 Niou teao, niou foki tapo: akoe naupena tamarama 
ma tara. 

17 Akoe naunage ahvae oji i takere nei: akoe naupena 
tanova-mauri ma tanova-mate. 


18 Mentua penei, e Ihova, pe fakau esakatu mou nifa- 
kahmana iatakoe, fakau ejikai iorea finagaro nifakaopea 
tiou eigoa. 

19 Koisotukweina tiou arupe ki ane eiro: koisogaro 
iatau matau i tamauri o iou atagata nohlika. 

20 Mentua tiou afajivisau: nikofonu anohnea pauri 
i takere nei i amrae nopena iei apenaganea evahkoko. 

21 Koisafemai kaie nohma fakau nitomia 1 apenaganea 
mahkei: erufie pe fakau nohlika ma fakau ejikai iarea anea 
kahgana iatakoe. 

22 Masike, e Teatua, amoa akoe mou: mentua akoe pe 
fakau ejikai iorea finagaro nofakahmana iatakoe inapugi 
manapugi. 

23 Koisagaro i tareo o fakau esakatu mou: nofenake 
segapu tahvaro o fakau nomasike pe kapojina akoe. 


Sam 75. 


Ki Tesore i afakau nohgoro. Sam o Esaf nohgana i Teatua. 


ı Akimea nofafetai iatakoe, e Teatua; akimea nofa- 
fetai iatakoe, iei te, etatamai tiou eigoa: atagata notukua 
iou afijikauga nomasaro iei. 

2 Avau kafajipogi iei, neitukua Teatua, avau kafari- 
goina fakatotonua penaganea o tagata. 

3 Kotamoto takere ma fakau oji nohnofo iei: Avau 
nahnage abou iei. 

4 Avau nantukua ki afakau ekaulevi pe, Koisafakatah- 
taku akaua: nantukua foki ki afakau esa iarea penaganea 


garo mahkei aua. 

6 Sefakeima mari tanori mo tagata i tanohnea nofe- 
nake tara iei, mo i tanohnea nokero tara iei, mo 1 tanohva. 

7 Kaie Teatua nofarigoina penaganea o tagata: ela 
nonageifo tasi, noijikijiake tasi. 

8 No i tarima o Teatua tagajanea, nofiso iei waina: 
neifakafirofiroa fakarufie i anea, eia neirigiakea: fakau esa 
iarea penaganea oji i takere nei kahnumia kabuni ma 


ano tae. 


9 Kaie avau kantukua inapugi manapugi, avau kafei- 
akea ahgoro ki Teatua o Jekob. - 
10 Avau kahkamkea tatamotua o fakau esa iarea pena- 
ganea; kasore tatamotua o fakau etotonu iarea penaganea. 

Sam 76. 


Ki Tesore i afakau nohgoro. Sam o Esaf pe kahgana i 
Teatua. 

1 Fakai i tafanua Juta noiroa Teatua: esore tiona eigoa 
i tafanua Isreel. 

2 Tiona fare namnanoa no i Selem, ma tanohnea nonofo 
iei eia i Saion. 

3 Eia neiauiei iei agasau i afana, ma takaroa, ma ta- 
majira, ma tatowa. 

4 Eatata akoe, erufiekage, i aora o fakau noakiteria 
anea. 

5 Nikoamkea anea o tagata etamotua iorea roto; 
akirea nihmoiroa, nohmatesapo; sesafeama tano rima tasi 
i atagata etamotua. 

6 E Teatua o Jekob, aekiga ma hors nikohmoiroa eh- 
matesapo i tiou avisau sajina. 


7 Ehtau pe kamataku iatakoe, sahkoe ana: akai eta- 
motua i tatu weimoa iatakoe pe akoe nokali ? 

8 Akoe nautukua pe karogona i takere nei tanomata 
nifakea i taragi ma tagata: fakai i takere nei nimataku, 
nifakahlogo ana, 

9 Pake masike Teatua pe kaoria tagata, pe keipena- 
mauri mo fakau oji i takere nei emaru rotorea. 

10 Takali o tagata mari kahgana iatakoe: akoe nota- 
kai i takali o faru. 

11 Fajivisau akaua kia Ihova, ko Teatua aua, safaka- 
rava avisau aua: fakau nohnofo nofori iateia kahmai 
atufa ki ateia, ehtau pe kamataku iateia. 

12 Eia keitumusiakea anohkano o fatoriki: ehtau pe 
fatoriki i takere nei kamataku iateia. 


Sam 77. 


Ki Tesore i afakau nohgoro ma agafatumupuna o Jetuthun. 
Sam o Esaf. 
1 Avau kantapa ki Teatua i tioku areo, ki Teatua mari 
i tioku areo, eia kafakarogo iatavau. 
2 Avau nansara Teriki i tanapugi o tioku ahlika: avau 

nifariakea ru oku rima i tapo, avau segapuma: nitaru i 
tafakatamotoa tioku roto. 

3 Avau nahmentua Teatua, niruruia tioku roto: avau 
nimanatunea, nitamoto tioku roto. 

4 Akoe nipojina avau pe koisahmoiroa: avau nohlika 
etaru i tavisau iei. 

5 Avau nahmentua anapugi ituai, ma atau emokage. 

6 Avau nahmentua tioku ahgoro 1 apo: avau nomana- 
tunea ma tioku roto; tioku nohkano nisara fakarapakaua. 


7 Teriki keitukweina avau i atau matau mo jikai ? 
ela seroarafaina ma avau foki mo jikai ? 

8 Nikorava tiona arofa i atau matau mo jikai ? niko- 
tamoto lana fajivisau iatau matau mo jikai ? 

9 Teatua nikogaro i tasirarufiemai kimea mo jikai ? 
eia neipojina iana penaganea arofa ma takali mo jikai ? 


10 Avau nantupe, Tioku ahlika ana te: kaie kahmentua 
atau i tarima matau o Teatua Weilugaroa. 

11 Avau kantukua afijikauga o Ihova: kahmentua 
mari iou apenaganea ituai nomasaro iel. 

12 Avau kamanatunea foki iou afijikauga oji, kantukua 
iou apenaganea i tioku roto. 


13 E Teatua, erufie tapu iou apenaganea: akai etamo- 
tua feipe Teatua omea ? 

14 Akoe Teatua nopena penaganea nomasaro iei: 
akoe naufakaria tiou tamotua 1 afakai 1 afanua. 

15 Akoe nauveteakea 1 tiou arima iou atagata, aga- 
fatumupuna o Isreel mari, ma agafatumupuna o Josef. 

16 Tatai nisafea akoe, e Teatua, tatai mari nisafea 
akoe, nimataku: avae ora foki niviriviri. 

17 Apoa nirigia tavai; nigatoro taragi: nihlele nanoa 
iou agasau. 

18 Nitaguru tiou avajiri i tasiosio; ataptapeia nifa- 
kamarama afanua: takere niviriviri, nigarue. 

19 Tiou aretu no i tatai, ma nohnea akoe nofano iei 
i avai sore, sesafeama iou atapugao. 

20 Akoe nauarafia iou atagata feipe i tamotu jip, 1 
arima o Moses ma Eron. 

Sam 78. 


Tavisau fago o Esaf. 


1 Fakarogona, iaku atagata, i tioku avaga: faoifo 
atariga aua ki avisau i tioku fafa. 

2 Avau kavisau i tafurivisau; avau kantukua anohkano 
visau i avisau ituai: 

3 Avisau mari akitea nirogona, noiroa, avahtupunotea 
nitukuamai ki akitea. 

4 Akitea serofunama i agatama area, kaie katukua ki 
tatau tagata nomuri, anea kahgana ia Ihova iei, ma tiona 
tamotua, ma iana fijikauga nomasaro iei neipena. 

5 Eia mari neinage fakamahkeia tavisau i agafatu- 
mupuna o Jekob, neinage foki tavaga ma fakai Isreel, 
neitukua ki avahtupunotea, pe akirea katukua ki agatama 
area: 

6 Pe tatau tagata weimuri kairoa, agatama mari akirea 
kamoa; akirea kamasike katukua ki agatama area. 

7 Pe akirea kafakarogo 1 Teatua, koisagaro i afijikauga 
o Teatua, kale kamentua iana visau: | 

8 Pe akirea koisafeipe 1 avahtupunorea, tatau tagata 
eturituri tariga orea, efakarogosa; tatau tagata mari 
sepenpenama arotorea, semarima arotorea ki Teatua. 

ọ Fakai Ifreem, niamoa akauligi i tatowa, ma afana, 
nitafuri niafe 1 tanapugi i tatowa. 

10 Akirea sementuama tavaga o Teatua, akirea nifa- 
katafuru i tafakarogo i tiona vaga. 

11 Akirea nigaro iana penaganea ma iana fijikauga 
nomasaro iei neifakaria ki akirea. 


12 Eia neipena penaganea nomasaro iei weimoa i 
avahtupunorea, i tafanua Ijipt, i tapito fanua Soan. 

13 Eia nitumusia tatai, neipena taretu morea pe karoro 
i tano roto; eia neipena tatai katukake feipe i tatoma. 

r4 Eia neiarafia kirea i.ao`i tapoa nifakaturia, ma i 
apo oji i tiafi marama. 

15 Eia neivaea afatuhtu i tanohva, neitufa kirea faka- 
sore i tavai kaeinu iei, feipe i anamo elehposu. 

16 Ela neiamkea foki tavai i tafatuhtu, neipena pe 
katafe tavai feipe i avai-tafe sore. 

17 Kale akirea nimahmafi nipenanesa iateia, nifakaro- 
gosa i tavisau o Teatua Weilugaroa i tanohva. 

18 Akirea nireresia Teatua i aroto orea, ninugia anea 
kai akirea nifekaina. 

19 Akirea mari nipenavisau i Teatua; akirea nitukua 
pe, Teatua etamotua i tapena anea kaiitanohva mo jikai ? 

20 'Eia mari neitia tafatuhtu, tavai nisopokia iei, nitafe 
fakasore tavai; akirea nitukua pe, Eia etamotua i teitufa 
kitea takai foki mo jikai ? eia keitufa iana tagata anoata 
i anemauri mo jikai ? 


21 Ihova neirogona, nikali: nihka tiafi i agafatumupuna 
o Jekob, sanofo foki takali ia fakai Isreel; 

22 lei te, akirea sefakarogoma i Teatua, sefakarogoma 
iateia pe eia keipenamauri morea. 

23 Kaie eia neikauna apoa weiluga, neifakasara ahpono 
i taragi; 

24 Eia neiameifo manna i akirea pe kakaina, neitufa 
kirea korn i taragi. 

25 Atagata nikaina bret o agelo: neitufa kirea anea kai 
kabaresia iei. 

26 Eia neikauna pe kasau taretwamlai i taragi: neiah- 
mai tauritoga tane i tiona tamotua. 

27 Eia neiameifo amanu i akirea feipe i anea kere ma 
amanu nohlele enalupai feipe i aone i ataku tai: 

28 Neikauna kahtoifo iroto tanohnea akirea nihnofo 
iel, nifori i amrae orea. 

29 Akirea nikaina, nibaresia; eia neitufa kirea anea 
akirea nifekaina. 

30 Akirea segahga i anea nifekai iei, anea kai koi afafa 
orea, 

31 Sarikofia kirea takali o Teatua, neitaia atagata 
etamotua area, neitala foki agatamtane o fakai Isreel. 


32 Kale akirea nimahmafi foki, nipena penaganea sa, 
akirea sefakarogoma i ana fijikauga nomasaro iei: 
33 Nibuni taruana anapugi orea ma atau orea i 
tahlika. 

34 Eia paketaia kirea, akirea nisara eia: akirea niafe 
nisara weiwaha Teatua. 

35 Akirea nimentua pe Teatua tafatuhtu orea, Teatua 
Weilugaroa neipenamauri morea. 

36 Kaie akirea niresia eia i afafa orea, akirea nirohka- 
vel i arero orea ki ateia. 

37 Sehnofo fakatotonua iorea roto ki ateia, akirea 
semarima i tiana fajivisau. 

38 Kaie eia earofa fakasore, neiamkea apenaganea 
efaga area, seauieima kirea: eia mari neifafekina fakana- 
lupai tiona kali i akirea, sefakatamotuama tiona kali oji. 

39 Eia mari neimentua pe akirea atagata ana; feipe 
tamtagi nosau ana, seafemaima foki. 


40 Akirea mari nifakarogosa fakanalupai iateia i ta- 
nohva, niaulei tiona roto 1 tanakehkesi. 

41 Akirea nitafuri niafe, nireresia Teatua, niaulei 
. taroto o Teatua Erufiekage o fakai Isreel, 

42 Akirea sementuama afijikauga i tiona rima, ma tana- 
pugi eia neiamkea kirea 1 afakau esage marea. 

43 Pe neipena iona farigoi i Ijipt, ma iana penaganea 
nomasaro iei i tapito fanua Soan; 

44 Neipena avai-tafe sore orea pe kapena i tatoto, ma 
avai-tafe rikriki orea pe akirea nitaru i taeinu iei. 

45 Eia neikauna amotu rago 1 akirea, nimagujia kirea; 
afrok foki niauiei kirea. 

46 Eia neitukweina afuanea orea ma anufwe-kaire 
ma afijikauga area ki asepe-borakau. 

47 Eia neiauiei avain orea i taua-fatu, ma amajarupe 
orea i tamakaligi. 

48 Eia neitukweina foki abulimatau area ki taua-fatu, 
ma amotu jip area ki taptapeia. 

49 Eia neikauneifo tiona kali sorekage i akirea, takalisa 
mari ma tafakainina ma tahlika, tamotu fiji niauiei anea. 

50 Eia neipena taretu ma tiona kali; eia setuajiama 
kirea pe koisahmate, kale neitukweina kirea ki tahmate. 

51 Nitaia agatama aurumatua oji 1 tafanua ljipt, 
taurumatua 1 tatamotua orea i amrae o agafatumupuna 
o Ham. y 

52 Kaie eia neiarafiakea iana tagata feipe i ajip, neiara- 
fia kirea i tanohva feipe i tamotu anemauri. 

53 Eia neiarafia fakarufie kirea, akirea sematakuma 
lei: kaie tatai niburaua fakau nisage marea. 

54 Eia neiarafia kirea ki tahvae i tiona nohnea tapu, 
taora tenei mari, tiona rima matau neiamoa mona. 

55 Eia neipeperiakea fakai i eke afanua weimoa i aki- 
rea, neivaea i afarigoi apito fanua.pe kaniorea, neikauna 
amtakainaga o fakai Isreel pe kahnofo i amrae orea. 


56 Kaie akirea nireresia, nifakarogosa i Teatua Weilu- 
garoa, sefakarogoma iana visau; 

57 Kaie nitafuri niafe, nipena penaganea erohkavei 
feipe avahtupunorea: akirea nitafuri feipe i tafana eroh- 
kavei. 

58 Akirea mari niauiei tiona roto i atapu area, pe eia 
nifua i atonea area niarajia. 


59 Teatua neirogona, nikali, nisasahlua fakasore 1 
afakai Isreel: 

6o Eia neihkoina iei tafare namnanoa i Sailo, tafare 
namnanoa mari neinage pe kanofo ma tagata; 

61 Eia neitukweina tiona tamotua pe kamoa ki teke 
afanua, ma tiona rufie ki tarima o fakau esage mana. 

62 Eia neitufa foki iana tagata pe kataia kirea i ama- 
jira; ela nikali iana tagata i tiona fanua. 

63 Tiafi nitugia nibuni agatamtane area; sikiavaga-ana 
ma tagata agatama-fafine area. 

64 Nitaia atakau nohmori area. i amajira; sehtagima 
afafine area. 


65 Kaie Ihova niviri feipe tasi niviri i tamoiroa, feipe 
l tatagata etamotua novisau kiluga 1 tawain. 

66 Eia ncitaia kimuri fakau nisage mana: eia neinage 
pe kahma kirea iatau matau. 


67 Eia neihkoina tafare namnanoa o agafatumupuna 
o Josef, seamoama agafatumupuna o Ifreem; 
68 Kaie neinage agafatumupuna o Juta, ma taora 
Sailon ela nikaniani iei. 
69 Eia neitaoa tiona nohnea tapu feipe anohnea 

ehgaro, feipe takere nei neinage fakamahkeia iatau 
matau. 

70 Eia neinage foki Tevit tiana fiji, neiamkea eia i 
aratokoro Jip: 

71 Itanapugira neimatakina jip nifakaumia agatama 
area, eia neiamkea eia pe keimatakina agafatumupuna 
o Jekob, iana tagata, ma fakai Isreel iana. 

72 Eia neimatakina kirea ma tamari i tiona roto; ela 
neimatakina kirea i ru ona rima erapakau. 


Sam 79. 


Sam o Esaf. 


1 E Teatua, fakau pauri nikoromai ki tiou amrae; 
akirea nitapakua tiou afare tapu; akirea nifeituma feipe 
i atoma Jerusalem. 

2 Akirea ninage anoata o iou afiji nitaia manea kai ma 
amanu i tavåvanea, ma anoata o iou atagata rufie 
ki ane iro i takere. 

3 Akirea nifakatafekea atoto orea feipe i tavai nofori 
i Jerusalem; jikai tasi pe katanumia kirea. 

4 Fakau nohnofo evatata ki akimea notukua avisau 
sa i akimea, fakau nohnofo nofori i akimea nofakahmana, 
nofakaopea kimea. 


5 E Ihova, akoe kakali i akimea mei tanapugi tefe ? 
Kahka feipe i tiafi tiou afakainina i akimea iatau matau 
no jikai ? 

6 Rigiakea tiou akali i afakau pauri epuhpusi iatakoe, 
ma avaka tagata setapama i tiou eigoa, 

7 Iei te, akirea niauiei nibuni agafatumupuna o Jekob, 
nipena egogao tanohnea akirea nohnofo iei. 


8 Koisomentua apenaganea efaga o vahtupunomea i 
akimea: karikofia weiwaha kimea iou apenaganea arofa: 
akimea mari nikotamotosa. 

9 Asitu i akimea, e Teatua i tamauri omea, pe karufie 
tiou eigoa: veteakea kimea, furunakea apenaganesa amea 
i tiou eigoa. 

10 Fakau pauri katukua ilaha pe, Teatua orea nowafe ? 
kafarigoina fakau pauri weimoa i akimea pe akoe nauoria 
atoto iou afiji akirea nifakatafekea. 

11 Karako ki atakoe tahgu o fakau nifausia; matakina 
1 tiou tamotua sore fakau ninage morea tahmate: 

12 Oria fakafitu i afakau evatata ki akimea i avisau 
fakahmana area akirea nifakahmana iei iatakoe, e Teriki. 

13 Akimea iou atagata, ma iou amotu jip naumatakina, 
karafaina akoe iei iatau matau: akimea kahgana iatakoe 
i atau tagata ma atau tagata. 


Sam 80. 


Ki Tesore i afakau nohgoro. Sam o Esaf. 


1 Fakarogona akoe, e Teatua nomatakina fakai Isreel, 
akoe nauarafia agafatumupuna o Josef feipe i tamotu jip; 
akoe nonofo i roto i ru jerub, kaatata fakarufie akoe. 

2 Fagona tiou tamotua weimoa i afakai Ifreem ma fakai 
Bentiamen, ma fakai Manase, mai akoe pe kaupenamauri 
momea. 

3 Fafekina kimea foki, e Teatua; kaatata tiou afoimata 
i akimea, akimea samauri. 


4 E Teatua ko Ihova, Teriki i amotunea, akoe kakali 
mei tanapugi tefe i tahmori o iou atagata ? 

5 Akoe nautufa kirea areimata manea kai marea: 
akoe nautufa foki kirea pe kanumia fakasore areimata. 

6 Akoe naunage kimea tantafito i tatowa i afakau 
evatata ki akimea: fakau esamai mamea nohkata i akimea. 

7 Fafekina kimea foki, e Teatua i amotunea; kaatata 
tiou afoimata i akimea, akimea samauri. 


8 Akoe nauamkea tavain i tafanua Ijipt, nauahmai: 
akoe naupeperiakea fakai i tafanua, sahpura iei. 

ọ Akoe nauofia mana, nisore anoakai, nifonu tafa- 
Maei 

ro Niburaua aora i tamarumaru iei, anora nifeipe i 
asitar o Teatua. 

11 Nifatehteke anora, nirako ki tatai, ma anosomo ki 
Tavai. 

12 Akoe nifafasia akaupa iei iaha, afakau oji nororo 
wei taretu notoria anofua ? 

13 Apakasi iro i agamotu noiauiei, ane- mauri iro i 
agamotu nokaina. 

14 Afemai foki, akimea nonugia akoe, e Teatua i amo- 
tunea; sireifo i taragi, mojikia, maisireia tiou avain tenei. 

15 Matakina tavain tiou arima nihpura, ma tanora 
naunage fakamahkeia mau. 

16 Nikotugia i tiafi, nikosaua: akirea kojikaikea pe 
akoe nautukua sajina kirea i tiou afoimata. 

17 VWahkejia torima i tatagata wei tiou arima matau, 
i tatariki o tagata mari, akoe nifakatamotua eia mou. 

18 Akimea seroafe kimuri i iei: penamauri momea akoe, 
akimea satapa 1 tiou eigoa. 

19 Fafekina kimea foki, e Teatua ko Ihova 1 amotunea; 
kaatata tiou afoimata i akimea, akimea samauri. 


Sam 81, 


Ki Tesore i afakau nohgoro. Sam o Esaf. 


ı Kahgoro kiluga akaua ki Teatua, tatamotua otea: 
visau kiluga ma takaniani ki Teatua o Jekob. 

2 Amoa akaua tahgoro, ahmai tatimbrel, ma taharp 
rufie, ma tasalteri. 

SS8Lwa tabu 1 tamrama fou, ma tamrama nofune 1 
tanapugi 1 tafatakina tapu otea. 

4 Tavaga ninage ma fakai Isreel tena. ninage tavisau 
iei Teatua o Jekob. 

5 Eia neinage ma tafarigoi ma agafatumupuna o Josef, 
itanapugira akirea nirokea i tafanua Ijipt: akirea nirogona 
tavisau akirea nipuhpusi iei: 

6 Avau nahkamkea tamoga i apahkau orea: nahvetea- 
kea arima orea 1 aborabora. 

7 Akaua nitapa avau i ahlika aua, avau nanpenamauri 
maua; avau nifakarogo i akaua 1 tanohnea ehmuni nita- 
guru iei; avau nijirojiroa arotaua i tavai 1 Meriba. 

8 Fakaragona akaua, iaku atagata, avau kantukua 
apenaganea aua, e fakai Isreel pe akaua kafakarogona 
avau. 

9 Koisanofo teke atua i akaua; koisahmori akaua i 
satua o fakai i eke afanua. 

ro Avau Teatua aua ko Ihova nahkamkea akaua i 
tafanua Ijipt: fakamama fakarufie akaua, avau kafaka- 
fonua afafa aua. 

11 Kaie iaku atagata sefakarogoma i tioku areo: Fakai 
Isreel nifaktafuru iatavau. 

12 Avau nagkoina kirea lei, pe kamuri 1 takanianisa 
1 aroto orea, pe akirea karoro i afakatamauga orea. 


13 Pe iaku atagata kafakarogo iatavau, pe takai Isreel 
karoro i oku aretu ! 

14 Pe avau kaweiwaha kakumieifo fakau esage marea, 
pe avau navahkejia tioku rima i afakau nikali i akirea. 

15 Pe fakau nohgeigai ia Ihova nifaoifo weimoa 1 
ateia: pe akirea kahnofo iatau matau. 

16 Pe eia keitufa kirea awit rufiesa pe kakaina: pe avau 
nantufa kirea hune i tafatuhtu pe akirea kamauri iei. 


: Sam 82. 


Sam o Esaf. 


1 Teatua notu i tafatakina tagata o Teatua; eia nofari- 
goina apenaganea o fatoriki. 

2 Akaua kafarigoina sahna apenaganea mei tanapugi 
tefe, noarafaina fakau nopenanesa ? 

3 Matakina fakau etamoto, ma anikaso: pena penaganea 
totonu ma fakau nohlika, ma fakau cjikai iarea anea. 

4 Penamauri mo fakau tamoto, ma fakau ejikai iarea 
anea: veteakea kirea i tarıma o fakau esa iarea penaganea. 


5 Akirea epuhpusi, sefarigoinama anea; akirea noroh- 
nanoa 1 tapauri: nikogarue avae oji o takere nel. 

6 Avau nantukua pe, Akaua feipe atua; akaua oji 
feipe agatama o Teatua Weilugaroa. 

7 Kaie akaua kahmate feipe i atagata, kahtakakea 
teipe tasi i afatoriki. 

8 Masike, e Teatua, farigoina penaganea o fakai i ta- 
kere nei: kaniou mari avaka tagata oji. 

Sam 83. 


Sam o Esaf. 


1 Koisafakahlogo, e Teatua; koisafakatemu, koisanofo 
ana, e Teatua, 

2 Iei te, fakau nokali iatakoe nopentowa: fakau nohgei- 
gai iatakoe nojikijiake auru orea. 

3 Akirea nofakatamau ma tarapakauga iou atagata, 
akirea nofatakina nofakatamau i afakai iou akoe no- 
funa. 

4 Akirea nitupe, Ita, romai kitea katumusia kirea pe 
akirea koisapena i tavaka tagata; pe seromentua foki 
teigoa o fakai Isreel. 

5 Akirea mari nifatakina nifakatamau ma iorea roto 
egatasi: akirea nota visau iatakoe. 

6 Fakai Itom i afare namnanoa orea, ma agafatumu- 
puna o Ijmeel; ma fakai Moab ma fakai Hekar; 

7 Ma fakai Kibal, ma fakai Ammon, ma fakai Amalek; 
ma fakai Filistia, ma fakau nohnofo i Tair; 

8 Fakai Asiria foki nihpirimai ki akirea: akirea nisitu 
i agafatumupuna o Lot. 

9 Pena akoe ki akirea apenaganea feipe naupena ma 
fakai Mitian, ma Sisera, ma Jebin, i tavai-tafe Kaijon: 

ro Niauiei kirea 1 Entor; akirea nipena i tapenu no- 
nage 1 takere. 

11 Pena fakau sore orea kafeipe Oreb ma Sieb: ma 
fatoriki oji orea feipe Siba ma Salmunna: 

12 Akirea nitukua pe, Akitea kaamoa matea anohnea 
nonofo iel Teatua. 


13 E tioku Atua, pena akirea kafeipe i tasiosio, feipe 1 
ahvaonea weimoa 1 tamtagi; 


14 Feipe tiafi notugia tatafu, feipe taurafi notugia 
aora. 


15 Akoe kapeperia kirea feipera 1 tiou afa, fakahlika 
kirea 1 tiou amtagi sore. 

16 Kahma fakasore afoimatorea, pe akirea kasara tiou 
eigoa, e Ihova. 

17 Akirea kahma, kamataku iatau matau; kahlika 
kirea, sahmate: 

18 Pe atagata kafarigoina pe akoe, sahkoe, tiou eigoa 
ko Ihova, Teatua Weilugaroa 1 takere nei oji. 


Sam 84. 


Ki Tesore i afakau nohgoro. Sam o agafatumupuna o Kora. 


ı Avau nokaniani fakasore 1 anohnea akoe nonofo iei, 
e Ihova i amotunea. 

2 Avau nokanianisa, notagisa 1 aratokoro o Ihova; 
tioku roto ma tioku noata notapa ki Teatua mauri. 

3 Tafuruseu mari nisafea tafare mona, ma tawiniwini 
tanohnea kafakamoia iana agatama iei, etata ki iou afata, 
e Ihova, Teatua i amotunea, tioku Ariki ma tioku Atua. 

4 Erufie tapu fakau nohnofo i tiou afare: akirea mari 
nohgana iatakoe. 


> 


5 Erufie tapu atagata tatamotua orea iatakoe; akirea 
nokaniani iou aretu. 

6 Akirea pakeroro i Tarauravai i Tahtagi nopena 
amtavai ici; taua emokage noto iei, noageia. 

7 Akirea nororo noamoa tatamotua, akirea oji sarako 
weimoa i Teatua 1 Salon. 


8 E Teatua ko Ihova 1 amotunea, fakarogona tioku 
ahmori: fakarogona, e Teatua o Jekob. 

9 E Teatua, takaroa omea, sirarufiemai tafoimata o 
tatagata akoe naunage. 

ro Tanapugi tasi i aratokoro iou erufiekage, esa anapugi 
wan tausant'i teke anohnea. Avau nokaniani fakasore 
pe katu wei tavehtoka i tafare o tioku Atua, kale seka- 
nianima pe kanofo i amrae o fakau nopenanesa. 

11 Teatua ko Ihova eia mari tara ma takaroa otea: 
Ihova keitufa tatamotua ma tarufie: ela serokeremoama 
sanea rufie i afakau etotonu apenaganea area, 

12 E Ihova, Teriki i amotunea; Erufie tapu tatagata 
nofakarogo iatakoe. 

85. 1. = TABUK IA SAM 86. 2. 
Sam 85. 


Ki Tesore i afakau nohgoro. Sam ma agafatumupuna o Kora. 


1 E Ihova, akoe nauarafaina fakai i tiou afanua: akoe 
nifafekinamai agafatumupuna o Jekob niamkea 1 orea. 

2 Akoe nauamkea apenaganea efaga o jou atagata, 
akoe niapojia iarea penaganea esa oji. 

3 Akoe nauamkea tiou akali oji; akoe nitafuri niafe 
i tiou akali sorekage. 


4 Fafekina kimea, e Teatua, i tamauri omea, kafaka- 
rava tiou akali i akimea. 

5 Akoe kakali i akimea iatau matau mo jikai ? koi- 
sahpalo tiou akali i atau tagata oji. 

6 Akoe kafakatamotua kimea foki pe iou atagata 
kakaniani iatakoe mo jikai ? 

7 Sirarufiemai kimea, e Ihova, tufa kimea tiou amauri. 


8 Avau kafakarogona avisau Teatua ko Ihova keitu- 
kua: ela mari keitukua avisau marino ki iana tagata, ma 
iana tagata rufie: kaie koisafe kirea ki apenaganea ejikai 
tanohkano iei. 

ọ Tiona mauri nikotatamai ki afakau ana nomataku 
iateia; pe kasore tiona rufie i tafanua otea. 

10 Tearofa ma tamari nikofaravei; apenaganea totonu 
ma tamarino nosogia nanoa kirea. 

11 Apenaganea mari karokea i takere; apenaganea 
totonu kasireifomai i taragi. 

12 Ihova mari keitufa kitea anea rufie; kahnofo afua- 
Bea Vafanua otea. 

13 Apenaganea totonu kamokage iateia; kapena ano 
tapugao taretu motea pe karoro iei. 


Sam 86. 


Tahmori o Tevit. 


1 Faoifo tiou tariga, e Ihova, fakarogona iaku visau, 
avau mari etamoto, nohlika. 

2 Matakina tioku nohkano; erufie iaku penaganea: 
e tioku Atua, penamauri mo tiou afiji nofakarogo iatakoe. 

3 Sirarufiemai avau, e Teriki; avau mari notea ki 
e 1 teao kopo. 

4 Tukua pe kakaniani iatakoe tiou afiji; iei te, avau 
mari nosirakatu ki atakoe, e Teriki. 

5 Akoe mari, e Teriki, erufie, nokaniani pe kauamkea 
penanesa amea, esore mari tiou arofa ma fakau oji nohtapa 
akoe. 

6 Fakarogona tioku ahmori, e Ihova; fakarogona anea 
avau nonugia iatakoe. 

7 Avau kantapa akoe i tanapugi o tioku ahlika; iei 
te, akoe kafakarogo iatavau. 


8 Ejikai tasi atua feipe akoe, e Teriki; jikai foki afiji- 
kauga feipe iou afijikauga. 

9 Fakai i afanua oji naupena kafatakinamai kahmori 
weimoa iatakoe, e Teriki; akirea kahgana i tiou eigoa. 

10 lei te, akoe mari esore, akoe naupena penaganea 
nomasaro iei: akoe Teatua sahkoe. 


11 Farigoina tiou aretu ki atavau, e Ihova; avau ka- 
fano i tiou avisau mari: pena pe tantasiana tioku roto pe 
avau kamataku i tiou eigoa. 

12 Avau kahgana iatakoe, e Teriki ko tioku Atua, ma 
tioku roto pakeni; avau kantukua terufie i tiou eigoa iatau 
matau, 

13 Iei te, esore mari tiou arofa maku; akoe nauamkea 
tioku nohkano i tarua weirarohmafi. 

14 E Teatua, fakau nokaulevi nikomasike nopentowa 
iatavau, tafatakina tagata evahkoko nisara tioku nohkano 
pe kaiauiei: akirea sementuama akoe. 

15 Kaie akoe, e Teriki ko Teatua, esore tiou arofa, 
nosirarufiemai tagata, seweiwaha nokali, esore tiou arofa 
ma tamari. , 

16 Tafurimai akoe ki atavau, sirarufiemai avau; tufa 
tatamotua ki tiou afiji, penamauri mo tatama-tane o 
tiou afiji-fine. 

17 Fakariamai tafarigoi ki atavau pe avau karufie 
iei; pe fakau nohgeigai iatavau kasafea, kahma, iei te, 
akoe, e Ihova, nisitu iatavau, nifakatamotua tioku roto. 

Sam 87. 


Sam ma agafatumupuna o Kora: 


ı Nonofo avae o tafare tapu 1 aora tapu. 

2 Ihova nokaniani fakasore i afeipa i tabae 1 Salon, eia 
nokaniani fakasisiana i amrae oji o agafatumupuna o 
Jekob. 

3 Notukua avisau rufie tapu iatakoe, e siti o Teatua. 


4 Avau kantukua fakai Ijipt ma fakai Babilon pe aki- 
rea noiroa avau: mojikia foki fakai Filistia, ma fakai 
Tair, ma fakai Ethiopia; katukua 1 akirea jikitasi pe 
niamoa kirea iei. 

5 Katukua foki i Saion pe niamoa tatagata tenei, ma 
tatagata tera iei; Teatua Weilugaroa keinage fakamahkeia. 

6 Ihova keitaua pe reiseria eigoa tagata, pe niamoa ta- 
tagata teneli iei. 


7 Fakau nohgoro ma fakau nopena fago katukua pe, 
Nohnofo iatakoe amtavai oji iomea. 


Sam 88. 


Sam ma agafatumupuna o Kora ki Tesore i afakau nohgoro. 
Tavisau fakeiroa o Himan, tafatumupuna o Esra. 

1 E Ihova, Teatua o tioku amauri, avau nantapa akoe 
i ao mapo weimoa latakoe. 

2 Karako tioku ahmori weimoa iatakoe; faoifo tiou 
tariga ki tioku tapa, 

3 Iei te, enalupai anea nohlika iei tioku nohkano, avau 
kotata ki tanasivari. 

4 Notaua mari avau fatasiana ma fakau nohtoifo ki 
tarua; avau feipe i satagata ejikai tiona tamotua: 

5 Ninage fatasiana ma fakau ehmate, feipe fakau 
nitaia nohmoe i tanasivari, akoe sementuama kirea foki; 
akoe niauiei kirea i torima. l 

6 Akoe naunage avau i tarua weirarohmafi, 1 anohnea 
pauri, ma nohnea elehposu. 

7 Tiou akali nokumieifo avau iou agaru oji. Akoe 
nifakahlika avau. 

8 Akoe naunage ioku nieli ipapaikea iatavau; akoe 
naunage avau pe akirea nosasahlua iatavau: nikopojina 
mari avau ki fare, etaru i tafakea. 

ọ Konotamoto ru oku foimata i tahlika: avau nantapa 
akoe inapugi oji, e Ihova, avau nanfariakatu ru oku rima 
ki atakoe. 


ro Akoe mari seropenama apenaganea nomasaro iei 
ki afakau ehmate, anoata o fakau ehmate seromasikema 
pe kahgana jatakoe. 

11 Serotukuama tiou arofa 1 tanasivari, ma jou apena- 
ganea mari i tanohnea noaulei anea. 

12 Serofarigoinama iou apenaganea nomasaro iei i 
tapauri, ma iou apenaganea totonu i tafanua nogaro i 
anea iel. 

13 Kaie avau nantapa ki atakoe, e Ihova, kafenake 
tioku ahmori ki atakoe i abohpo. 

14 E Ihova, akoe nautukweina iaha tioku nohkano ? 
Akoe nofuna tiou afoimata iatavau laha ? 


15 Avau nohlika kotata ki tahmate i tioku atamtane 
mei iranei: avau nohlika i anea nomataku iei, avau ko- 
mate tapu iei. 

16 Tiou akali sore niburaua avau; avau nikoauiei i ou 
apenaganea nohlika iei. 

17 Nifori iatavau feipe i tavai i teao kopo: nifori 
fatakina iatavau. 

18 Akoe naukaunakea fakau nokaniani iatavau, ma 
ioku nieli, ma fakai ioku, kipapai ki tapauri. 


Sam 89. 


Tavisau fakeiroa o Ithan, tamupuna o Esra. 


1 Avau kafeiakea ahgoro iatau matau i apenaganea 
arofa o Ihova: avau kantukua iou apenaganea mari 1 
tioku fafa ki atau tagata oji. 

2 Avau mari nantukua pe, Kanofo fakamahkeia tiou 
arofa iatau matau: akoe kanage fakamahkeia iou apena- 
ganea mari i taragi. 

59. >. PABUK IA SAM S9 


3 Avau nifajivisau ki ateia nahnage, avau nihnapu kia 
Tevit, tioku afiji. 

4 Avau kahnage fakamahkeia agafatumupu iatau 
matau, kahnage fakamahkeia tiou torona ki atau ta- 
gata oji. 

5 Taragi kahgana iou apenaganea nomasaro iei, e 
Ihova; ma iou apenaganea mari i tafatakina o agelo. 

6 Akai i taragi feipe Ihova ? Akai feipe Ihova i aga- 
tama o Teatua tamotua. 

7 Ehtau pe kamataku fakasore i Teatua 1 tafatakina 
o agelo rufie; ehtau pe kamataku iateia fakau nohnofo 
nofori iateia. 


8 E Ihova ko Teatua i amotunea, akai etamotua feipe 
iei akoe, e Ihova ? nofori iou apenaganea mari iatakoe. 

ọ Akoe noariki i tatamotua i tatai: pe rosore apeau 
iei, akoe nautukua pe kamarino. 

10 Akoe naukumieifo fakai Ijipt, feipe fakau nitaia: 
akoe nifalelekea fakau esakatu mau 1 tiou arima etamotua. 

11 Niou taragi, takere nei foki niou: akoe naunage. 
takere nei, ma ane nalupai nohnofo iei. 

12 Akoe naupena taretu arari ma tauritoga tane: taora 
Tebor ma taora Hermon kakaniani i tiou eigoa. 

13 Etamotua tiou arima: emahmafi tiou arima, no 
weiluga tiou arima matau. 

14 Avae i tiou torona apenaganea totonu ma tanori 
totonu: tiarofa ma tamari nomokage i tiou afoimata. 


15 Erufie tapu atagata noiroa tiou avisau rufie: akirea 
nororo, e Teriki, i tamarama i tiou afoimata. 

16 Akirea kakaniani i tiou eigoa i teao kopo: kahgana 
i akirea iou apenaganea totonu. 
motua omea i tiou arofa. 

18 Nio Ihova mari takaroa omea, nio Teatua rufie o 
| fakai Isreel Teriki- omea. 


19 Akoe nivisau ki tiou atagata rufie eia nimoise, 
nautukua pe, Avau nahnage tasi etamotua pe kasitu i 

89. 20 TABUK IA SAM 89. 37. 


20 Avau nansafea Tevit tiaku afiji; avau nahkamosia 
eia 1 tioku avairakau tapu: 

21 Tioku rima kanofo fakamahkeia iateia: tioku arima 
kafakatamotua eia. 

22 Fakau esage mana seroturiturima iateia; serofakah- 
likama ela fakau nopena penaganea esa. 

23 Avau kantakafieifo fakau esage mana weimoa 
lateia, kantaia fakau nohgeigai iateia. 


tioku eigoa. 

25 Avau kahnage foki pe karako ki tatai tiona rima, 
ma tano rima matau i avai-tafe. 

26 Eia keitapa ki atavau pe, Akoe tioku tamana ma 
tioku Atua, ma tafatuhtu nopenamauri moku. 

27 Avau kanage ela pe tuku tariki taurumatua, tesore- 
kage i afatoriki i takere. 

28 Avau kahmatakina tioku arofa mana iatau matau, 
tiaku fajivisau kanofo fakamahkeia iateia. 

29 Avau kahnage fakamahkeia ano fatumupuna pe 
kahnofo iatau matau, ma tiona ariki pe kanofo feipe 
tanofo i taragi. 


30 Pe iana gatama kahkoina iaku visau, serororoma 1 
aku penaganea totonu; 

31 Pe akirea kaiauiei avisau nantukua, seromentuama 
iaku visau, 

32 Avau katarania kirea i apenaganesa area, karaura- 
veia kirea i apenaganea efaga area. 

33 Kaie avau serahkamkeama tioku arofa iateia, 
serohkaveima iaku fajivisau ki ateia. 

34 Avau seroiauieima tiaku tajina YA serokema avisau 
nitukua tioku fafa. 

35 Avau nihnapu i tane tasi 1 a penaganea rufie, 
avau serohkaveima kia Tevit: 

36 Iona agafatumupuna kahnofo iatau matau, tiona 
ariki kafeipe i tara weimoa iatavau. 

37 Kahnofo fakamahkeia feipe i tamrama, feipe i 
tafarigoi mari i taragi. 

89. 38. TABUK IA SAM 89. 52. 


38 Kaie akoe nitukweina cia, nihgeigai iateia, akoe 
nikali iateia naunage, 

39 Akoe niauiei tafajivisau ki tiou afiji: akoe niauiei 
tiona torona, nitatifo ki takere. 

40 Akoe nautukieifo iona abae oji; akoe nitatifo iona 
fare tamotua. 

41 Fakau nomeiroro i aretu noiauiei eia; fakau evatata 
ki ateia nofakahmana iateia. 
naukaniania fakau oji esage mana. 

43 Akoe nifakatamotoa tatafa tena majira, akoe sesi- 
tuma iateia pe katu fakamahkeia 1 tatowa. 

44 Akoe nifakapauri tiona atata, nautatifo tiona torona 
ki takere. 

45 Naunage foki pe kahpoto tiona tamtane: akoe ni- 
buraua eia i tahma. 


46 E Ihova, akoe kahmuni mei tanapugi tefe ? iatau 
matau mo jikai ? kasore tiou akali, feipe i tiafi, mei tana- 
pugi tefe ? 

47 Mentua akoe pe ehpoto ana tioku napugi: akoe 
naupena atagata oji pe kafeipe ane taruana laha? 

48 Tatagata akai kamauri, seromatema ? sereiamkeama 
tiona mauri i tatamotua o tahmate ? 


49 E Teriki, no wafe iou apenaganea arofa weimokage 
akoe nihnapu iei kia Tevit i tiou avisau mari ? 

50 Mentua, e Teriki, anea nohma iei iou afiji; pe avau 
nahkamoa 1 tioku roto avisau fakahmana o fakai i afanua 
oji; 

mei kau esakatu mau, e Ihova, nifakahmana"ict 
akirea nifakahmana nitautaria atapugao o tatagata nau- 
nage. 


52 Erufie tapu Ihova iatau matau. Emen ma Emen. 

90. |. TABUK EF SAM 90. 13. 


TAPITO BUK IV 
Sam 90. 


Tahmori o Moses, tatagata o Teatua. 


1 E Ihova, akoe tanohnea nonofo iei omea i atau 
tagata oji. 

2 | tanapugi sikinofoana aora, akoe sikipenana takere, 
ma afanua, i tamtahtaki ituaisu ma iatau matau, akoe 
Teatua. 

3 Akoe nofurusia atagata pe kaafe ki takere: Akoe 
nautukua pe, Afe ki iei akaua, agafatumupuna o Atam. 

4 Pe robuni atau wan tausant nikofeipe inanafi weiinoa 
iatakoe, kofeipe tapito tasi i tapo. 

5 Akoe nautafea kirea feipe i tavainoa; akirea feipe 
tapito napugi nomoiroa iei: pe roao akirea feipe agafari 
nojikaikea. 

6 Nomauri i tabohpo nosomokake; noserea i tefiafi, 
samaro. 


7 Akimea kohmate kobuni i tiou afakainina, akimea 
nohlika i tiou akali. 

8 Akoe naunage apenaganea efaga amea weimoa iata- 
koe, ma penanesa amea ehmuni i tamarama i iou afoi- 
mata. 

ọ Nikofakamuria anapugi oji omea i tiou akali: kobuni 
atau omea feipe tahkai notukua. 

1o Anapugi i atau omea korako ki atau seventi, kale 
pe karoko ki atau ete i tatamotoa o faru, kalie takaulevi 
orea tahlika ma tafakainina ana; iei te, koweiwaha ko- 
jikai, akimea kahlele kajikai. 

11 Akai nofarigoina tatamotua i tiou akali? ma tiou 
akali sore, feipe i tamataku ehtau iatakoe ? 

12 Fakeiroa akoe kimea pe kataua anapugi omea, pe 
akimea kaamoa mamea aroto erapakau. 


13 Afemai, e Ihova; akoe nohkoina kimea mei tanapugi 
tefe? kake iou apenaganea i iou afiji. | 

90. 14. mE LABUK IAMSAM 91. 11. 


14 Kamauri i tabohpo kimea i tiou arofa; pe akimea 
kakaniani, karufie arotomea i anapugi oji amea. 

15 Tukua pe kakaniani kimea feipe.i anapugi ra akoe 
nifakahlika kimea, ma atau era akimea niamoa asa lel. 

16 Fakaria tiou afijikauga ki iou afiji, ma tiou arufie 
| agatama area. 

17 Kanofo tarufie o Teatua omea ko Ihova i akimea: 
nage pe kanofo fakamahkeia afijikauga i arima omea i 
akimea; pena fakamahkeia mari afijikauga i arima omea. 


Sam 91. 


1 Tatagata nonofo i tanohnea ehmuni o Teatua Wei- 
lugaroa kanofo weiraro i tamarumaru o Teatua Etamo- 
tuasa. 

2 Avau kantukua ia Ihova, pe eia tioku anohnea noh- 
muni iei, ma tioku fare tamotua; tioku Atua, avau nofa- 
= karogrogo lateia. 


3 Eia mari keiveteakea akoe i tane nofakanaua o tata- 
gata nosara manu, ma tahmate sa. 

4 Eia keiapojia akoe i ano fufuru, akoe kahmuni wel- 
raro i ru ona pahkau: iana visau mari takaroa ma tanea 
noapojia akoe. 

5 Akoe seromatakuma i tahlika i apo, ma tagasau no- 
fania 1 ao; 

6 Ma tahmate nofano i tapauri, ma tahmate noiauiei 
tagata 1 aotea. 

7 Kahtakakea tatausant wei tiou atafa, ma atagata 
ten tausant wei tiou arima matau; kale tahmate serohmai 
kitata ki atakoe. 

8 Ru ou afoimata kamojikia ana, kasafea tanomata ma 
fakau nopena penaganea sa. 

9 Iei te, akoe Ihova tioku anohnea nohmuni iei: nau- 
tukua pe Teatua Weilugaroa tiou anohnea kanofo iei. 

ro Serorikofiama akoe tasa, serohmaima sahmate ki 
tiou amrae. 

11 Eia mari keikauna iana agelo pe kahleo iatakoe, pe 
kamatakina akoe iou aretu oji. 

ITE TRBUK TA SAMa 92. 10. 


12 Akirea kasoreake akoe i arima orea, pena akoe ka- 
tukia tovae i safatu. 

13 Akoe katakafd talaion mii gata; akoe kataka- 
fieifo ta laion etamotua ma tagaroa weiraro i ru ou avae. 


14 Eia nokaniani fakasore iatavau, avau kahpenamauri 
mona iei: avau kavahkejia eia weiluga, iei te, eia noiroa 
tioku eigoa. 

15 Eia keitapa avau, avau kafakarogo iateia; avau 
kanofo iateia i tahlika: avau kahpenamauri mona, kahgana 
latela. 

16 Avau kahpena kahpalo iona napugi, feipe eia no- 
kaniani ici, avau kafakaria iaku penaganea nomauri iei. 
ki ateia. 


Sam 92. 


Sam pe kahgana i Teatua i Tanapugi Tapu. 


1 Erufie mari pe kafafetai ia Ihova, pe kafeiakea ahgoro 
ki tiou eigoa, e Teatua Weilugaroa: 

2 Pe katukua tiou arofa i ohpo, ma tiou avisau mari 
i apo oji. 

3 I tafago avava taragafuru iei, ma i tasalteri, ma tareo 
rufie i taharp. 

4 Akoe mari, e Ihova, nikaniania avau i tiou afijikauga : 
avau kakaniani i afijikauga iou arima. 


5 Esore mari iou afijikauga, e Ihova: elehposu tapu iou 
amanatuga. 

6 Tatagata ejikai tiona finagaro epuhpusi iei; tatagata 
enoa sefarigoinama tane nei. 

7 Pe fakau nopenanesa rosomo feipe 1 agafari, pe ro- 
nalupai feipe agarakau nose fakau oji nopena penaganea 
faga, nofeipenei i akirea pe kaiauiei mari kirea iatau matau: 

8 Kaie akoe, e Ihova, no weiluga iatau matau. 


9 Atagata esakatu mou, e Ihova, tamari pe atagata 
esakatu mou kahmate; kafalelekea fakau oji nopena pena- 
ganea claga. 


... ooe 


E E iro: naurigia tavairakau foti latavau. 

92. Mi. TABUK TASAN 94. >. 


11 Ru oku foimata nisafea tane na avau nokaniani iei 
i afakau nimoitawa avau, ru oku tariga nirogona avisau 
o fakau nopena penaganea esa nimasike pe kapenanesa 
latavau. 


12 Fakau etotonu apenaganea area kamauri feipe i 
aniu: akirea kasomo feipe i asitar i Lebanon. 

13 Fakau nikohpura i tafare o Ihova kamauri i arato- 
koro o Teatua otea. 

14 Akirea kamoa afuanea i tafakau sore orea; akirea 
katamotua kamauri: 

15 Pe katukua pe etotonu apenaganea o Ihova; tioku 
fatuhtu eia, jikai sapenaganea efaga lateia. 


Sam 93. 


1 Ihova noariki: eia norakeia ela 1 tarufe; Ihova 
notakai, nofausia. tano puku i tatamotua: nikonage faka- 
mahkeia takere nei, pe serogaruema. 

2 Ninage fakamahkeia tiou torona ituaisu: akoe ninofo 
latau matau. 


3 Notaguru kiluga avainoa, e Ihova, avainoa notaguru 
tapu; nofaji agaru i tatai. 

4 Etamotua fakasisiana tataguru o avainoa enalupai, 
ma agaru etamotua i tatai. Kaie Ihova weiluga etamo- 
tuakage. 

5 Nomari iou avisau, nomari mari: ehtau apenaganea 
rufie ki tiou afare, e Ihova, iatau matau. 


Sam 94. 


1 E Ihova, akoe Teatua noioria apenaganea; e Teatua 
nauoria apenaganea sa, kaatata akoe. 

2 Masike akoe, e Teatua, nauoria apenaganea o tagata 
i takere nei: oria i afakau kaulevi ehtau ki area pena- 
ganea. 


3 E Ihova, fakau esa iarea penaganea katamotua mei 
tanapugi tefe? fakau esa iarea penaganea katamotua 
mei tanapugi tefe ? 

94. 4. TABUK IA SAM 94. 19, 


4 Akirea nomahmafi 1 tavisau, novisau kaulevi: fakau 
oji nopena penaganea faga novisau kaulevi i akirea mei 
tanapugi tefe ? 

5 Akirea nokumieifo iou atagata, e Ihova, nofakahlika 
fakai i tiou afanua. 

6 Akirea notaia fafine nikohmate iarea tagata, ma 
amavaka, akirea notaila foki anikaso. 

7 Kaie akirea notukua pe, Ihova serosafeama, Teatua 
o Jekob seromentuama. 


8 Manatunea, fakau ejikai afinagaro aua, akaua noh- 
nofo ma tagata: ma kaua, fakau epuhpusi, akaua kara- 
pakau afia ? 

9 Eia neinage atariga o tagata, ela mari karogona anea. 
Eia neipena afoimata o tagata, eia mari keisafea anea. 

10 Eia neitarania fakai i eke afanua, eia mari kei- 
tarania kitea; eia nofakeiroa anea ki tagata, eia mari 
noiroa anea. 

11 [hova noiroa amanatuga o tagata, pe ejikai tanohka- 
no iei. 

12 Erufie tapu tatagata nautarania, e Ihova, akoe 
nofakeiroa eia 1 tiou avaga; 

13 Pe akoe kautufa eia tagapu i anapugi nohlika iei, 
mei tanapugi kakeria tarua ma fakau esa iarea pena- 
ganea. 

r4 Ihova mari serotukweinama iana tagata, eia seroh- 
koinama fakai i tiona fanua. 

15 Kapena foki apenaganea totonu ma tagata: fakau 
oji etotonu arotorea kamauri iei. 


16 Akai kamoa maku pe kapojina fakau esa iarea 
penaganea ? akai katukake maku pe kapojina fakau 
nopena penaganea faga ? 

17 Pe Ihova sesituma iatavau pe avau niweiwaha ni- 
nofo i tafanua i tahmate. 

18 Pe kantukua pe, Noseke tuku vae, pe akoe nipu- 
rujia avau, e Ihova. 

Tompe ronalupai iaku mantauga i tioku roto, iou anea 
rufie nokaniania tioku roto. 

94. 20. TABUK IA SAM Shape 


20 Serotahtakima ma koe afatoriki nopena penaganea 
sa, notamaua tavaga sa pe kalaulei tagata. 

21 Akirea nofatakina fatasiana i anohkano o fakau 
etotonu apenaganea area, notukua pe kataia fakai ejikai 
larea penanesa. 


22 Kaie Ihova tanohnea ehgaro maku, kanofo rufie 
iei avau; tioku Atua tafatuhtu avau kahmuni iei. 

23 Eia nofafekina i akirea apenaganea efaga area, ela 
keiauiei kirea i apenanesa area; Teatua otea ko Ihova 
mari keiauiei kirea. 


Sam 95. 


ı Romai akaua, kafeiakea kitea ahgoro ma Ihova: 
akitea kavisau kiluga ma takaniani ki tafatuhtu nomauri 
iei akitea. 

2 Akitea karomai weimoa i ateia nofafetai iateia, aki- 
tea kafeiakea kiluga ahgoro ki ateia ma takaniani. 

3 Ihova mari Teatua sore, ma Teriki sore weiluga i 
atua oji. 

4 Noi tano rima anohnea elehposu i takere; niona foki 
aora ehgaro. 

5 Niona tatai, eia neipena: ru ona rima nipena tafanua 
matu. 


6 Romai akaua, kahmori kitea, kafaoifo; kafaoifo kitea 
l aturi vae otea weimoa la Ihova, eia neipena kitea: 

7 Eia mari Teatua otea, iana tagata akitea, ma iana 
jip neimatakina 1 tiona rima. Erufie pe akaua kafakarogo 
i tiona areo iranel; 

8 Koisapena kamahkei arotaua, feipe i Meriba, feipe 
i tanapugi niauiei tiona roto i Masa i tanohva: 

9 Avahtupunaua nireresia avau, nifarigoina avau, 
akirea nisafea tiaku fijikauga. 

ro Avau nifakainina i atau forti i tatau tagata tera, 
avau nantupe, Fakau nopenanesa iorea roto enei, akirea 
sefarigoinama iaku penaganea: 

11 Avau nihnapu iei i tioku akali, pe akirea serororoma 
ki tioku agapu. 

96. 1. -= TABUK IA SAM 97. 2 
Sam 96. 


1 Feiakea akaua tahgoro fou kia Ilova: kahgoro kia 
Ihova, fakai i takere nei oji. 

2 Kahgoro akaua kia ĮIhova, kahgana 1 tiona eigoa; 
tukua inapugi manapugi tamauri nifakei iateia. 

3 Tukua tiona rufe i afanua, ma iana fijikauga noma- 
saro iel i avaka tagata oji. 


4 Esore mari Ihova, ehtau i tahgana fakasore i atelia: 
ehtau pe kamataku fakasore iateia, koisamataku i tasi 
atua. 

5 Atua oji mari o fakai i afanua ane taruana: kaie 
Ihova neipena taragi. 

6 Tahgana ma tarufie nohnofo weimoa iateia: tatamo- 
tua ma terufie no 1 tiona nohnea tapu. 


7 Kahgana ia Ihova, akaua fakai i avaka tagata, tufa. 
kia Ihova tiona rufie ma tiona tamotua. 

8 Kahgana ia Ihova i tarufie ehtau ki tiona eigoa: 
ahmai tataumafa akaua, romai ki iona aratokoro. 

9 Faoifo akaua kia Ihova ma penaganea rufie aua: 
kamataku akaua iateia, fakai i takere nei oji. 

10 Tukua ki afakai 1 eke afanua pe Ihova noariki: 
nonofo fakamahkeia takere, pe serogaruema: ela keitukua 
fakatotonua tanori ma fakai i afanua. | 


11 Kakaniani taragi, kakaniani foki takere; kagatoro 
tatai, ma anea nalupai iei. 

12 Kakaniani avere, manea oji iei; arakau oji i taga- 
motu kahgoro ma takaniani, 

13 Weimoa ia Ihova, eia mari kohmai; ela kohmai 
pe kafarigoina penaganea o fakai i takere nei: eia keitu- 
kua fakatotonua tanori ma fakai i takere nei, ma fakai 
i avaka tagata ma tamari. 


Sam 97. 
1 Ihova noariki; kakaniani fakai i takere nei; kakaniani 
foki fakai i amotu nalupai i tatai. 
2 Nofori iateia apoa ma tapauri: nonofo fakamahkeia 

97. 3. TABUK IA SAM 98. 3. 


tiona torona i apenaganea totonu ma taoria fakatotonua 
tagata. 

3 Tia nomokage iateia, notugia nofori fakau esage 
mana. 

4 Iona taptapeia nirameia takere: fakai 1 takere nei 
nisafea, niviriviri. 

5 Aora niinaru feipe i atotorakau weimoa ia Ihova, 
weimoa i Teriki i takere nei oji mari. 

6 Taragi notukua iana penaganea totonu, fakai i | avaka 
tagata oji nisafea tiona rufie. 

7 Kahleva afinagaro o fakau oji nohmori 1 atonea 
niarajia, nokaniani i ane taruana: faoifo weimoa iatela, 
akaua atua oji. 


8 Fakai 1 Saion nirogona nikaniani; agatama-fafine i 
Juta nikaniani iou apenaganea nofagona tagata iei, e 
Ihova. 

9 Akoe mari, e Ihova, no weilugaroa 1 afakai 1 takere 
nei oji: nikojikijiake akoe weiluga i atua oji. 


10 Akaua, fakau nokaniani ia Ihova, kahgeigai i ape- 
naganea esa: ela noimatakina anohkano o iana tagata 
rufie; ela noiveteakea kirea 1 arima o fakau esa iarea pe- 
naganea. 

11 Kanofo fakasore tamarama ma fakau etotonu iarea 
penaganea, ma takaniani ma fakau nomari lorea roto. 

12 Kakaniani ia Ihova, akaua etotonu apenaganea 
aua; fafetai iateia pe kamentua tiona eigoa rufie. 


Sam 98. 


ı Feiakea akaua tahgoro fou kia Ihova; eia mari 
neipena penaganea nomasaro iei: tiona rima matau, tiona 
rima rufie, nipena afijikauga kamauri iei. 

2 Ihova neifakaria tamauri neipena ma tagata: cia 
neifakaria iana penaganea totonu weimoa i afakai i eke 
afanua. 

3 Eia neimentua tiona arofa, ma iana visau mari ki 
afakai Isreel; anoji i takere nisafea tamauri o Teatua 
otea. 

98. 4. TABUK IA SAM 99.,89. 


4 Visau kiluga ma takaniani kia Ihova, akaua fakau oji 
i takere nei: kahgoro akaua ma takaniani, feiakea ahgoro. 

5 Feiakea ahgoro akaua, nohgana ia Ihova i aharp, 
i aharp mari, ma areo aua. 

6 Kakaniani akaua kiluga weimoa i Teriki ko Ihova, 
i abu ma tanabula. 

7 Kagatoro tatai, manea oji iei; afanua ma fakau 
nohnofo iel; 

8 Kapahpaki avainoa; kahgoro fatasiana ma takaniani 
aora, 

9 Weimoa ia Ihova, eia mari konohmai pe kafarigoina 
apenaganea o fakai 1 takere nei; eia keitukua fakatotonua 
tanori ma fakai i takere nei; ma fakai i avaka tagata 
ma tamari. 


Sam 99, 


1 Ihova noariki; kaviriviri fakai 1 avaka tagata: eia 
noeke weiroto i ru jerubim; kagarue takere. 

2 Esore Ihova i Saion; eia no weilugaroa i avaka 
tagata oji. z 

3 Kahgana kirea i tiona eigoa sore, ehtau pe kamataku 
iei; erufie mari ela. 

4 Etamotua Teriki, eia nokaniani pe kapena fakato- 
tonua tanori ma tagata; Akoe naunage fakamahkela 
penaganea totonu: akoe nopena penaganea totonu ma 
agafatumupuna o Jekob. 

5 Kahgana akaua ia Ihova ko Teatua otea, faoifo 
weimoa i tane novahkejia ru ona vae iei: erufie mari eia. 

6 Feipe Moses ma Eron nihnofo ma tagata notaumafa, 
ma Samuel ninofo ma fakau nitapa tiona eigoa; akiratau 
nihtapa Ihova, eia nifakarogo i akiratau. 

7 Eia nivisau ki akiraua i tapoa nifakaturia: akiraua 
nimentua iana visau, ma tavaga neitufa kiraua. 

8 Akoe naurogona avisau oratau, e Teatua omea ko 
Ihova: akoe Teatua nauamkea apenanesa area, kaie akoe 
nauoria apenanesa area. 

9 Kahgana akaua ia Ihova ko Teatua otea, kahmori 
i tiona aora tapu; Teatua otea ko Ihova erufie mari eia. 

100. 1. TSBURK IA SAM 101. 7. 


Sam 100. 


Sam noarafaina Teatua iei. 


ı Visau kiluga ma takaniani kia Ihova, akaua fakai 
1 takere nei oji. 

2 Fijikau ma Ihova ma takaniani: Romai akaua wei- 
moa i ateia nohgoro. 

3 Kairoa akaua pe Ihova Teatua: eia mari neipena 
kitea, niana akitea; iana tagata akitea, ma ajip noima- 
takina. 

4 Uru akaua i iona feipa nofafetai iateia, uru ki iona 
aratokoro nohgana i atela: fafetai iatela, arafaina tiona 
eigoa. 

5 Ihova mari erufie; tiona arofa nonofo iatau matau; 
ma iana visau ki atau tagata oji. 


Sam 101. 


Sam o Tevit. 


ı Avau kahgoro i tiou arofa ma iou apenaganea totonu: 
avau kafeiakea ahgoro ki atakoe, e Ihova. 

2 Avau kanpena penaganea erapakau, karufie oji iaku 
penaganea. Akoe kahmai ki atavau afia? Avau kanofo 
ma tioku roto totonu i tioku amrae. 

3 Avau serahnagema sanea esa weimoa latavau: avau 
nohgeigai i afijikauga o fakau norokitafa; serohpirima 
mari ki atavau. 

4 Avau kahkoina tioku roto efakarogosa: avau serahki- 
roama sanea sa. 

5 Avau kaiauiei tatagata notukua fakahmunia avisau 
sa i tatagata evatata kiateia; avau serokaramakina tata- 
gata nokaulevi, esa amanatuga i tiona roto. 

6 Avau kasira ki afakau etotonu arotorea i tafanua, pe 
akirea kahnofo ma vau: tatagata erufie oji iana penaganea 
ela kafijikau maku. 

7 Tatagata nofeiva iana penaganea seronofoma i tioku 
amrae: seronage fakamahkeia weimoa iatavau tatagata 
notukua avisau erohkavei. 

101. $. TABUKI TA Soy 102. 15. 


8 Avau kaiauiei i ohpo oji fakau oji esa iarea penaganea; 
pe kahkamkea fakau oji efaga iarea penaganea i tasiti o 
Ihova. 


Sam 102. 


Tahmori o tatagata nohlika, pe rotamoto eia, neitukua tiona 
ahlika weimoa la Thova. 


1 Fakarogona tioku ahmori, e Ihova, karakokatu ki 
atakoe tioku tapa. 

2 Koisofuna tiou afoimata iatavau i tanapugi o tioku 
ahlika: faoifo tiou tariga ki atavau; i tanapugi avau 
kantapa akoe fakarogo weiwaha iatavau. 


3 Kobuni ioku napugi feipe 1 tiousafi, nohka oku eivi 
feipe 1 tiafi. 

4 Nikojigia komaro tioku roto feipe i agafari; avau 
mari kogaro pe kakai. 

5 Oku eivi nohpiri ki tuku kiri i tioku atagi. 

6 Avau feipe 1 samanu i tanohva: avau nikofeipe i 
taruru 1 tanakehkesi. 

7 Avau noara nomoitawa, avau nikofeipe i safuruseu 
nonofo sahkoea 1 taposfare. 

8 Fakau esamai maku nofakahmana iatavau i teao oji 
kopo; fakau nokalisa iatavau novisau naso iatavau. 

ọ Avau mari nahkaina namulaga feipe akai, nakfirofiroa 
tavai inu i oku areimata, ` 

10 | tiou afakainina ma tiou akali: akoe mari nauamoa 
avau, satauake avau. 

11 loku napugi kofeipe teatonea konojikai; avau feipe 
agafari komaro. 


12 Kaie akoe, e Ihova, kanofo iatau matau; ma tane 
nomentua iei akoe 1 atau tagata oji. 

13 Akoe mari kamasike, karafaina Saion: nikohmai 
mari tanapugi pe karafaina, nikohmai mari tanapugi 
nifaji lei. 

14 Iou afiji mari nokaniani i afatu iei, akirea nokaniani 
foki 1 akere iei 

15 Fakai i afanua kamataku i teigoa Ihova iei, afatoriki 
oji i takere nei kahgana i tiou arufie: 

TIP 


102. 16. TABUK YA SIM 103. 4. 


16 Iei te, Ihova mari nikeitaoa Saion, eia nikohmai 
Menna arufie; 

17 Eia nifakarogo i tahmori o fakau ejikai iarea anea, 
eia sefakaopeama tahmori orea. 

18 Kaserea mari penei ma tatau tagata weimuri: 
fakau Ihova kapena kahgana iateia. 


19 Eia mari nisireifomai i tiona nohnea tapu weiluga; 
Ihova neimojikieifo takere i taragi; 

20 Pe keirogona tahgu o tatagata nifausia; pe keivetia 
fakau ninage morea tahmate; 

21 Pe atagata katukua teigoa o Ihova 1 Salon, kahgana 
iateia i Jerusalem; 

22 Pe rofatakina fatasiana atagata, ma avaka tagata 
pe kafijikau ma Ihova. 

23 Eia neifakatamotoa avau i taretu; ela neitukua pe 
kahpoto ioku napugi. 

24 Avau nantukua pe, E tioku Atua, koisauamkea avau 
1 tioku atamtane: iou atau nohnofo i atau tagata oji. 

25 Akoe naunage avae o takere i tamtahtaki; taragi 
tafijikauga o tiou arima. 

26 Akirea kajikai, kaic akoe kanofo: akirea oji kafakau 
sore feipe i samoiga; akoe kauamkea feipe 1 samoiga: 
akirea mari kake: 

27 Kaie akoe serokema, serojikaima iou atau. 

28 Agatama o iou afiji kahnofohpiri, agafatumupu- 
norea kahnofo fakamahkeia weimoa i atakoe. 


Sam 103. 


Sam o Tevit. 


1 E tioku nohkano, kahgana ia Ihova; tioku roto oji 

kahgana | tiona eigoa rufie. 
2 Kahgana ia Ihova, e tioku nohkano, koisagaro i 

anea oji neiarafaina akoe iei: 

3 Eia neiamkea iou apenanesa oji; neipenamauri mou 
i ahmate oji iou; 

4 Eia neiamkea akoe i tarua; ela neiburaua akoe i 
tiarofa ma penaganea rufie: 

103. 5. TABUK IA SAM 103. 22. 


5 Eia neitufa anea kai rufie nalupai mou; akoe nikofou 
foki iei, etamotua feipe iei ikel. 


6 Ihova nopena penaganea totonu, ma penaganea rufie 
ma fakau oji nitomia. 

7 Eia neitukua iana penaganea kia Moses, ma iana 
fijikauga ki afakai Isreel. 

8 Esore tiarofa o Ihova, nosirarufiemai tagata, sewei- 
wahama nokali, esorekage tiona arofa. 

9 Eia seromahmafima i atagata segapu; eia serokalima 
latau matau. 

ro Eia sepenama penaganea i akitea ehtau ki apenaga- 
nesa atea; ela seioriama kitea ehtau ki apenaganea efaga 
atea. 

11 Ehgaro taragi weiluga i takere, feipera foki esore- 
kage tiona arofa ma fakau nomataku iateia. 

12 |papai tatafa taragi ma tatafa tera i taragi, feipera 
ela neiamkea ipapai apenaganesa atea i akitea. 

13 Feipe tamanorea noarafaina iana agatama Ihova 
noarafaina fakau nomataku i ateia. 

14 Eia mari nofarigoina apenaganea i anoatotea; eia 
nomentua pe akitea akere. 

15 Kaie atagata, anapugi orea feipe i agafari; akirea 
nose feipe i asenia i agamotu. 

16 Nosau tamtagi iei, sajikai; serosafeama foki 1 tiona 
nohnea. 

17 Kaie tiarofa o Ihova nonofo ituai ma iatau matau i 
afakau nomataku iateia, iana penaganea totonu nonofo 1 
agafatumupunorea; 

18 I afakau mari nomatakina tiona vaga, ma fakau 
nomentua iana visau fakeiroa pe kafakarogo iei. 

19 Ihova neinage fakamahkeia tiona torona 1 taragi; 
ela noariki 1 anea oji. 

20 Kahgana ia Ihova, akaua iana agelo: esore tatamotua 
aua,akauanofakarogolana visau, norogonatareo lana visau. 

21 Kahgana ia Ihova, akaua fakau oji i taragi; iana 
fiji mari, akaua nopena ane na eia nokaniani iei. 

22 Kahgana ia Ihova, iana fijikauga oji, i anohnea oji 
ela noariki iei: Kahgana ia Ihova, e tioku nohkano. 

104. 1. TABUK TA SAM 104. 17. 


Sam 104. 


ı Kahgana ia Ihova, e tioku nohkano. E Ihova tioku 
Atua, akoe mari esorekage; akoe notakai i tahgana ma 
tarufie. 

2 Akoe notakaia akoe i tamarama feipe i samoiga; 
akoe nofoforosia taragi feipe 1 tapahkaunea: 

3 Eia neinage aragafare iona fare i avai; eia neipena 
tiona ekiga i apoa; eia nofano i apahkau i tamtagi. 

4 Eia noikauna amtagi pe kapena iana agelo; ma 
tiafi naura pe kapena iana fiji. 

5 Eia neinage avae o takere, pe serogaruema iatau 
matau. 

6 Akoe nauapojia i tatai feipe i samoiga; avai niapojia 
aora. 

7 Akoe nautukua sajina, akirea nifura; akirea nijikai 
nibuni i tareo o tiou taguruguru; 

8 Avai nohfiji i aora, nohtoifo i arauravai, ki tanohnera 
naunage fakamahkeia morea. 

9 Akoe naunage tahvae pe aen koisafakamuria; 
pe koisafemai foki pe kapojia takere. 


10 Eia neikauna avai pe katafe i arauravai; akirea 
notafe iroto i aora. 

11 Noeinu iei anemauri oji 1 tagamotu ; atogke iro noe- 
inu komauri. 

12 Amanu i tavavanea nohnofo iei, akirea nohki i 
ararakau. . 

13 Eia neirigivaia aora i ona fare weiluga: komauri 
takere 1 tarigivaia eia noipena. 

14 Eia neipena kasomo agafari mane-mauri etara ma 
agarakau pe kahpura etagata, pe kamoa anea kai i takere: 

15 Ma tavai vain nokaniani aroto o tagata iei, ma 
tavairakau kahkira afoimatorea iei, manea kai nofaka- 
tamotua anoata o tagata iei. 

16 Komauri rufie arakau o Ihova: asitar i Lebanon 
mari, ela nihpura; 

17 Amanu nohmoe iei: amanu sore nohmoe 1 arakau 
ehmaru. 

104. 18. ABU KAA 104. 34. 


18 Anani iro nohnofo i aora ehgaro; ma akimoa i 
aforopaki. 


19 Eia neinage tamrama pe kafarigoina napugi: tara 
noiroa tapito napugi kakero iei. 

20 Akoe naunage tapauri, nikopo; anemauri iro oji 
norohnanoa iei. 

21 Alaion etamotua nohvaro 1 takai area, akirea no- 
sara anea kai area i Teatua. 

22 Pakefenake tara 'akirea nomavevae, sarohmoe 1 
apunaga orea. 


23 Atagata nororo ki afijikauga area, ma anea akirea 
nopena, mei tefiafi. 

24 E Ihova, enalupai ekeke mari iou afijikauga ! akoe 
naupena oji i tiou arapakauga: efonu takere iou anea 
rufie. 

25 Ma tatai tenei, ehmaru ehlafa, noiei anea nohtoro, 
etaru i tataua, anemauri sore ma rikriki. 

26 Avaka nofano iei: ma atafora, akoe naupena pe 
kafitakaro iei. 


27 Ane na oji noajia akoe, pe kautufa kirea aneakai 
area i apito napugi ehtau ki iei. 

28 Anea nautufa kirea, akirea nofatakina: akoe noafo- 
giakea tiou arima, akirea kamauri i anea kai. 

29 Akoe nofuna tiou afoimata, akirea sahlika; akoe 
nauamkea tamauri orea, akirea sahmate, koafe ki takere. 

30 Akoe naukauna tiou anohkano? akirea sanofo; 
akoe naupenpena karufie foki takiri kere. 


31 Kanofo iatau matau tarufie o Ihova; Ihova kaka- 
niani i ana fijikauga oji: 

32 Eia nosireifo i takere, saviriviri takere; eia neitofia 
aora, safenake tiousafi iel. 

33 Avau kahgoro kia Ihova i tioku amauri oji: avau 
kafeiakea ahgoro ki tioku Atua i tanapugi oji avau 
nonofo ici: l 

34 Karufie iaku manatauga iateia: avau kakaniani ia 
Ihova. 

104. 35. TABUK IA"SAM 105. 16. 


35 Kabuni kajikai mari fakau nopena penaganea esa 
i takere nei, koisahnofo foki fakau esa iarea penaganea. 
Kahgana ia Ihova, e tioku nohkano. Kahgana akaua 


ia Ihova. 
Sam 105. 


1 Fafetai ia Ihova akaua, tapa tiona eigoa: tukua iana 
penaganea ki afakai 1 afanua. 

2 Kahgoro akaua ki ateia, feiakea ahgoro ki ateia; 
manatunea i iana fijikauga oji nomasaro iei. 

3 Kakaniani akaua i tiona eigoa rufie: karufie aroto 
o fakau nosara Ihova. 

4 Sara akaua Ihova ma tiona tamotua; sara akaua 
tiona foimata inapugi manapugi. 

5 Mentua iana fijikauga nomasaro iei neipena; iana 
penaganea nomasaro iei, ma penaganea neitukua tano 
fafa; 

6 Akaua,-agafatumupuna o Ebraham, tiana fiji, ma 
kaua agafatumupuna o Jekob, neiamoa mana. 

7 Ihova ko Teatua otea eia: eia nopena mari iana 
penaganea i takere nei oji. 

8 Eia neimentua tiana fajivisau iatau matau, tavisau 
mari neitukua ki atau tagata ituai mei iranei; 

ọ Tavisau mari neifajivisaua ma Ebr aham, ma tavisau 
ela nihnapu iei kia Aisak; 

ro Eia neitukua fakamahkeia kia Jekob ma tavaga, 
ki afakai Isreel ma tafajivisau kanofo iatau matau: 

11 Neitupe, Avau kantufa akoe tafanua Kenan, pe 
kaniou: 

12 Itanapugira akirea efeana; eruana mari, atagata 
nohnofo nororo iei; 

13 Akirea nirokea i tafanua tasi niroro ki tera afanua, 
nirokea 1 tasi avaka tagata, niroro ki tera avaka tagata. 

14 Ela neipojina atagata oji pe koisapena sapenaganea 
efaga ki akirea; eia neitukua sajina mari fatoriki i akirea; 

15 Neitupe, Koisatofia iaku atagata nahnage, Koisa- 
pena sapenaganea esa ki ioku aprofit. 

16 Eia neitapa foki taoge i tafanua; eia neiamkea 
aneakai oji nopurujia anoata o tagata iei. 

105. 17. TABUK IA SAM 105. 35. 


17 Ela neikauna tasi atagata kamokage iakirea, Josef 
mari, akirea nitufa eia 1 amane pe kapena 1 tafiji: 

18 Nihkini ru ona vae i anea nifausia eia; ninage taus 
aiurn iateia: 

19 Mei tanapugira nifakarava iana visau; tavisau o 
Ihova nijirojiroa tiona roto. 

20 Teriki neikauna tagata pe kavetea; teriki mari i 
afanua neinahkea eia. 

21 Eia neinage eia pe kariki i tiona amrae, pe keima- 
takina iana auta oji: 

22 Pe keifausia iana fatoriki ma tiona finagaro, pe 
kafakeiroa iana tagata sore i tarapakauga. 


23 Isreel nifano ki tafanua Ijipt; Jekob nonofo 1 tafanua 
o Ham. 

24 Eia neitukua pe akirea kamoa fakasorea agatama, 
ela neipena pe katamotua 1 afakau esage marea. 

25 Eia neifurusia iorea roto pe kahgeigai iana tagata, 
pe kapena penaganea erapakau i ana fiji. 

26 Eia neikauna Moses pe kapena i tiana fiji, ma Eron 
eia neinage. 

27 Akiraua ninage iona farigoi weimoa i akirea, ma 
penaganea nomasaro iei 1 tafanua o Ham. 

28 Eia neikauna tapauri, pe kapauri; akirea sepojinama 
tiana visau. 

29 Eia neipena i tatoto avai i tafanua orea, neitaia 
eika area. 

30 Nifanau fakasore afrok i tafanua orea, ma afarehmoe 
o fatoriki orea. 

31 Eia nivisau, saromai amotu rago, ma akutu 1 anoh- 
nea oji i tafanua orea. 

32 Eia neitufa kirea taua-fatu ma taua, ma tiafi naura 
i tafanua orea. 

33 Eia neitaia avain orea foki, ma amajarupe orea; 
neitajia arakau i apito fanua orea. 

34 Eia nivisau, saromai asepeborakau, ma asepe, 
nitaru i tataua kirea. 

35 Akirea nikaina agarakau oji i tafanua orea, nikaina 
foki afuanea i avere orea. 

105. 36. TABUK IA SAM 106. 6. 


36 Eia neitaia foki agatama aurumatua oji i tafanua 
orea, temokage i tatamotua oji area. 

37 Eia neiarafaina kirea, akirea niamoa silver ma kolt: 
senofoma tasi etamoto i amtakainaga orea. 

38 Fakai Ijipt nikaniani i tarokea orea; akirea mari 
nimataku i akirea. 


39 Eia neifoforosia tapca tafakaruru morea; ma tiafi 
pe karameia kirea i tapo. 

40 Akirea ninugia, ela neiahmai amanu, akirea nimauri 
i takai i ragi. 

41 Eia neifakasara tafatuhtu, tavai nitafekea; nitafe 
i anohnea matu feipe i saval-tafe. 

42 Eia mari neimentua tiana fajivisau kia Ebraham 
tiana fiji. 

43 Eia neiarafiakea iana tagata ma takaniani, iana 
tagata neiamoa ma tahgoro. 

44 Eia neitufa kirea afanua o fakai i afanua; akirea 
niamoa marea afijikauga o fakau nohnofo iei: 

45 Pe akirea kafakarogo i ana visau, kamatakina iona 
vaga. Kahgana akaua ia Ihova. 


Sam 106. 


1 Kahgana akaua ia Ihova. Fafetai ia Iohva; erufie 
mari ela: tiona arofa nonofo iatau matau. 

2 Akai etamotua i teitukua afijikauga etamotua o 
Ihova ? akai etamotua i teifakaria tiona ahgana oji ? 

3 Erufie tapu fakau nofakarogo iana visau, ma tatagata 
nopena penaganea totonu ianapugi manapugi. 


4 Mentua avau, e Ihova, i tiarofa akoe nauarafaina 
iei iou atagata; maisireia avau i tamauri naupena ma 
tagata: 

5 Pe avau kamojikia tarufie o fakau nauamoa mou, 
pe avau kakaniani i takaniani o fakai i tiou afanua, pe 
avau kakaniani fatasiana ma iou atagata. 

6 Akimea nipenanesa, akimea ma vahtupunomea, aki- 
mea, nipena penaganea efaga, akimea nipena fakamasuia. 

7 Vahtupunomea sefarigoinama iou apenaganea noma- 
saro iei 1 tafanua Ijipt; akirea sementuama iou apenaga- 
nea arofa enalupai; kaie akirea nifakarogosa i tatai, 
Tatai Ehmea mari. 

8 Kaie eia neipenamauri morea i tiona eigoa, pe eia 
keifakaria tiona tamotua sore. 

9 Eia neitukua sajina Tatai Ehmea foki, samatu: 
ela neiarafia kirea i anohnea elehposu, feipe i tanohva. 

ro Eia neipenamauri morea i tarima o tatagata nihgei- 
gai i akirea, neiamkea kirea i tarima o tatagata nisage 
marea 

11 Tatai niburaua fakau nisage marea: setoema tasi 
kirea. 

12 Akirea safakarogo iana visau; akirea nifeiakea tah- 
goro pe kahgana iateia. 

13 Akirea niweiwaha nigaro iana fijikauga; akirea 
sehtarima iana visau: 

14 Kaie akirea nifekainea fakasore i tanohva, nireresia 
Teatua 1 tanakehkesi. 

15 Ela neitufa kirea ane na akirea ninugia; kale 
neitukua pe katuatua anohkano orea. 


16 Akirea nihmata sa foki ia Moses i tanohnea nihnofo 
iel akirea, ma Eron, tatagata tapu o Ihova. 

17 Takere nivaea nifakamama, niforomia Tethan, 
nitanumia tamotu tagata o Abairam. 

18 Tiafi nihka i tamotu tagata orea; taurafi nitugia 
nibuni fakau nisa iarea penaganea. 


19 Akirea nipena tiata tama-bulimatau 1 Horeb, 
nihmori i tatupua kolt tera. 

20 Akirea nioria pera tarufie orea ko Ihova i tiata 
bulimatau, tane nokaina agafari. 

21 Akirea nigaro i Teatua neipenamauri morea, neipena 
afijikauga sore 1 tafanua Ijipt; 

22 Apenaganea nomasaro iei i tafanua o Ham, manea 
nohlika iei wei Tatai Ehmea. 

23 Eia neitukua iei pe eia keiauiei kirea, kale Moses, 
tatagata neinage mana, nitu weimoa iateia iroto, pe 
keiamkea tiona kali, pena eia keiauiei kirea. 

106. 24. TABUK IA SAM 106. 41. 


24 Akirea nifakaopea tafanua rufie ra, akirea sefakaro- 


goma iana visau; l 
25 Kaie nisamsamei i afare namnanoa orea, akirea 


sefakarogoma i tareo o Ihova. 

26 Eia nihnapu iei pe eia keitaia kirea i tanohva: 

27 Pe keitaia foki agafatumupunorea i avaka tagata 
kafalelekea kirea i eke afanua. 


28 Akirea nifataki foki ki Beal-pior, nikaina ataumafa 
nitaumafa iei ma atua ehmate. 

29 Akirea niauiei pera tiona roto 1 apenaganea area; 
tahmate nitoifo 1 akirea. 

30 Kaie Finihas nimasike, neioria penanesa area: 
tahmate nirava iel. 

31 Ninage pera mana pe apenaganea totonu i atau 
tagata oji iatau matau. 


32 Akirea niauiei foki tiona roto i tavai Meriba, nisa 
Moses iei i apenaganea area: 

33 Iei te, akirea niauiei tiona roto, ela nivisau masui 
i tano fafa. 


34 Akirea seauieima fakai i afanua, feipe Ihova neitu- 
kua ki akirea; 

35 Kaie akirea nihnofo fakafiroa ma fakai i afanua ra, 
niamoa apenaganea area; 

36 Akirea nifijikau ma atua area; nipena iei tane nire- 
resia kirea; 

37 Akirea mari nitaumafa i agatama-takau ma agatama- 
fafine area ki atimon. 

38 Akirea nifakatafekea atoto o fakau ejikai iarea 
penanesa, atoto mari o agatama-takau ma agatama- 
fafine area, akirea nitaumafa iei ma atua o fakai Kenan; 
nisa tafanua iei i atoto orea. 

39 Akirea niauiei kirea feipera 1 afijikauga area, akirea 
nihmori i atua akirea nipena. 


40 Nisore iei takali o Ihova i iana tagata, eia nisa- 
sahlua i atagata neiamoa mana. 
41 Eia neitukweina kirea ki arima o fakai i afanua; 
fakau nihgeigai 1 akirea niariki i akirca. 

106. 42. TABUK IA SAM 107. 6. 


42 Fakau nisage marea nifakahlika kirea, nikumieifo 
kirea 1 arima orea. 

43 Ela neiveteakea kirea fakanalupai; kaie akirea 
nifakarogosa i ateia i atamauga area, niameifo kiraro 
kirea i apenaganea efaga area. 


44 Kaie eia neisireia tahlika orea, itanapugira neiro- 
gona tahtagi orea: 

45 Eia TEE tiana fajivisau ki akirea, niafe tiona 
roto feipe i tiona arofa sore. 


46 Eia neinage foki pe fakau niamoa kipapai ` kirea 
karafaina kirea. 


47 Penamauri momea, e Ihova ko Teatua omea, fata- 
kinamai kimea i afanua, pe kafafetai i tiou eigoa tapu, 
pe kakaniani i tiou ahgana. 

48 Erufe tapu Ihova, Teatua o fakai Isreel, ituai ma 
iatau matau. Tukua atagata oji pe Emen. Kahgana 
akaua ia Ihova. 


PAPLIKOSBU Kw 
Sam 107. 


1 Fafetai ia Ihova akaua; erufie mari eia: tiona arofa 
nonofo iatau matau. 

2 Ehtau pe fakau Ihova neivetea katukua penei, eia 
neiveteakea kirea i tarima o tatagata nokali i akirea; 

3 Neifatakina kirea i afanua, ist ma west, ma north 
ma south. 


4 Akirea nisiri i tanohva ejikai taretu iei; akirea sesa- 
feama sasiti pe kahnofo iei. 
5 Akirea nihmate i taoge, nihmate foki i tavai, nita- 
moto arotorea. 
6 Akirea nihtapa kia Ihova i tahlika orea, eia neiamkea 
kirea i anea nihlika iei akirea. 

107. 7. TARUK IA SAM 107. 25. 


7 Eia neiarafia kirea i taretu totonu, pe akirea karoro 
ki tasiti pe kahnofo iei. 

8 Erufie pe atagata kahgana ia Ihova i tiona arofa, 
ma iana fijikauga nomasaro iei neipena ma tagata ! 


ọ Eia neitufa fakau nofeinuvai pe akirea kamauri, 
neitufa foki fakau nihmate i taoge i anea rufie. 

ro Fakau nihpuku i tapauri ma tiata ia tahmate, 
nifausia i tahlika ma avava fatu; 

11 [ei te, akirea nifakarogosa i avisau o Teatua, nifa- 
kaopea tatamauga o Teatua Weilugaroa: 

12 Eia neiameifo iei arotorea 1 tahlika; akirea nisi- 
basiba, jikai tasi pe kasitu i akirea. 

13 Akirea satapa kia Ihova i tahlika orea, ela neive- 
teakea kirea i anea nihlika iei akirea. 

14 Eia neiamkea itafa kirea i tapauri ma tiata o tah- 
mate, nitumusia anea nifausia iei kirea. 

15 Erufie pe atagata kahgana ia Ihova i tiona arofa, 
ma iana fijikauga nomasaro iei, neipena ma tagata ! 

16 Eia mari neitajia afeipa bras, neitumusia akoganea 
fatu. 


17 Fakau ejikai iorea finagaro nofakahlika i apenaganea 
esa area, ma penaganea efaga area. 

18 Arotorea nosasahlua 1 anea kai oji; akire notata 
ki tahmate orea. 

19 Kaie akirea nohtapa kia Ihova i tahlika orea, eia 
neipenamauri morea i anea nohlika iei akirea. 

20 Eia neitukua iana visau, neipenamauri morea, 
neiveteakea kirea i anea noiauiei kirea. 

21 Erufie pe atagata kahgana ia Ihova i tiona arofa, 
ma iana fijikauga nomasaro iei neipena ma tagata ! 

22 Akirea kataumafa 1 ataumafa nofafetai iateia, 
katukua iana fijikauga ma takaniani. 


23 Atagata nofanifo ki tatai i avaka nosaranea i tamo- 
ana sore; 
24 Akirea mari nosafea afijikauga o Ihova, ma iana 
penaganea nomasaro iei i tamoana. 
25 Eia neitukua, sata tefa, neijikijiake apeau iei. 

107. 26. TABUK IA Sam 107. 43. 


26 Akirea nohfiji ki taragi, nohtoifo foki kiraro: kota- 
moto fakasore arotorea 1 tahlika. 

27 Akirea noroturotu, feipe i satagata nokona, kohleva 
afinagaro orea. 

28 Akirea nohtapa kia Ihova i tahlika orea, eia nei- 
amkea kirea i anea nohlika iei akirea. 

29 Eia neitomia tamarino, apeau iei noruru. 

30 Akirea kokaniani pe nikomarino; eia neiamoa kirea 
ki tafeiava akirea nokaniani i tatau iei. 

31 Erufie pe atagata kahgana ia Ihova i tiona arofa, 
ma iana fijikauga nomasaro iei, neipena ma tagata ! 

32 Tukua kirea avisau rufie jateia i tafatakina o tagata, 

kahgana iateia i tafatakina o fakau sore. 


33 Eia neifurusia avai-tafe pe kapena i tanohva, ma 
amtavai pe kapena i tanohnea ejikai tavai iei; 

34 Ma takere rufie pe kapena i takere ehkona, i apena- 
ganesa o fakau nohnofo iei. 

35 Eia neitukua pe tanohva kapena i tanamo, ma ta- 
fanua matu pe kapena i amtavai. 

36 Eia neinage iei fakau nohmate i taoge pe kahnofo 
iei, pe akirea kataoa tasiti pe kahnofo iei: 

37 Akirea novere i akere iei, nohpura avain 1 aratakoro 
vain, noamoa afuanea iei marea. 

38 Eia noageia kirea foki, akirea nokobkobua tapu; 
eia neimatakina anemauri etara area pe kanalpuai, 

39 Kaie akirea nikoruana foki i apenaganea mahkei 
nopena i akirea, ma tahlika, ma tafakainina. 

40 Eia nofakaopea afatoriki, nokauna pe karohnanoa 
1 tanohva, ejikai taretu iei. 

4I Kaie eia novahkejia kiluga fakau ejikai iarea anea, 
noiamakea i tahlika orea, nonage kirea i amtakainaga 
feipe 1 tamotu Jip. 

42 Fakau rufie kasafea, kakaniani; fakau efaga iarea 
penaganea kafakatemu. 

43 Atagata erapakau kamentua ane nei, akirea kamana- 
tunea apenaganea earofa o Ihova. 

108. 1. TABUK IA SAM 109. 2. 
Sam 108. 


Sam o Tevit pe kahgana ia Ihova. 


1 E tioku Atua, tioku roto nonofo fakamahkeia; avau 
kahgoro, kafeiakea ahgoro, ma tioku nohkano. 

2 Virikake oku salteri ma harp: avau kavirikake i 

tabohpoana. 

3 Avau kafafetai iatakoe, e Ihova, weimoa i afakai i 
afanua: avau kafeiakea ahgoro ki atakoe weimoa i afakai 
1 afanua. 

4 Esore mari tiou arofa weiluga 1 taragi, tiou apena- 
ganea mari norako ki apoa. 

5 Kasore akoe, e Teatua, weiluga i taragi: ma tiou arufie 
weiluga i takere nei oji. 

6 Pe kavetea iou atagata, akoe nokaniani i akirea, 
penamauri nomea i tiou arima matau, fakarogo 1 akimea. 


7 Teatua nivisau 1 ana visau rufie; Avau kakaniani; 
avau kavaea Sikem, kafatagtagasia tarauravai Sukot. 

8 Nioku tafanua Kiliat; nioku tafanua Manase; fakai 
Ifreem foki etamotua nomatakina avau; fakai Juta notu- 
kua maku avisau i tavaga. 

9 Fakai Moab iaku afiji katahtaroa anea moku; fakai 
Itom kapena i afiji maku; avau katamotua kakaniani 
i afakai Filistia. 

10 Akai keiarafia avau ki tasiti etamotua, abae nofori 
iei ? akai keiarafia avau ki tafanua Itom ? 

11 E Teatua, akoe mari nautukweina kimea; akoe 
semokagema, e Teatua, i amotu tagata amea ? 

12 Asitu i akimea i tatagata nopojina kimea: etamoto 
mari atagata pe kasitu i akimea. 

13 Akimea katamotua 1 Teatua: eila mari katakafieifo 
fakau esamai manea. 


Sam 109. 


Ki Tesore i afakau nohgoro. Sam o Tevit. 


1 E Teatua, avau nohgana iatakoe, koisafakahlogoana 
akoe; 
2 lei te, novisau iatavau afafa o fakau esa iarea pena- 

109. 3. TABUK IA SAM 109. 18. 


ganea ma afafa o fakau erohkavei: akirea notukua avisau 
erohkavei ki atavau. 

3 Akirea nifakaforforia avau foki 1 avisau nohgeigai 
latavau, akirea nihtoa iatavau, kale ejikai tantafito. 

4 Akirea notukua avisau nopojina avau, kori iei tioku 
arofa: kale avau nohmori. 

5 Akirea niona iaku penaganoa rufie i apenaganea sa, 
nioria tioku akaniani i akirea nohgeigai iatavau. 


6 Nage akoe tatagata esa pe kahleo iateia: katu wei 
tano rima matau tatagata nopojina eia. 

7 Pe rojirojiroa iana penaganea, kauoria i tanori sa; 
kafeipe i tapenaganea sa tiona ahmori. 

8 Karuana iona napugi; tiana fijikauga kamoa 
faruke. 

9 Kapena i anikaso iana agatama, tiana fine kapena 
1 tafine nikomate tiana tagata. 

10 Karohnanoa iana agatama inapugi manapugi, no- 
nugia ana anea marea; kasara akirea akai i anohnea 
egogao. 

11 Keiamoa iana nea oji tatagata nopena penaganea 
mahkei; kakiteria afuanea i tiana fijikauga fakai i teke 
afanua. 

12 Koisarafaina ela satagata; koisarafaina iana aga- 
tama-nikaso tasi. 

13 Kabunikea ano fatumupuna; kafurunakea eigorea 
1 tatau tagata weimuri. 

14 Kamentua foki apenaganea efaga o vahtupuna 
weimoa ia Ihova; koisafurunakea tapenanesa o jinana. 

15 Kanofo apenanesa area weimoa ia Ihova segapu, 
pe keiamkea eigorea i takere nel. 

16 Iei te, eia sementuama pe karafaina tagata, kaie 
neipena penaganea mahkei i tatagata nohlika, ejikai iana 
nea, nitamoto tiona roto, pe keitia. 

17 Eia nikaniani i avisau naso, niafe pera ki ateia; 
eia sekanianima i tiarofa, no ipapai mari iateia. 

18 Eia nitakai i avisau naso, feipe i samoiga, nihmai 
mari ki tiona roto feipe i tavai, feipe i tavairakau iroto 
ano eivi. 

109. 19. TABUK ITA SAM 110. 3. 


19 Kafeipe i tamoiga eia notakai iei, ma tahlava eia 
nohlava iei inapugi manapugi. 

20 Kofeipera tanomata o Ihova ma fakau nopojina 
avau, ma fakau notukua avisau sa i tioku nohkano. 


21 Kaie fijikau akoe maku, e Teatua ko Ihova, i tiou 
eigoa: erufie mari tiou arofa, penamauri moku. 

22 Avau mari nohlika, ejikai iaku anea, nikotaroa 
foki tioku roto. 

23 Avau nikofano feipe i tiatonea konojikai: avau 
nikotarokea nanoa feipe i asepeborakau. 

24 Kotamoto ru oku ture-vae i taparikai; avau niko- 
tuatua. 

25 Avau nikopena i tane nofakahmana iei marea: pe 
akirea rosafea avau akirea notaia auru orea. 

26 Asitu iatavau, e Ihova tioku Atua; penamauri moku 
i tiou arofa: 

27 Pe akirea kairoa pe tiou arima te; pe akoe, e Ihova, 
naupena. 

28 Akirea kanasoia avau, kaie tukua avisau arafaina 
akoe: pe akirea romasike akirea kahma, kaie tiou afiji 
kakaniani. 

29 Katakai i tahma fakau esamai maku, kapojia kirea 
akirea i tahma orea, feipe i sapahkaunea. 


30 Avau kafafetai fakasore ia Ihova i tioku fafa; avau 
mari kahgana iateia weimoa i tamotu tagata. 

31 Eia mari katu wei tarima matau o tatagata ejikai 
iana anea, pe kapenamauri mona i afakau notukua tiona 


mate. 
Sam 110. 


Sam o Tevit. 


1 Ihova neitukua ki tioku Ariki, Eke akoe wei tioku 
rima matau, mei tanapugi avau kahpena fakau esakatu 
mou ma tane novahkejia ru ou avae iei. 

2 Ihova keikauna i Saion tafoirakau i tiona tamotua: 
ariki akoe i atagata esakatu mou. 

3 Iou atagata notufa kirea ma iorea finagaro mou, 1 
tanapugi o tiou tamotua, i tarakeiga rufie; iou agatama 
kafeipe i tagou i apohpo ana. 

127 


110. 4. TABUK IA SAM 1110. 


4 Ihova nihnapu, seroafema tiona roto, neitukua pe, 
Akoe tatagata notaumafa iatau matau feipe i tapenaganea 
o Melkisetek. 


5 Teriki wei tiou arima matau keitaia fatoriki i tanapugi 
o tiona kali ! 

6 Eia keioria apenaganea o fakai i afanua, eia keifa- 
kafonua iorea nohnea i anoata o fakau nitaia; eia keitaia 
fakau sore area i afanua nalupai. 

7 Eia kaeinu i tavai-tafe i taretu: eia keijikijiake iei 
tiona auru. 


Sam IT 


1 Kahgana akaua ia Ihova. Avau kafafetai ia Ihova 
ma tioku roto oji i tafatakina o tagata etotonu iorea roto, 
ma i tafatakina sore o tagata. 

2 Esore mari afijikauga o Ihova, atagata nokaniani iei 
nosara. 

3 Tiana fijikauga erufie, esorekage: iana penaganea 
totonu nonofo iatau matau. 

4 Eia neinage pe kamentua iana fijikauga: Ihova nosi- 
rarufiemai tagata, esore tiona arofa. 

5 Eia neitufa anea kai ma fakau nomataku iateia: eia 
kamentua iatau matau tiana fajivisau. 

6 Eia neifakaria tatamotua iana fijikauga ki iana 
tagata, pe neitufa kirea tafanua nio fakai i afanua. 

7 Afijikauga 1 tiona rima apenaganea mari ma apena- 
ganea totonu; nomari iana visau fakeiroa oji. 


8 Nohnofo fakamahkei iana visau iatau matau, eia 
neipena i tamari ma penaganea totonu. 

9 Eia neipenamauri mo iana tagata; eia neitukua tiana 
fajivisau pe kanofo iatau matau: etapu tiona eigoa, ehtau 
i tamataku iei. 

10 Tantafito i tarapakauga eia te, pe kamataku ia 
Ihova; eatamai fakarufie afinagaro o fakau oji nofakarogo 
iatela: tahgana iateia nonofo iatau matau. 

112. 1. TABUK IA SAM 113. 6. 


Sam 112. 


1 Kahgana akaua ia Ihova. Erufe tapu tatagata 
nomataku ia Ihova, nokaniani fakasore iana visau. 

2 Katamotua iona fatumupuna i takere nei: karufie 
tapu agafatumupuna o fakau etotonu iarea penaganea. 

3 Noi tiona fare naga ma auta nalupai: iana penaganea 
totonu nohnofo latau matau. 

4 Kofenake tamarama i tapauri ma fakau etotonu 
iarea penaganea: eia nosirarufiemai tagata, nelarafaina 
kirea etotonu iana penaganea. 

5 Erufie tatagata noarafaina tagata, notufa morea; 
eia keimatakina iana nea 1 apenaganea totonu. 

6 Eia mari serotakatakama iatau matau: kamentua 
mari atagata etotonu iarea penaganea iatau matau. 

7 Pe reirogona avisauga ehlika iei ela seromatakuma 
iei: nonofo fakamahkeia tiona roto, nofakarogo ia Ihova. 

8 Tiona roto nonofo fakamahkeia, eia seromatakuma, 
mei tanapugi keisafea fakau esage mana nikotamoto. 

9 Eia neifalelekea iana nea, neitufa ma fakau ejikai 
iarea anea; iana penaganea totonu nohnofo iatau matau: 
kahgana fakasore iateia. 

10 Tatagata esa iana penaganea keisafea kafakainina; 
eia keikajia ano nifo, samate: kajikai tane nokaniani iei 
tatagata esa iana penaganea. 


Sam 413. 


1 Kahgana akaua ia Ihova. Kahgana i teigoa o Ihova, 
akaua afiji o Ihova. 

2 Karufie tapu teigoa o Ihova, iranei ma iatau matau, 

3 I tanohnea nofenake tara karako ki tanohnea kokero 
iei kąhgana i teigoa o Ihova. 


4 Esorekage Ihova i avaka tagata oji, tiona rufie no 
weiluga 1 taragi. 
5 Akai feipe Ihova Teatua otea, A i weilugaroa 
noariki; 
6 Eia nofaoifo pe keisafea anea i ragi me i takere nei, 

115417. TABUK IA SAM 115. 6. 


7 Eia neiamkea fakau nohnofo iraro i takere, neiji- 
kijiake kirea; ela neijikijiake fakau ejikai iarea anea 
neiamkea i tabenu; 

8 Pe keinage kirea pe kahnofo ma fatoriki, fatoriki 
mari i afakai i tiona fanua. 

9 Eia neipena pe kafarere fafine epa kahnofo i tiona 
fare, kakaniani pe neiamoa agatama. Kahgana akaua 
ia Ihova. 


Sam 114, 


1 Itanapugi fakai Isreel nirokea i tafanua Ijipt, agafa- 
tumupuna o Jekob nirokea i afakau eke iarea visau. 

2 Tafanua o fakai Juta nipena i tanohnea tapu mona, 
tafanua Isreel nipena tafanua mona. 

3 Tatai nisafea, nitere; niafe nimasa tavai Jortan. 

4 Aora nisopo feipe ajip-takau, ma aora ehpoto feipe 
agatama jip. 

5 Akoe feifakua, e tatai, pe akoe nitere? ma akoe 
tavai Jortan pe akoe niafe kimuri ? 

6 Ma akaua, aora, pe akaua nosopo feipe ajip-takau; 
ma akaua aora ehpoto, feipe agatama jip ? 

7 Viriviri akoe, takere nei, weimoa i Teriki, weimoa 1 
Teatua o Jekob. 

8 Eia neifurusia tafatuhtu, sapena i tanamo, ma tafatu 
uri nipena i tamtaval. 


Sam 115. 


1 Koisahgana i akimea, e Ihova, koisahgana 1 akimea, 
kaie kahgana i tiou eigoa, i tiou arofa, ma tiou avisau mari. 

2 Fakai i afanua katukua iaha pe, Nowafe nei Teatua 
orea ? 

3 Kaie Teatua omea no i taragi: eia neipena anea oji 
tiona finagaro pe kapena. 


4 Atua orea silver ma kolt, tafijikauga i arima o tagata. 
5 Noiei afafa orea, kale akirea sevisauma; noiei afol- 
mata orea, kale akirea sesafeama anea ;. 
6 Noiei atariga orea, kale akirea serogonama anea; 
noiei aeisu orea, kailie akirea senamuiama anea; 

115. 7. TABUK IA SAM LIGA 


7 Noiei arima orea, kaie akirea setofiama anea; noiel 
avae orea, kaie akirea seroroma; akirea sevisauma i ava- 
jagareo orea. l 

8 Fakau nopena kirea kofeipe iei kirea; feipera foki 
atagata oji nofakarogo i akirea. 

9 Fakai Isreel, fakarogo akaua ia Ihova: tasitu orea 
ela, ma takaroa orea. 

10 Agafatumupuna o Eron, fakarogo akaua ia Ihova: 
tasitu orea eia, ma takaroa orea. 

11 Akaua fakau nomataku ia Ihova, fakarogo ia Ihova: 
tasitu orea eia, ma takaroa orea. 


12 Ihova neimentua kitea; eia keiageia kitea: eia keia- 
geia fakai Isreel; eia keiageia agafatumupuna o Eron. 

13 Eia keiageia fakau nomataku ia Ihova, fakau ta- 
ruana ma fakau sore. 

14 Ihova keikobkobua fakasore kaua, akaua mari ma 
agatama aua. 

15 Akaua erufie tapu ia Ihova, eia neipena taragi ma 
takere Nel. 


16 Ihova neinage taragi mana; kaie neitufa takere ki 
atagata. 

17 Fakau ehmate sehganama ia Ihova inapuginei ma 
iatau matau. Kahgana akaua ia Ihova. 


Sam 116. 


1 Avau nokaniani ia Ihova, iei te, eia neirogona tioku 
areo ma anea nahnugia iateia. 

2 Eiá mari nifaoifo tantariga ki atavau, avau kantapa 
eia iei inapugi oji o tioku amauri. 


3 Tafou i tamate nifakaforforia avau; tahlika i tafanua 
o fakauhmate nirikofia avau: avau nifarigoina tahlika ma 
tafakainina. 

4 Avau nantapa teigoa o Ihova; E Ihova, avau nonugia 
akoe pe kauveteakea tioku nohkano. 


5 Ihova nosirarufiemai kitea, etotonu iana penaganea; 
Teatua otea earofa. 
IL 


116. 6. TABUK IA SAM 11. 


6 Ihova neimatakina fakau emaru rotorea; avau nita- 
moto, eia neipenamauri moku. 

Y E tioku nohkano, afe ki tiou anohnea nogapu iei; 
Ihova mari neiarafaina fakasore akoe. 


8 Akoe mari naupenamauri mo tioku nohkano i ta- 
mate, ma i areimata i ru oku foimata, ma ru oku vae pena 
avau kasibasiba. 

ọ Avau kafano weimoa ia Ihova, i tafanua o fakau 
mauri. 

ro Avau nofakarogo, avau novisau penei iei; avau 
nihlika fakasore: 

11 Avau nantukua i tioku mataku pe, Norohkavei 
atagata oji. 


12 Avau kantufa taha kia Ihova i anea rufie oji neiara- 
faina avau iei ? 

13 Avau kahkamoa tagajanea i tamauri, kantapa tea 
o Ihova. 

14 Avau kafakarava avisau avau nifaji iei kia Ihova, 
weimoa iana tagata oji. 

15 Erufiesa weimoa ia Ihova tahmate o iana tagata 
rufe. 


16 E Ihova, avau mari tiou afiji: avau tiou afiji, ma 
tatama-tane o tiou afiji-fine; akoe nauveteakea anea 
nifausia iei avau. 

17 Avau kantaumafa ki atakoe tataumafa nofafetai 
iatakoe, kantapa teigoa o Ihova. 

18 Avau kafakarava avisau avau nifaji iei kia Ihova, 
weimoa iana tagata oji; 

19 I aratokoro i tafare o Ihova, iroto i Jerusalem mari. 
Kahgana akaua ia Ihova. 


Sam 117. 


1 Kahgana ia Ihova akaua, fakai i avaka tagata oji; 
kahgana iateia, akaua fakai 1 afanua oji. 
2 Esorekage mari tiona arofa matea; apenaganea mari 
o Ihova nonofo iatau matau. Kahgana akaua ia Ihova. 
I2 


118. 1. TABUK IA SAM 118. 16. 
Sam 118. 


1 Fafetai ia Ihova akaua; erufie mari eia: tiona arofa 
nonofo iatau matau. 

2 Erufie pe fakai Isreel katukua pe, Tiona arofa nonofo 
iatau matau. 

3 Katukua foki agafatumupuna o Eron pe, Tiona 
arofa nonofo iatau matau. 

4 Katukua foki fakau nomataku ia Ihova pe, Tiona 
arofa nonofo iatau matau. 


5 Avau nantapa kia Ihova i tioku ahlika, Ihova nifa- 
karogo iatavau, neinage avau i tanohnea ehlafa. 

6 Ihova noiamoa maku; avau seromatakuma: atagata 
kapena pekua avau ? 

7 Ihova noiamoa maku fatasiana ma fakau nositu 
iatavau; avau kahmojikia iei fakau nohgeigai iatavau 
ma takaniani. 


8 Erufie pe kafakarogo ia Ihova, kaie serufiema pe 
kafakarogo i atagata. 

9 Erufie pe kafakarogo ia Ihova, kale serufiema pe 
kafakarogo i afatoriki. 

ro Fakau pauri oji nifakaforforia avau; kale avau 
kaiauiei kirea i teigoa Ihova. 

Ií Akirea nifakaforforia avau; akirea mari nifakafor- 
foria avau: kaie avau kantujiakea kirea i teigoa Ihova. 

12 Akirea nifakaforforia avau feipe amotu bi; niko- 
tamtea kirea feipe tiafi 1 agarakau taratara: avau kantu- 
jiakea kirea i teigoa Ihova. 


13 Akoe nautukia fakasorea avau pe avau katakakea: 
kale Ihova nisitu iatavau. 

14 Ihova tioku tamotua ma tioku ahgoro: eia nikopena 
1 tioku amauri. 

15 Norogona tareo 1 takaniani ma tamauri 1 amrae 
o fakau rufie: tarima matau o Ihova nofijikau faka- 
tamotua. 


nofijikau fakatamotua. 

118. r7 TABUK LA SM 119. 4 


17 Avau seromatema, kale kamauri, kantukua afiji- 
kauga o Ihova. 

18 Ihova neitarania fakasore avau: kale eia setukwei- 
nama avau pe kamate. 


19 Fakasara ki atavau afeipa 1 tamrae tapu: avau 
kauru iei, kafafetai ia Ihova. 
20 Tafeipa o Ihova tenei; fakau rufie kauru iei: 


21 Avau kafafetai iatakoe, iei te, akoe nifakarogo iata- 
vau, akoe nikopena i tioku amauri. 

22 Tafatu fakau noto-fare nihkoina nikopena 1 tafatu 
komauri iei taturi fare. 

23 Tafijikauga o Teatua tenei; afoimatotea nomojikia 
nomasaro iel. 

24 Tanapugi Ihova neipena tenei; akitea kakaniani iet, 
karufie iotea roto. 

25 E Ihova, penamauri momea, akimea nonugia Ke. 
e Ihova, akimea nonugia akoe pe akoe kauageia kimea. 

26 Erufie tapu eia kohmai 1 teigoa Ihova: akimea 
noarafaina akoe i tafare o Ihova. 

27 Teatua ko Ihova neiahmai motea tamarama: fau- 
sia akaua tataumafa 1 ataura, i apaji tafata. 


28 Tioku Atua akoe, avau kafafetai iatakoe: tioku Atua 
akoe, avau kahgana iatakoe. 

29 Fafetai ia Ihova akaua; erufie mari eia: tiona arofa 
nonofo iatau matau. 


Sam 119. 
1 

1 Erufie tapu fakau erufie oji apenaganea area i taretu, 
akirea nororo i tavaga o Ihova. 

2 Erufie tapu fakau nofakarogo iana visau, akirea 
nosara ela ma iorea roto oji. 

3 Akirea sepenama sapenaganea faga; akirea nororo 
l iona aretu. 

4 Akoe nautukua pe akimea kafakarogo 1 ou avisau 
fakeiroa, kamatakina fakarufte. 


134 


119. 5. TABUK IA SAM 119. 22 


5 Avau mari nokaniani pe iaku penaganea nonofo 
fakamahkeia, pe kafakarogo i avisau naunage. 

6 Avau serohma pe avau nahmentua avisau oji nau- 
tukua. 

7 Avau kafafetai iatakoe ma tioku roto mari, pe avau 
rofarigoina iou apenaganea totonu. 

8 Avau kahmatakina avisau naunage: koisahkoina 
oji avau. 

2 


9 Kapena pekua tatamtane pe kama iana penaganea ? 
pe keimatakina iana penaganea ehtau ki tiou avisau. 

10 Avau nansara akoe ma tioku roto pakeni; pojina 
avau pena kahkoina avisau nautukua. 

11 Avau nakfuna tiou avisau 1 tioku roto, pena avau 
kapenanesa iatakoe. 

12 Erufie tapu akoe, e Ihova: fakeiroa avau i avisau 
naunage. 

13 Avau nantukua i tuku ragutu avisau oji i tiou 
afafa. 

14 Avau nikaniani fakasore 1 taretu iou avaga, faka- 
sisiana i auta oji. 

15 Avau kamanatunea iou avisau fakeiroa, kahmojikia 
lou aretu. 

16 Avau kakaniani iou avaga: avau serogaroma i 
tiou avisau. 

3 

17 Arafaina tiou afiji, pe avau kamauri; avau kafa- 
karogo 1 tiou avisau iei. 

18 Amkea ahpono 1 ru oku foimata, pe avau kahmo- 
jikia anea nomasaro iei iou avaga. 

19 Avau tamavaka i takere nei: koisafuna iatavau 
iou avisau nautukua. 

20 Kotamoto tioku roto i takaniani fakasore iou avisau 
nautukua i anapugi oji. 

21 Akoe nautukua sajina fakau AAA nikonasoia, 
akirea nororo kitafa i avisau nautukua. 

22 Amkea iatavau tahma ma tafakaope; avau mari 
nifakarogo iou avisau. 

179829. TABUK IA SAM 119759. 


23 Fatoriki foki nihpuku nitavanaga iatavau: kaie tiou 
afiji nimanatunea 1ou avaga. 
24 Avau nikaniani foki iou avisau, akirea nofagona 


avau. 
4 


25 Tioku nohkano nohpiri ki takere: fagona avau 
ehtau ki tiou afajivisau. 

26 Avau nantukua iaku penaganea, akoe naurogona 
avau: fakeiroa avau i avisau naunage. 

27 Fakaria ki atavau tanohkano i apenaganea i tiou 
avisau fakeiroa: avau kamanatunea iou afijikauga noma- 
saro iei. 

28 Tioku nohkano notagi kamate: fakatamotua avau 
ehtau ki tiou afajivisau. 

29 Amkea iatavau tapenaganea 1 avisau erohkavei: 
tufa avau tiou avaga ma tiarofa. 

30 Avau nokaniani i apenaganea mari: avau nahnage 
weimoa iatavau iou apenaganea naupena ma tagata. 

31 Avau nohpiri ki iou avisau: e Ihova, koisautukua pe 
avau kahma. 

32 Avau kaweiwaha kafakarogo i avisau nautukua, 
pe akoe ropenpena tioku roto. 

33 Fakariamai ki atavau, e Ihova, tapenaganea iou 
avisau naunage: avau kafakarogo iei segapu. 

34 Asitu iatavau pe avau kafarigoina, avau kahkamoa 
tiou avaga; avau kafakarogo iei ma tioku roto pakeni. 

35 Arafia avau pe avąu kafano i taretu nautukua: 
avau mari nokaniani iei. 

36 Torojiamai tioku roto ki iou avisau, koisotorojia ki 
tahmatasa ianea. 

37 Furusiakea ioku foimata pe avau koisamojikia 
apenaganea ejikai tanohkano iei, fakatamotua avau i tiou 
aretu. r 

38 Fakarava tiou avisau ki tiou afiji nautukua ma fakau 
nomataku iatakoe. 

39 Amkea iatavau tane na avau nohma nomataku 
iei; erufie mari iou apenaganea ma tagata. 

119. 40. TABUK TA SAM 119. 


40 Avau mari nitagisa iou avisau fakeiroa: fakata- 
motua avau 10u apenaganea totonu. 

41 Katoifomai ki atavau iou apenaganea arofa, e 
Ihova, tiou amauri mari, feipe i tiou avisau. 

42 Avau kairoa iei pe kahkoria avisau o tatagata nofa- 
kahmana iatavau; iei te, avau nofakarogo 1 tiou avisau. 

43 Koisauamkea oji tavisau 1 tamari 1 tioku fafa; 
avau mari nihtari iou apenaganea kofagona tagata iel. 

44 Avau kafakarogo i tiou avaga iei segapu iatau 
matau. 

45 Avau kafehnanoa i tamarama; iei te, avau nansara 
iou avisau fakeiroa. 

46 Avau kantukua foki iou avisau weimoa i afatoriki, 
kale serohmama. 

47 Avau kakaniani 1 avisau nautukua, eruĥñe tioku 
TOO iel. 

48 Avau kajikijiake ru oku rima pe kafakarogo i avi- 
sau nautukua, avau nokaniani iei; avau kamanatunea i 
avisau naunage. 


T 


49 Mentua tiou afajivisau ki tiou afiji, iei te, akoe 
nautukua pe avau noajia. 

50 Tane nei nopenpena tioku roto i tioku ahlika: tiou 
avisau nifakatamotua mari avau. 

51 Fakau nokaulevi nofakahmana tapu iatavau: kale 
avau setafurima iou avisau. 

52 Avau nahmentua iou apenaganea naupena ituai, 
e Ihova, avau nifakatamotua tioku roto iel. 

53 Kosorekage tioku akali i afakau nopenanesa, noh- 
koina tiou avaga. 

54 Tiou avaga nipena ae ahgoro i tanohnea avau 
tamavaka iei. 

55 Avau nahmentua tiou eigoa, e Ihova, i apo, avau 
nifakarogo i tiou avaga. 

56 Nikofeipera iatavau iei te, avau nifakarogo iou 
avisau fakeiroa. 

III E2 


119. 497. TABUK IA SAM 119. 

57 Ihova tioku pito: avau nantukua pe avau kafa- 
karogo iou avisau. 

58 Avau nahnugia tiou arofa ma tioku aroto pek 
sirarufiemai avau feipe i tiou afajivisau. 

59 Avau nimanatunea iaku penaganea, avau nita- 
furimai ki tiou avaga. 

6o Avau niweiwaha, sehtarima, pe kafakarogo iou 
avisau. 

61 Tafou o fakau esa iarea penaganea nifakaforforia 
avau: kaie avau segaroma i tiou avaga. 

62 Avau kamasike i tatuapo pe kafafetai iatakoe iou 
apenaganea totonu naupena. 

63 Avau tasoa o fakau oji nomataku iatakoe, ma fakau 
nofakarogo iou avisau fakeiroa. 

64 Efonu takere nei, e Ihova, 1i tiou arofa: fakeiroa avau 
iou avisau nautukua. 

65 Akoe naupena penaganea rufie ki tiou afiji, e Ihova, 
feipe i tiou afajivisau. 

66 Fakeiroa avau apenaganea rufie ma tafarigoina 
anea; avau mari nifakarogo i avisau nautukua. 

67 Itanapugi sikihlikana avau, avau nisiri; kaie avau 
nofakarogo i tiou avisau inapuginei. 

68 Akoe erufie, naupena penaganea rufie ; fakeiroa avau 
1 avisau naunage. 

69 Fakau nokaulevi nitamaua tavisau erohkavei iata- 
vau: avau kahmatakina iou avisau fakeiroa ma tioku roto 
pakeni. i 

70 Ehpeji iorea roto feipe agako; kaie avau nokaniani 
i tiou avaga. l 

71 Nirufie pe avau nihlika, iei te, pe avau kafarigoina 
avisau nautukua. 

72 Tavaga nifakea i tiou afafa erufiekage maku; ane 
taruana kolt ma silver tamakisu. 


PR T3. TABUK IA SAM 119. s 

73 Iou arima nipena avau, nitamaua avau: tufa avau 
tarapakauga pe avau kafarigoina iou avaga. 

74 Fakau nomataku iatakoe kasafea avau kakaniani, 
iei te, avau niajia tiou afajivisau. 

75 Avau nofarigoina, e Ihova, pe etotonu apenaganea 
naupena, ma te foki pe akoe nifakahlika avau i apenaganea 
mari. 

76 Avau nokaniani pe karakomai ki atavau tiou arofa 
pe kapenpena tioku roto, feipe tiou afajivisau ki tiou 
afiji. 

Ai atoifomal ki atavau tiou arofa rufie, pe avau 
kamauri: avau mari nokaniani i tiou avaga. 

78 Kahma fakau nokaulevi*iei te, akirea norohkavei 
nipena penaganea masui iatavau: kale avau kamanatunea 
jou avisau fakeiroa. 

79 Katafurimai ki atavau fakau nomataku iatakoe, 
akirea kairoa iou avisau. 

80 Karufie oji tioku roto iou avaga, pena avau kahma. 


ti 


81 Kotamotosa tioku roto nohtari i tamauri iatakoe: 
kaie avau noajia tiou avisau. 

82 Kotamoto ru oku foimata nohtari 1 tiou avisau, 
avau notukua pe, Akoe kaupenpena tioku roto afia ? 

83 Avau nikofeipe i tagajavai kirinea notau i tiousafi; 
kaie avau segaroma 1 avisau naunage. 

84 Anapugi o tiou afiji efia ? Akoe kauoria apenaga- 
nea o fakau nopena penaganea mahkei iatavau afia ? 

85 Fakau nokaulevi nikeria arua moku, akirea semen- 
tuama tiou avaga. 

86 Nomari iou avaga oji: akirea nosauvaka iatavau, 
kaie ejikai tantafito; asitu iatavau akoe. 

87 Akirea nitata ki tamkea oji avau i tafanua; kaie 
avau sehkoinama iou avisau fakeiroa. 

88 Fakatamotua avau feipe i tiou arofa; avau kafaka- 
srogo i avisau i tiou afafa iei. 

89 E Ihova, nonofo fakamahkeia tiou avisau 1 taragi 
jatau matau. l 

90 Tiou apenaganea mari nonofo ma atau tagata 
oji: akoe naunage fakamahkeia takere, nonofo faka- 
mahkeia iei. 

91 Nonofo inapuginei feipe i apenaganea naunage; 
anea oji mari iou afiji. 

ọ2 Pe avau sekanianima i tiou avaga, pe avau nimate 
i tioku ahlika. 

93 Avau serogaroma iou avisau fakeiroa iatau matau; 
akoe mari nifakatamotua avau iei. 

94 Avau ko niou, penamauri moku; avau mari nansara 
iou avisau fakeiroa. e 

95 Fakau nopena penaganea esa niajia avau pe kaiau- 
iei avau; kale avau kamanatunea iou avisau. 

96 Avau nansafea tafakarava i anea rufie oji; kale 
tiou avaga ejikai tanofakarava. 

97 Avau mari nokaniani tapu i tiou avaga ! avau no- 
manatunea iei 1 ao kopo. 

ọ8 Avau erapakau fakasore iou avaga, esisi tarapa- 
kauga i afakau esamai maku, akirea nonofo iatavau 
segapu; 

99 Esore tarapakauga iatavau, esisi 1 afakau nofakeiroa 
avau; iei te, avau nomanatunea iou avisau. 

1060 Avau nofarigoina fakarufie anea, iei te, avau no- 
fakarogo iou avisau fakeiroa, fakau ituai noiroa fakasi- 
siana. 

101 Avau nomatakina ru oku vae pe koisafano i aretu 
esa, pe avau kafakarogo i tiou avisau. 

102 Avau setafurima iou apenaganea naupena ma ta- 
gata; iei te, akoe nifakeiroa avau. 

103 Ekanorufie mari iou avisau, pe avau totogofia, 
ekanorufie fakasisiana ahane i tioku fafa. 

104 Avau nofarigoina anea iou avisau fakeiroa: avau 
nohgeigai iei aretu erohkavei oji 

105 Tiou avisau talamp ma ru oku vae, ma tarama ma 
tioku aretu. | 

106 Avau mari nantukua fakamahkeia pe avau kafa- 
karava avisau, pe avau kahmentua iou apenaganea to- 
tonu ma tagata. 

107 Avau nohlika fakasore: fakatamotua avau, e 
Ihova, feipe tiou afajivisau. 

108 Amoa, avau konugia akoe, atufa nahmentua i 
tioku roto, nantukua i tioku fafa, e Ihova, fakeiroa avau 
iou apenaganea naupena. 

109 Avau kotata ki tamate inapugi manapugi; kaie 
avau segaroma 1 tiou avaga. 

110 Fakau esa iarea penaganea ninage sanea kasiba 
iei avau; kaie avau sehkoinama iou avisau fakeiroa. 

IrIrI Avau nahkamoa iou avisau pe kaniaku iatau 
matau; nokaniani tapu mari tioku roto iei. 

112 Avau nifurusia tioku roto pe kafakarogo iou avisau 
naunage latau matau, mei tanoji. 

113 Avau nohgeigai 1 afakau erua arotorea; kaie avau 


nokaniani i tiou avaga. 

114 Akoe tioku anohnea nohmuni iei, ma tioku karoa: 
avau noajia tiou fajivisau. 

115 Rokea akaua iatavau saroro, fakau nopena pena- 
ganea sa, pe avau kafakarogo i avaga o tioku Atua. 

116 Purujia avau feipe i tiou afajivisau, pe avau 
kamauri; koisahma avau i tane na avau noajia. 

117 Purujia akoe avau, avau samauri, avau kafaka- 
rogo segapu 1 avisau naunage. 

118 Akoe nifakaopea fakau oji nihkoina avisau nau- 
nage; tafeiva orea terohkavei ana. 

119 Akoe nauamkea feipe tabenu fakau oji i takere 
nei esa larea penaganea, avau nokaniani iou avisau iei. 

120 lioku noata noviriviri ma tamataku iatakoe,; 
avau nomataku i apenaganea naupena ma tagata. 

121 Avau nanpena penaganea totonu erufie ma tagata: 
koisanahkea avau ki afakau nopena penaganea mahkei 
latavau. 

122 Amoa ma tiou afiji, pe avau karufie: koisapena pe- 
naganea mahkei iatavau fakau nokaulevi. 

123 Kotamoto ru oku foimata i tioku akaniani ma tiou 
amauri, ma tavisau i tiou apenaganea totonu. 

124 Pena penaganea i tiou afiji feipe i tiou arofa, fa- 
keiroa avau i avisau naunage. 

125 Avau tiou afiji, tufa avau taroto nofarigoina anea, 
pe avau kafarigoina iou avisau. 

126 Tanapugi pe Ihova kafjikau iei te; akirea mari 
noiauici tiou avaga. 

127 Avau nokaniani fakasore iei 1 tiou avaga, avau 
nokaniani fakasisiana 1 akolt, kolt rufie mari. 

128 Avau nahmentua pe etotonu i anea oji iou avisau 
fakeiroa oji, avau nohgeigai i apenaganea erohkavei oji. ~ 
17 

129 lou avisau ane nomasaro iei: avau nomatakina 
ma tioku nohkano iei. 

130 Tafakeiroa norameia tagata iei tiou avisau; nofa- 
rigoina anea iei fakau epuhpusi. 

i31 Avau nifakamama, nifiji tuku ate; le) te, avau ni- 
tagisa iou avaga. 

132 Tafurimai akoe ki atavau, arafaina avau, feipc 
iou apenaganea ma fakau nokaniani i tiou eigoa. 

133 Nage fakamahkeia oku tapugao 1 tiou avisau; 
koisatamotua sapenaganea faga iatavau. 

134 Veteakea avau i apenaganea mahkei o tagata: 
avau kafakarogo iei iou avisau fakeiroa. 

135 Kamarama tiou afoimata ki tiou afiji, fakeiroa 
avau iou avisau naunage. 

136 Notafe ioku areimata feipe 1 avai-tafe, iei te, 
akirea sefakarogoma i tiou avaga. 

A9. 137. TABUK TA"SAM 119. 153. 

137 Erufie mari akoe, e Ihova, etotonu iou penaganea 
ma tagata. 

138 Akoe ei iou avisau ma penaganea totonu, 
ma tamari oji. 

139 Avau komate 1 tioku kaniani iatakoe, iei te, fakau 
nopojina avau nigaro iou avisau. 

140 Ema tapu tiou avisau; tiou afiji mari noka- 
niani iel. 

141 Avau esisi, atagata nofakaopea avau: kaie avau 
segaroma liou avisau fakeiroa. 

142 lou apenaganea totonu apenaganea nonofo iatau 
matau, tiou avaga tane mari. 

143 Tahlika ma tahmae sore nirikofia avau: kaie avau 
nokaniani 1 tiou avaga. 

144 Etotonu iou avisau iatau matau: tukua akoe pe 
avimtkairoa ane na, avau samauri. 

145 Avau nantapa akoe ma tioku roto pakeni; oria 
iaku visau, e Ihova: avau kafakarogo i avisau naunage. 

146 Avau nantapa ki atakoe: penamauri moku, avau 
safakarogo iou avisau. 

147 Sikiaoana avau nihmai nantapa akoe: avau nah- 
kajia iou avisau. 

148 Avau sehtarima i apito apo, pe kamanatunea 1 
tiou avisau. l 

149 Fakarogona tioku areo feipe 1 tiou arofa: faka- 
tamotua avau, e Ihova, feipe i iou avisau. 

150 Kotatamai fakau nopena penaganea esa; akirea 
ipapaikea i tiou avaga. 

I5I Akoe etatamai, e Ihova; nomari avisau oji nau- 
tukua. 

152 Avau nankiroa ituai iou avisau, pe akoe naunage 
pe kahnofo iatau matau. 

153 Mojikia tioku ahlika, penamauri moku; iei te, 
avau segaroma i tiou avaga. 

119. 154. TABUK IA SAM 119. 4100. 


154 Amoa akoe maku, veteakea avau: fakatamotua 
avau feipe i tiou avisau. 

155 Ipapai tamauri 1 afakau nopena penaganea esa: 
akirea mari sesarama iou avisau naunage. 

156 Esore mari iou apenaganea arofa, e Ihova: fakata- 
motua avau feipe iou avisau. 

157 Enalupai fakau nosau-vaka iatavau, esamai maku; 
kaie avau sehkoinama iou avisau. 

158 Avau nansafea fakau noreresia tagata, avau nifa- 
kainina iei, iei te, akirea sefakarogoma 1 tiou avisau. 

159 Mojikia pe avau nokaniani tapu iou avisau fakei- 
roa: fakatamotua avau, e Ihova, feipe 1 tiou arofa. 

160 Tanohkano i tiou avisau tamari; iou apenaganea 
oji totonu nohnofo iatau matau. 

161 Afatoriki nosau-vaka iatavau, ejikal tantafito; 
kaie tioku roto nomataku iou avisau. 

162 Avau nokaniani i tiou avisau, feipe tasi neisafea 
auta nalupai. 

163 Avau nohgeigai, nosasahlua i terohkavei; kaie avau 
nokaniani 1 tiou avaga. 

164 Avau nohgana iatakoe fakafitu i anapugi oji jiki- 
tasi, iou apenaganea totonu ma tagata. 

165 Esore mari tamarino ma fakau nokaniani i tiou 
avaga; jikai sanea kasiba iei i akirea. 

166 Avau niajia tiou amauri, e Įhova, avau nifakarogo 
l avisau nautukua. : 

167 Tioku nohkano nomatakina iou avisau; avau 


nokaniani tapu iei. 
168 Avau nofakarogo iou avisau faketi ma tiou 
avaga; iaku penaganea oji no weimoa iatakoe. 

169 Karako etata ki atakoe tioku tapa, e Ihova: 
situ iatavau pe avau kafarigoina anea feipe i tiou 
avisau. 
170: Karako iaku visau nonugia anea weimoa iatakoe: 
vetea avau feipe i tiou avisau. 

1199 171. INSBUK TA SAM 121. 3. 


iyi Tuku ragutu katukua avisau nohgana iatakoe; 
akoe mari nofakeiroa avau i avisau naunage. 

172 Tuku rero katukua tiou avisau; iei te, etotonu iou 
avisau oji nautukua. 

173 Katatamai tiou arima pe kasitu iatavau; avau 
mari nahkamoa maku iou avisau fakeiroa. 

174 Avau nitagisa i tiou amauri, e Ihova; avau noka- 
nianisa i tiou avaga. 

175 Kamauri tioku nohkano, pe avau kahgana iatakoe; 
iou apenaganea totonu kasitu iatavau. 

176 Avau nisiri feipe i sajip nijikai; sara tiou afiji, iei 
te, avau segaroma i avisau nautukua. 


Sam 120. 


Tahgoro nofeiakea i aretu nohfiji. 


Iı Avau nantapa kia Ihova 1 tioku ahlika, eia nifa- 
karogo iatavau. 

2 Vetea tioku nohkano, e Ihova, i aragutu erohkavei, 
ma tareo noresia tagata. 

3 Katufa akoe taha, kapena pekua foki akoe tarero 
erohkavei nei ? 

4 Agasau emtakei o tatagata etamotua, ma amarara 
afi. 


5 Jinisa ko vau, pe avau nonofo ma fakai Mejek, no- 
nofo foki etata ki afare namnanoa i Kitar! 
6 Tioku nohkano ninofo nihtuai ma atagata nohgeigai 
1 tamarino. 
7 Avau notomia tamarino: kale pe avau rovisau akirea 
nokaniani i tatowa. 
Sam 121. 


Tahgoro i aretu nohfiji. 


1 Avau kasirakake ki aora mo jikai ? kafakei i tane na 
nositu iatavau ? | l 

2 Nofakei ia Ihova mari tane na nositu iatavau, eia 
neipena taragi ma takere. 

3 Seromaruma iateia pe kasiba tovae: serofeimoiroama 
eia noimatakina akoe. 

121. 4. TABUK IARAM 128: 2. 


4 Serofeimoiroama, seromoiroama eia noimatakina 
fakai Isreel. 

5 Ihova noimatakina akoe: Ihova nofakamarumaru 
akoe wei tiou arima matau. 

6 Tara serojigiama akoe i ao, mo tamrama i apo. 

7 Ihova keimatakina akoe i asa oji; eia keimatakina 
tiou anohkano. 

8 Ihova keimatakina tiou afano ma tiou ahmai, ina- 
puginei ma iatau matau. 


SamT22; 


Tahgoro i aretu nohfiji. 


I Avau nikaniani paketukuamai akirea ki atavau pe, 
Akitea kahfiji ki tafare o Ihova. 
2 Avae omea nohtu i afeipa i abae ou, e Jeruselem. 


3 Jeruselem tasiti nitaoa fakarufie, fakamaħkeia: 

4 Atagata i apito vaka o fakai Isreel, avaka tagata 
mari o Ihova, nohfiji ki iei, feipe tavisau nitukua ki 
afakai Isreel, pe kafafetai i teigoa Ihova. 

5 Ninage mari iei atorona nosara apenaganea o tagata 
iei, atorona mari o Tevit ma iona agafatumupuna. 


6 'Hmori akaua, nonugia Ihova pe kanofo tamarino 
i Jeruselem: kanofo marino fakau nokaniani iatakoe. 

7 Kanofo tamarino weitakoro i abae ou, manea rufe 
1 afare o iou afatoriki. 

8 Avau kantukua ma oku soa, ma ioku nieli pe, Kanofo 
tamarino iatakoe. 

9 Kantukua foki 1 tafare o Ihova Teatua otea pe, 
Avau kafijikau ma tiou arufie. 


Sam 123. 


Tahgoro i aretu nohfiji. 


1 Avau nosirakake ki atakoe, e Ihova, akoe noeke i 
taragi. 
2 Afoimata o afiji nomojikia tarima o afatoriki orea, 
ma afoimata o tafiji-fine nosira ki tarima o tiona fine-riki; 

1235 3. TABUK IA" IM 125. 4 


feipera mari afoimatotea nomojikia Ihova Teatua otea, 
pe eia kasirarufiemai kitea. 


3 Sirarufiemai kimea, e Ihova, sirarufiemai kimea: 
akimea nikobaresia i tafakaope. 

4 Arotomea nofakainina tapu i tafakahmana o fakau 
nohnofo ana, ma avisau fakaope o fakau ekaulevi. 


Sam 124. 


Sam o Tevit i aretu nohfiji. 


1 Erufie pe fakai Isreel katukua, Pe Ihova seamoa ma- 
tea; 

2 Pe Ihova seamoa matea itanapugira atagata nima- 
sike 1 akitea: 

3 Pe akirea niforomia mauria kitea itanapugira nisore 
takali orea 1 akitea: 

4 Pe niburaua kitea tavai, pe tavai-tafe niapojia 
Kitea. 

5 Pe tavai etamotua niburaua anohkanotea. 


6 Erufie tapu Ihova, eia setukweinama kitea ma takai 
ki anifo orea. 

7 Akitea nikofura, feipe i samanu i tasi-manu o fakau 
nosara manu: nikomotu tasi-manu, akitea nikofura. 

8 Teigoa Ihova nositu i akitea, ela neipena taragi ma 


takere. 
Sam 125. 


Tahgoro i aretu nohfiji. 


ı Fakau nofakarogo ia Ihova kofeipe i taora Saion, 
etaru i taruruia, kaie nonofo iatau matau. 

2 Aora nofori i Jeruselem, feipera Ihova nofakaforforia 
iana tagata, inapuginei ma iatau matau. 

3 Tafoirakau i apenaganea esa serotamotuama i afakau 
etotonu iarea penaganea, pena. fakau etotonu apenaganea 
area kafariakia arima orea ki apenaganea faga. 


4 E Ihova, pena penaganea rufie ma fakau erufie iarea 
penaganea, ma fakau nomari arorotea. 

125. 5. TABUK IA SAM 1275. 


5 Kaie Ihova mari keiarafia fakau norokea nomuri 
1 apenaganea faga area fatasiana ma fakau nopena pena- 
ganea faga. Kanofo tamarino i afakai Isreel. 


Sam 126. 


Tahgoro i aretu nohfiji. 


1 Itanapugira Ihova neifafekina fakau niafemai ki 
Saion akitea nifeipe fakau nihmiji. 

2 Nifonu afafa otea i tahkata, ma arero otea i ahgoro: 
fakai 1 avaka tagata nitukua pe, Ihova mari neipena 
afijikauga sore marea. 

3 Ihova mari neipena afijikauga sore matea; akitea 
nokaniani iei. 


4 Fafekina kimea, e Ihova, afemai i tahnofo omea i 
teke afanua, feipe avai-tafe nimasa. 

5 Fakau nopapura anea ma tahtagi kafatakina afuanea 
ma takaniani. 

6 Pe akirea karokea i taretu orea nohtagi, noamoa 
aumaga, akirea mari kafemai ma takaniani, nosorea afu- 
anea orea. 


Sam 127. 


Tahgoro o Solomon i aretu nohfiji. 


1 Pe Ihova sereitaoama tafare, serofuama tafijikauga 
o fakau noto-fare: pe Ihova serohleoma i tasiti tatagata 
nomatakina noara taruana. 

2 Serofuama maua tahviri aua i apohpo ana, ma tah- 
nofo nohtuai saromoe, ma takaina anea kai i afijikauga 
sore: eia neitukua pe kahmoiroa iana agatama rufie. 


3 Agatama atea tatufa mari o Ihova: tanomata neitufa 
ma fafine agatama area mari. 

4 Akirea feipe agasau i tarima o tatagata etamotua, 
kofeipera agatama niamoa koifou ana fakau sore orea. 

5 Erufie tapu tatagata efonu tiona fauga-gasau 1 
akirea: akirea serohmama pe akirea rovisau ma fakau 
esage marea i marae. 

128. 1. TABUK IA SAM 130. 2 
Sam 128. 


Tahgoro i aretu nohfiji. 


1 Erufie tapu atagata oji nomataku ia Ihova, nororo 1 
lona retu. 

2 Akoe kaukaina afuanea i tafijikauga i ru ou arima: 
akoe karufie tapu, karufie foki tiou anofo. 

3 Tiou afine kofeipe tavain nofua fakarufie i atafa i tiou 
afare: iou agatama kafeipe arakau oliv, nofori i tiou atebel. 

4 Karufie mari feipera tatagata nomataku ia Ihova. 


5 Ihova keiageia akoe i tarufie nofakea i Saion: akoe 
kasafea tarufie o Jerusalem i anapugi oji i tiou amauri. 

6 Akoe mari kasafea agatama o iou agatama. Kanofo 
tamarino i afakai Isreel. 


Sam 129. 


Tahgoro i aretu nohfiji. 


1 Akirea nifakahlika fakanalupai kimea i arikriki omea 
mei iranel, erufie pe fakai Isreel katukua pe, 

2 Akirea nifakahlika fakanalupai kimea i arikriki omea 
mei iranei: kale akirea setamotuama i akimea. 

3 Fakau nivere nivere i abua omea; nihpalo apakora 
nipena ekirea. 

4 Etotonu apenaganea o Ihova: eia nitumusia tafou 
o fakau esa iarea penaganea. 

5 Kahma, kafe kimuri fakau oji nohgeigai i Saion: 

6 Akirea kafeipe agafari i taposfare, komaro mana kaie 
sikisoreana: 

7 Tatagata noserea sefakafonuama tano rima iei, tata- 
gata nofausia fauga seamoama i tano fafata. 

8 Fakau nomeiroro setukuama pe, Ihova karafaina 
kaua: Akimea noarafaina kaua i teigoa Ihova. 


Sam 130. 


Tahgoro i aretu nohfiji. 
1 Avau nantapa ki atakoe i anohnea elehposu, e Ihova. 
2 E Teriki fakarogona tioku reo: faoifo tiou tariga ki 
tareo iaku visau nonugia anea. 

13623. TABUK TA? SAM 132. 6. 


3 Pe akoe, e Ihova, kamojikia apenaganea efaga o 
tagata, e Teriki, akai katu weimoa iatakoe ? 

4 Kaie akoe nauamkea apenaganesa, pe atagata kama- 
taku iatakoe. 


5 Avau nohtari ia Ihova, tioku nohkano nohtari; avau 
noajia tiana visau. 

ó Tioku nohkano noajia tapu Teriki, atagata noajia 
kaao noajia fakasisiana: atagata ncajia kaao noajia faka- 
sisiana mari. 

7 E fakai Isreel, fakarogo ia Ihova akaua; no ia Ihova 
tiarofa, eia nopenamauri fakasore mo tagata. 

8 Eia keiamkea fakai Isreel iarea penaganea faga oji. 


Sam 131. 


Tahgoro i aretu nohfiji. 


1 E Ihova, sekaulevima tioku roto, sehkonama ru oku 
foimata; avau semanatunea anea sore, manea etaru 
iatavau 1 tafarigoina. 

2 Avau mari nitomia tamarino i tioku nohkano; feipe 
tatama nifakea tau nomoikage ia jinana, tioku nohkano 
kofeipe i tatama nifakia tau. 

3 Erufie pe akaua, fakai Isreel kafakarogo ia Ihova, 
inapuginei ma iatau matau. 


Sam 132. 


Tahgoro i aretu nohfiji. 


1 E Ihova, mentua akoe Tevit i anea oji nohlika iei eia; 

2 Pe eia nihnapu kia Ihova, neifajivisau ki Teatua 
etamotua o Jekob: 

3 Neitupe, Avau mari serofanoma ki tioku afare, mo 
kohkava 1 tioku potu; 

4 Seromoiroama ru oku foimata, serofoimoiroama akiri 
ru oku foimata, 

5 Mei tanapugira kansafea tanohnea ma Ihova, ta- 
nohnea kanofo iei Teatua Etamotua o Jekob. 

6 Akitea norogona avisau iei i Efrata: akimea nisafea i 
tapito fanua i agamotu. 

50 





foa T. TABUK IA SAM 133. 3. 


7 Akitea karoro ki iona nohnea nonofo iei; akitea kafao 
i tane noeke iei ru ona vae. 


8 Masike, e Ihova, mai ki tiou anohnea nogapu iei; 
akoe ma tavaka i tiou tamotua. 

9 Iou atagata notaumafa katakai i apenaganea totonu; 
iou atagata rufie kahgoro ma takaniani. 

ro Koisasira afoimata o tatagata naunage ki teke 
anohnea, tiou afiji Tevit mari. 

11 [hova nihnapu kia Tevit ma tamari; eia seroafema 
iei; Avau kahnage i tiou atorona iou agatama, ma afatu- 
mupu. 

12 Pe iou agatama kafakarogo i tiaku fajivisau ma iaku 
visau kakfakeiroa ki akirea, agatama area ma agafatumu- 
punorea kaeke i tiou torona iatau matau. 


13 Ihova mari neinage Salon mana; eia nokaniani iei 
ma tanohnea kanofo iei ela. 

14 Tioku anohnea nogapu iei iatau matau eia te! 
Avau kanofo iku; avau mari nikaniani iei. 

15 Avau kaageia fakasore iana kai: avau kantufa 
fakau ejikai iarea anea iei pe kamauri i akai. 

16 Avau kantakaia atagata notaumafa iei 1 tamauri: 
atagata rufie iei kahgoro iluga ma takaniani. 

17 Avau kahnage kasore tatamotua o Tevit: avau 
nahnage tarama ma tiaku tagata nahnage. 

18 Avau katakaia fakau esage mana i tahma: kailie kata- 
motua tiona ariki. 


Sam 133. 


Tahgoro o Tevit i aretu nohfiji. 


1 Sirage, tane rufie tapu pe agafeisoa kahnofo ma iorea 
roto egatahtasi. 

2 Kofeipe i tavai ehkara rufiesa i auru o tagata, nita- 
feifo weiraro 1 afuru-kumkumi, afuru-kumkumi o Eron 
mari, nitafe weiraro ki tatafa ano moiga. 

3 Feipe tagau i taora Hermon notoifo i aora i Saion: 
Ihova neitukua pe katoifo iana visau noageia kirea iei 
tamauri iatau matau mari. 

I5I 


134, 1. TABUK IA SAM ; 13525. 
Sam 134. 


Tahgoro i aretu nohfiji. 


1 Sirage, kahgana ia Ihova, akaua afiji o Ihova nohtu 
i tafare o Ihova i apo. 

2 Jikijiake arima aua i tanohnea tapu, kahgana akaua 
ia Ihova. 

3 Ihova keiarafaina akaua i Saion; eia mari neipena 


taragi ma takere. 
Sam 135. 


1 Kahgana akaua ia Ihova. Kahgana akaua i teigoa 
Ihova; kahgana iateia, akaua, afiji o Ihova. 

2 Akaua nohtu i tafare o Ihova, i aratokoro i tafare 
o Teatua otea. 

3 Kahgana akaua ia Ihova; erufie mari Ihova: feiakea 
ahgoro ki tiona eigoa; erufie mari pera. 

4 Ihova neiamoa agafatumupuna o Jekob mana, ma 
fakai Isreel ma iana auta rufiesa. 


5 Avau mari noiroa pe esore Ihova, pe Teriki otea no 
weiluga i atua oji. 

6 Ihova neipena anea oji tiona finagaro pe kapena, i 
taragi, ma i takere, ma tatai, ma nohnea elehposu oji. 

7 Eia neikauna pe kafenake takofu i anoji i takere; 
ela neipena taptapela ma taua; ela neiamkea kitafa tam- 
tagi iona nohnea nonage anea iei. 


8 Eia neitaia agatama aurumatua i tafanua Ijipt, i 
atagata manemauri. 

ọ Eia neipena afarigoi manea nomasaro iei weimoa iata- 
koe, e Ijipt, ia Fero, ma iana fiji oji. 

IO Eia neitaia fakai i afanua nalupai, neitaia kahmate 
afatoriki etamotua; 

11 Pe Saihon, teriki i afakai Emor, ma Ok, teriki 1 
Bejan, ma avaka tagata i Kenan: 

12 Eia neitufa tafanua orea pe kaniorea, pe kanio fakai 
Isreel iana tagata. 


13 Tiou eigoa, e Ihova, nonofo iatau matau; ma tane 
nomentua iei akoe, e Ihova, i atau tagata oji. 

135. 14. IRBUK "TA TM 136. 8. 


14 Ihova mari keioria fakatotonua apenaganea o iana 
tagata, kaafe tiona finagaro iana tagata. 


15 Atua o fakai i eke afanua silver ma kolt, tafijikauga 


i arima o tagata. 
16 Noiei afafa orea, kale akirea sevisauma; nolei afol- 


matorea, kaie akirea sesafeama anea; 

17 Noiei atariga orea, kale akirea serogonama anea; 
ejikai foki tamapusaki i afafa orea. 

18 Fakau nipena kofeipe iei akirea, feipera foki fakau 
oji nofakarogo i akirea. 

19 Fakai Isreel oji, kahgana akaua ia Ihova: agafatu- 
mupuna o Eron, kahgana akaua ia Ihova: 

20 Agafatumupuna o Livai, kahgana akaua ia Ihova; 
akaua, fakau nomataku ia Ihova, kahgana akaua ia 


Ihova. 
21 Kahgana ia Ihova, fakai 1 Saion, eia nonofo 1 Jeru- 


selem. Kahgana akaua ia Ihova. 


Sam 136. 


1 Arafaina akaua Ihova; erufie mari ela; tiona arofa 


nonofo iatau matau. 
2 Arafaina akaua Teatua no weiluga 1 atua oji: tiona 


arofa nonofo iatau matau. 
3 Arafaina akaua Teriki i afatoriki: tiona arofa nonofo 


iatau matau. 


a 


4 Eia sahkoea nopena penaganea sore nomasaro iei: 
tiona arofa nonofo iatau matau. 
5 Eia neipena taragi 1 tiona rapakauga: tiona arofa 


nonofo iatau matau. 
6 Eia neifoforosia takere weiluga i tatai: tiona arofa 


nonofo iatau matau. 
7 Eia neipena amarama sore: tiona arofa nonofo iatau 


matau: 
8 Tara pe kariki i teao: tiona arofa nonofo iatau 


Matau: 

13059. TABUK IA SAM 136. 26. 


9 Ma tamrama ma afetu pe kariki 1 tapo: tiona arofa 
nonoto latau matau. 


10 Eia neitaia agatama aurumatua o fakai Ijipt: tiona 
arofa nonofo iatau matau. 

11 Eia neiarafiakea fakai Isreel 1 akirea: tiona arofa 
nonofo latau matau: 

12 I tano rima etamotua, ma tano rima neifariakea: 
tiona arofa nonoio latau matau. 

13 Eia neivaea Tatai Ehmea nihmotu: tiona arofa 
nonofo iatau matau: 

14 Eia neiarafia fakai Isreel pe karoro 1 tano roto: 
tona arola nonoo ora Oaea: 

15 Kaie neitatifo Fero ma iana amotu tagata 1 Tatai 
Ehmea: tiona arofa nonofo iatau matau. 


16 Eia neiarafia iana tagata iroto tanohva: tiona arofa 
nonofo iatau matau. 

17 Eia neitaia afatoriki sore: tiona arofa nonofo iatau 
matau: 

18 Neitaia afatoriki tamotua: tiona arofa nonofo iatau 
matau: 

19 Neitia Saihon teriki o fakai Emor: tiona arofa nonofo 
iatau matau: 

20 Ma Ok teriki i tafanua Bejan: tiona arofa nonofo 
iatau matau: 

21 Eia neitufa tafanua orea pe kaniorea: tiona arofa 
nonofo iatau matau: 

22 Pe kapena i tafanua mo fakai Isreel iana fiji: tiona 
arofa nonofo iatau matau. 

23 Eia neimentua kitea i tahnofo iraro otea: tiona 
arofa nonofo iatau matau: 

24 Eia neiveteakea kitea i afakau esamai matea: 
tiona arofa nonofo latau matau. 

25 Eia neitufa anea kai manea emauri oji: tiona arofa 
nonofo iatau matau. 

26 Arafaina akaua Teatua i.-taragi: tioha arofa nonofo 
iatau matau. 

S3539. 1. TABUK TA AM 138. 4. 


Sam 1837. 


1 Akimea nihpuku iraro wei avai-tafe i Babilon: aki- 
mea mari nihtagi pakementua Saion. 

2 Akimea nitauria aharp omea weiluga i arakau i 
roto tafanua. e 

3 Fakau niamoa kimea ki ei ninugia kimea pe kafeia- 
kea ahgoro marea; fakau niauiei kimea nikauna kimea 
pe kakaniani, nitupe, Feiakea mamea sahgoro 1 Sailon. 


4 Akimea kafeiakea pekua tahgoro o Ihova i tafanua 
o eke atagata ? 

5 Pe avau kogaro iatakoe, e Jeruselem, erufie pe tioku 
arima matau kogaro i tiona rapakauga. 

6 Pe avau seromentuama akoe; erufie pe kahpiri tuku 
rero ki tuku kiri fafa pe avau serokanianima fakasore i 
Jeruselem, esisi tioku akaniani i eke anohnea oji. 


7 Mentua akoe, e Ihova, apenaganea o fakai Itom i 
tanapugi akirea niauiei Jeruselem; akirea nitukua pe, 
Amkea, amkea fatasiana ma ano vae. 


8 Agatama o fakai i Babelon, kaiauiei mari kaua; 
karufie tatagata keioria kaua feipe i apenaganea akaua 
nipena 1 akimea. 

9 Karufie tapu tatagata keitotomia agatama rikriki 
aua, keijirieifo i afatau. 


Sam 138. 


1 Avau karafaina akoe ma tioku roto pakeni: avau 
kafeiakea ahgoro iatakoe weimoa i atua. 

2 Avau kafaoifo nosira ki tiou afare tapu notaumafa 
iei, avau karafaina tiou eigoa, i tiou arofa ma tiou amari: 
akoe mari naujikijiake tiou afajivisau pe kaeke weiluga 
l tiou eigoa. 

3 I tanapugi avau nantapa akoe, akoe nifakarogo iata- 
vau, akoe nifakatamotua tioku nohkano. 


4 Afatoriki oji i takere nei karafaina akoe, e Ihova 
akirea mari nirogona avisau i tiou afafa. 

135859. TABUK IA SAM 139: WI 


5 Akirea mari kahgoro 1 aa aS o Ihova; iei te, 
esore tarufie o Ihova. 


6 Ihova no weiluga kaie eia neimojikieifo fakau emaru 
rotorea: kale eia noiroa ipapai fakau nokaulevi: 

7 Pe avau rofano iroto tahlika, akoe kafakatamotua 
avau; akoe kafariakea tiou arima pe kapojina takali o 
fakau esamai maku, tiou arima matau kapenamauri 
moku. 

8 Ihova keifakarava anea maku: tiou arofa, e Ihova, 
nonofo iatau matau; koisohkoina afijikauga iou arima. 


Sam 139. 


Ki Tesore 1 afakau nohgoro. Sam o Tevit. 


1 E Ihova, akoe naujirojiroa avau, nauiroa avau. 

2 Akoe nauiroa tioku apuku ma tioku amasike, akoe 
nofarigoina iaku amanatuga ipapaikea. 

3 Akoe nosireia tioku afano ma tioku amoe, akoe nau- 
iroa iaku penaganea oji. 

4 Akoe, e Ihova, nauiroa fakarufie avisau oji 1 tuku rero. 

5 Akoe nofori iatavau weimuri ma weimoa, nauvahke- 
jla tiou arima latavau. 

6 Avau etamoto i tafarigoina tarapakauga tenei; no 
weilugaroa, avau etamoto i tasahkage ki ei. 


7 Avau kafano ki pe kahmuni i tiou Anohkano ? avau 
katere wafe i tiou afoimata ? 

8 Pe avau kafiji ki taragi, akoe noiei: pe avau kahpena 
tioku apotu i tafanua sa, akoe mari note. 

ọ Pe avau karere weiwaha feipe i tatafe teata, ka- 
nofo i anoji i tatal; 

10 Tiou arima karafia avau iei, tiou arima matau 
kapurujia avau. 

11 Pe avau kantukua pe, Tapauri kapojia avau, ta- 
marama nofori iatavau kapauri. 

12 Kaie tapauri sefunama kimea iatakoe, kaie koma- 
rama i tapo feipe i teao: tapauri ma tamarama egatah- 
tasi ki atakoe. 

139. 13. TAEUK IA SAM 140, 3. 


13 Niou mari tioku roto: nauapojia avau i tajinai o 
momoa. 

14 Avau kahgana iatakoe; nipena avau mari tane no- 
mataku iei, ma tane nomasaro iei: ane nomasaro iei iou 
afijikauga; tioku nohkano nofarigoina fakarufie penei. 

15 Sehmunima tioku noata iatakoe, itanapugira ni- 
pena avau i tanohnea ehmuni, nirakeia avau i anohnea 
ehmuni i takere nei. 

16 Tiou afoimata nisafea tioku noata, itanapugira 
koipenana, niserea i tiou abuk ioku napugi oji, anapugi 
mari ninage, kalie sikinofoana tasi. 

17 Erufiekage iou amanatuga ki atavau, e Teatua ! 
enalupaikage mari ! 

18 Pe avau kantaua, kale enalupai tapu, eruana aone: 
pe avau roviri, avau nonofo iatakoe. 


19 Akoe mari kataia fakau esa iarea penaganea, e 
Teatua: rokea akaua iatavau iei, takau nohta-tagata. 

20 Akirea notukua avisau sa iatakoe, fakau esakatu mou 
notukua fakamasuia tiou eigoa. 

21 E Ihova, avau mari nohgeigai i afakau nohgeigai 
iatakoe: avau nofakainina foki i afakau esakatu mou. 


22 Avau nohgeigai fakasore i akirea: avau notukua pe 
akirea fakau esamai maku. 


23 Jirojiroa avau, e Teatua, farigoina tioku roto: 
jirojiroa avau, farigoina iaku amanatuga: 

24 Akoe sausafea pe sapenaganea esa iatavau mo 
jikai, akoe kauarafia avau i taretu i tamauri iatau matau. 


Sam 140. 


Ki Tesore i afakau nohgoro. Sam o Tevit. 


1 Veteakea avau, e Ihova, i atagata esa iarea penaga- 
nea; matakina avau i atagata evahkoko: 

2 Akirea nomanatunea apenanesa iorea roto; akirea 
nofatakina segapu i tatowa. 

3 Akirea nitara arero orea kafeipe i sa gata; tavai 
ehkona i tagaroa noi aragutu orea. 

140. 4. TABUK IA SAM 141. 3. 


4 Matakina avau, e Ihova, 1 arima o fakau esa; pena- 
mauri moku i atagata evahkoko: akirea nitamaua pe 
katukiakea avau 1 tioku aretu. 

5 Fakau nokaulevi nifuna tane kafakanaua avau, ma 
tafou; akirea nofoforosia takaupega i tatafa taretu; 
akirea ninage anea pe kasia avau iei. 


6 Avau nantukage kia Ihova pe, Tioku Atua akoe: 
fakarogona tareo i anea avau nonugia iatakoe, e Ihova. 

7 E Teriki ko Teatua, tatamotua i tioku amauri, akoe 
nauapojia tuku uru i tanapugi i tatowa. 

8 Koisautufa, e Ihova, ane na nokaniani iei atagata 
esa iarea penaganea; koisasitu iarea tamauga, pena akirea 
kakaulevi. 


ọ Kaie kafeifakua tesore i afakau nofakaforforia avau, 
kapojia kirea asa 1 aragutu orea. 

10 Katakakea 1 akirea ahkoro afi naura: kahtatifo 
kirea i tiafi, ma arua elehposu, pe akirea seromasikema 
foki. 

11 Serohnofo fakamahkela i takere nei tatagata notukua 
avisau sa: tasa katagia tatagata evahkoko pe kafurusiakea 
eia. 


12 Avau noiroa pe Ihova keiamoa ma fakau nohlika, 
katotonu iana penaganea ma fakau ejikai iarea anea. 

13 Kaie tatagata etotonu iana penaganea kafafetai 
i tiou eigoa: fakau nomari iorea roto kahnofo weimoa 


iatakoe. 
Sam 141. 


Sam o Tevit. 


1 E Ihova, avau nantapa akoe; mai weiwaha ki atavau: 
fakarogona tioku areo, pe avau rotapa akoe. 
2 Penpena tioku ahmori weimoa iatakoe feipe anea 


esq ooo 


mafa 1 tefiafi. 


3 E Ihova, nage tane nohleo i tioku fafa; matakina ta- 
vehtoka i tuku ragutu. 

141. 4. TABUK IA"SAM 142. 5. 


4 Koisamoekage tioku roto ki sapenaganea esa, pe 
kamatanoa i apenaganea esa fatasiana ma fakau nopena 
penaganea faga: koisakai avau i anea kai ekanorufie 
area. 


5 Pe tatagata etotonu lana penaganea keitia avau, 
tiarofa ana tena; pe reitukua sajina avau, kafeipe i tavai- 
rakau rufie 1 tuku uru; serofakatafuruma iei tuku uru: 
pe akirea romahmafi 1 apenanesa area, kaie avau kamah- 
mafi i tioku ahmori. 

6 Pe rotatifo fakau sore orea i atafa foropaki akirea 
karogona iaku visau pe ekanorufie mari. 


7 Nifalelekia eivi omea i tatafa tanasivari, feipe tasi 
nokeria noverea takere. 

8 Ru oku foimata nosirakatu ki atakoe, e Teatua ko 
Teriki: avau nofakarogo iatakoe; koisohkoina avau pe 
kamate. 

9 Matakina avai 1 anea nofakanaua tagata iei, akirea 
ninage moku, ma akaupega fakau nopena penaganea faga 
ninage moku. 

10 Kahtakakea fakau nopenanesa i akaupega orea, 
kale avau katere. 


Sam 142. 


. Tavisau fakeiroa o Tevit. Tahmoriitanapugira eia no i tapunaga. 


1 Avau nantapa kia Ihova i tioku areo, avau nahnugia 
anea la Ihova i tioku areo. 

2 Avau nantukua tioku afakainina weimoa iateia; 
avau nakfakaria ki atelia tioku ahlika. 

3 Pake tamotosa tioku roto, akoe nauiroa tioku aretu. 
Akirea ninage tane kafakanaua avau iei moku i taretu 
avau nofano iei. 


4 Avau nisira wei tuku rima matau, pe kasireia, kaie 
jikai satagata noiroa avau: sesituma iatavau tasi; searafai- 
nama tioku nohkano satagata. 

5 Avau nantapa ki atakoe, e Ihova; avau nantupe, 
Akoe tioku nohnea nohmuni iei, tioku apito i tafanua 
o fakau mauri. 

142. 6. TABUK IA SAM 143. 10. 


6 Fakarogo i tioku tapa; nikotamoto tapu avau: amkea 
avau i afakau nopena penaganea mahkei iatavau; akirea 
mari etamotua iatavau.. 

7 Amkea tioku nohkano i tafare mahkei, pe avau kafa- 
fetai i tiou eigoa; fakau etotonu iarea penaganea kafori 
Jatavau pe akoe ropena penaganea arofa ki atavau. 


Sam 143. 


Sam o Tevit. 


ı Fakarogona tioku ahmori, e Ihova: faoifo tiou tariga 
ki anea avau nonugia iatakoe: fakarogo iatavau i tiou 
apenaganea mari, ma penaganea totonu. 

2 Koisausara apenaganea o tiou afiji; setotonuma apena- 
ganea o satagata mauri weimoa iatakoe. 


3 Tatagata esamai maku mari nisau-vaka i tioku noh- 
kano; eia neikumieifo avau ki takere: eia neipena avau 
pe kanofo i anohnea pauri, feipe fakau nihmate ituaisu. 

4 Nikohlika tioku nohkano iei; sefakatamotuama tioku 
roto tasi. 


5 Avau nahmentua anapugi ituai; avau nomanatunea 
iou apenaganea oji: avau nomanatunea afijikauga iou 
arima. 

6 Avau nofariakea ru oku rima ki atakoe: tioku nohka- . 
no notagisa mau, kofeipe i tafanua ejikai tavai iei. 


7 Weiwaha pe kafakarogo iatavau, e Ihova; tioku 
nohkano kotamoto: koisofuna tiou afoimata iatavau, pena 
avau kafeipe i afakau nohtoifo ki tarua. 

8 Asitu iatavau pe karogona tavisau i tiou arofa i 
tabohpo; avau mari nofakarogo iatakoe: fakariamai ki 
atavau taretu avau kafano iei; tioku roto mari nofenake 
ki atakoe. 

ọ Veteakea avau, e Ihova, i afakau esamai maku: 
avau notere ki atakoe pe akoe kafuna avau. 

10 Fakeiroa avau pe kahpena tane na akoe nokaniani 
iei; akoe mari tioku Atua: arafia avau i tiou anohkano 
rufie i taretu etakohkoto. 7 

143. 11. TABUK IA SAM 144. 12. 


11 Fakatamotua avau, e Ihova, 1 tiou eigoa: amkea 
tioku nohkano i tahlika, i tiou apenaganea totonu. 

12 Amkea fakau esamai maku i tiou arofa, kaiauiei 
fakau oji nofakahlika tioku nohkano: avau mari tiou afiji. 


Sam 144. 


Sam o Tevit. 


1 Erufie tapu Ihova, tioku fatuhtu, eia nofakeiroa ru 
oku rima i tatowa, ma ioku pajo rima pe kahtoa: 

2 Tioku arofa eia, ma tioku afare tamotua, tioku afare 
ehgaro, ma tatagata nopenamauri moku; tioku akaroa eia, 
avau nofakarogo iateia ; eia neikumieifo iaku atagata maku. 


3 E Ihova, atagata aha, pe akoe noiroa kirea ? ma ta- 
tariki o tagata pe akoe nomentua eia ? 

4 Akirea feipe ane taruana: anapugi orea feipe atonea 
nojikai. . 

5 Nageifo tiou tariga, e Ihova, toifomai: tofia aora, 
safakia tiousafi iei. 

6 Jiriakea taptapeia, falelekia; fania iou agasau, fa- 
katamotoa kirea. 

7 Fariamai kiraro tiou arima; penamauri moku, amkea 
avau i avai sore, vetea avau i arima o fakai i eke afanua; 

8 Afafa orea notukua terohkavei, arima matau orea 
arima nopena penaganea erohkavei. 


9 Avau kafeiakea tahgoro fou ki atakoe, e Teatua; 
avau kahgana iatakoe notia ta salteri, ano vava taraga- 
furu. 

ro Eia mari nopenamauri mo afatoriki: eia neiamkea 
Tevit tiana fiji 1 tamajira noiauiei tagata. 


11 Vetea avau, amkea avau i arima o fakai i eke afanua, 
afafa orea notukua terohkavei; arima matau orea arima 
mari nopena penaganea erohkavei: 

12 Pe agatama-takau amea kafeipe i agarakau nisore 
i agatamtane orea; agatamafafine amea kafeipe afatu i 
taturi-fare, nisaua feipe i tapenaganea i tafare tapu; 

144. 13. TABUK IA SAM 145. 14. 


13 Pe afare omea nage-kai iei efonu, anea kai ekeke iei; 
ajip amea nofanou atausant enalupai i apito fanua omea ; 

14 Pe abulimatau-takau amea katamotua i tafijikau, 
serosama sanea, serojikaima sanea, jikai tahtagi i aretu 
omea. 

15 Erufie tapu atagata kofeipera: erufie ua mari 
atagata Teatua orea ko Ihova. 


Sam 145. 


Tahgoro o Tevit nohgana i Teatua. 


1 Avau kahgana iatakoe, e Teriki ko tioku Atua; avau 
kahgana 1 tiou eigoa iatau matau. 

2 Avau karafaina akoe i anapugi oji; avau kant mai 
tiou eigoa iatau matau. 

3 Esore mari Ihova, ehtau pe kahgana fakasore iateia; 
etaru i tasara tiona sore. 

4 Tatau tagata tasi kahgana iou afijikauga ki teke atau 
tagata, notukua iou afijikauga etamotua. 

5 Avau kamanatunea i tasore o tiou ariki rufiesa, ma 
iou afijikauga nomasaro iei. 

6 Atagata kavisaua tatamotua iou afijikauga nohlika 
ieli; avau foki kantukua iou afijikauga sore. 

7 Akirea kamentua katukua tiou arofa sore, kahgoro 
iou apenaganea totonu, 


8 Ihova nosirarufiemai tagata, noarofa fakasore; ela 
seweiwaha i takali, esore tiona arofa. 
9 Ihova noarafaina tagata oji; nonofo tiona arofa rufie 
AA fijikauga oji. 
10 lou afijikauga oji nohgana iatakoe, e Ihova; iou 
atagata rufie notukua avisau rufie iatakoe. 
11 Akirea kavisaua tarufie 1 tiou avaka, katavanaga i 
tiou tamotua; 
12 Pe katukua iana fijikauga tamotua ki atagata, ma 
tarufie i teariki i tiona vaka. i 
13 Tiou avaka tagata nonofo iatau matau, ma tiou 
ariki nonofo i atau tagata oji. 
14 Ihova nopurujia fakau oji nohtakakea, noijikijia 
fakau oji nikokumieifo. 

145. 15. TABUK IA SAM 146. 9 


15 Afoimata o anea oji noajia akoe; akoe nautufa 
kirea iarea anea kai i anapugi orea. 

16 Akoe noafogiakea tiou arima, samauri rufie anea 
oji emauri. 

17 Ihova etotonu iana penaganea oji, earofa iana fiji- 
kauga oji. 

18 Ihova etatamai ki atagata oji nohtapa eia, atagata 
oji mari nohtapa eia ma tamari. 

roma kafakarava takaniani o fakau nomataku iateiaą; 
eia keirogona tahtapa orea, keipenamauri morea. 

20 [hova noimatakina atagata oji nokaniani iateia, 
kale keiauiei atagata oji esa iarea penaganea. 

21 Tioku fafa katukua tahgana o Ihova; kahgana 1 
tiona eigoa tapu atagata oji iatau matau. 


i Sam 146. 


1 Kahgana akaua ia Ihova. Kahgana ia Ihova, e 
tioku nohkano. 

2 Avau kahgana ia Ihova, i tioku mauri oji: avau 
kafeiakea ahgoro ki tioku Atua i tioku amauri oji. 


3 Koisafakarogo akaua i afatoriki, mo i atagata, etaru 
l akirea i tapenamauri mo tasi. 

4 Iorea nohkano nomapusaki, akirea noafe ki takere: 
itanapugi ana ra amanatuga orea kojikai. 


5 Erufie tapu tatagata Teatua o Jekob nositu iateia, 
eia noajia tiona Atua ko Thova: 

6 Eia neipena taragi ma takere, ma tatai, manea oji 
iei; ela noimatakina avisau mari iatau matau: 

7 Eia noipena penaganea totonu ma fakau nitomia, 
neitufa anea kai ma fakau ehmate taoge: Ihova noivetea 
kau mitausia: 


8 Ihova nofakamarama afoimata o foimata pauri; eia 
neijikijiake fakau nitomieifo; Ihova nokaniani i afakau 
etotonu larea penaganea; 

9 Ihova noimatakina amavaka; eia noipurujia anikaso 
ma fafine nihmate iarea tagata; kaie eia nofakafagafaga 
taretu o fakau nopenanesa. 

146. 10. TABUK IA SAM 147. 17. 


10 Ihova kaariki iatau matau, Teatua aua, fakai i 
Saion, kariki ki atau tagata oji. Kahgana akaua ia 


Ihova. 
Sam 147. 


1 Kahgana akaua ia Ihova: erufie pe kafeiakea ahgoro 
ki Teatua otea; erufie aroto iei, ehtau foki pera. 


2 Ihova noitaoa Jeruselem; eia nofatakina fatasiana 
fakai Isreel nifalelekia. 

3 Eia nopenpena kohmafo aroto tamoto, notakaia 
apakora 1 akirea. 

4 Eia noitaua afetu; eia noitapa eigorea oji. 

5 Esore Teriki otea, esorekage tiona tamotua; eia 
nofarigoina anea ejikai tanoji iei. 

6 Ihova noijikijiake fakau emaru rotorea; ela neiameifo 
ki takere fakau esa iarea penaganea. . 


7 Kahgoro akaua kia Ihova nofafetai iateia; feiakea 
ahgoro i taharp ki Teatua otea: 

8 Eia noapojia taragi i apoa, eia neipena taua ma ta- 
kere, neipena agafari pe kasomo i aora. 

9 Eia neitapa anemauri i akai area, ma agatama reven 
nohtagi. 

ro Eia sekanianima i tatamotua i ahors: eia sekania- 
nima i avae o tatagata etamotua. 

11 Ihova nokaniani i afakau nomataku iateia, i afakau 
mari noajia tiona arofa. 

12 Kahgana ia Ihova, fakai 1 Jeruselem; kahgana 1 
Teatua, fakai 1 Salon. 

13 Eia neifakatamotua ahpono i afeipa; eia nelagela 
iou agatama nohnoto ma kaua. 

14 Eia notomia tamarino i apito fanua aua; eia neitufa 
akaua kamauri i awit rufiesa. 


15 Eia neifalelekia iana visau i takere; iana visau no- 
tere weiwaha. 
16 Eia neitufa sno feipe i afuru jip; eia nofalelekia 
tagau feipe namulaga. 
17 Eia neinahkea tau-fatu feipe amamanea: akai eta- 
motua i tanofo weimoa i tiona makaligi ? 

147. 18. TABUK IA SAM 148. 14. 


18 Eia neitukua iana visau, akirea sapena i tavai: 
eia neikauna kasau tiona amtagi, satafe aval. 

19 Fia neifakaria tiana visau ki agafatumupuna o Jekob, 
tiona vaga ma iana penaganea totonu ki afakai Isreel. 

20 Eia sepena pera i tasi foki avaka tagata: akirea 
epuhpusi iana penaganea totonu. Kahgana akaua ia 
Ihova. 


Sam 148. 


1 Kahgana akaua ia Ihova. Kahgana ia Ihova akaua 
i taragi: kahgana iateia i anohnea weiluga. 

2 Kahgana akaua iatela, iana agelo oļi: kahgana akaua 
iateia, iana anea oji i taragi. 

3 Kahgana akaua iatela, tara ma tamrama: kahgana 
iatela, afetu marama oji. 

4 Kahgana iateia, taragi weilugaroa, ma avai weiluga 
1 tavavanea. 

5 Kahgana kirea i teigoa Ihova: eia neitukua tavisau, 
akirea nipena. 

6 Eia neinage fakamahkeia foki iatau matau: ela nei- 
nage tahvae pe akirea koisafakamuria. 

7 Kahgana ia Ihova anea i takere nei, eivi 1 tatai, ma 
atai elehposu oji. 

8 Ma tiafi, ma taua-fatu, ma sno, ma takofu; ma afa, 
nofakarogo iana visau: 

ọ Ma aora, ma afakarava oji; ma arakau fanua, ma 
asitar oji: 

ro Ma anemauri iro, ma anemauri etara; ma anea 
notorotoro, ma amanuhlele: 

11 Afatoriki sore i takere nei, ma fakai i avaka tagata 
oji; ma afatoriki rikriki ma fakau sore oji i takere nei. 

12 Agatamtane ma agatafafine; takau nikofakau sore 
ma agatama: 

13 Kahgana kirea i teigoa Ihova; esorekage tiona eigoa 
ana: tiona rufie no weiluga i taragi ma takere nei. 
o iana fiji rufie; fakai Isreel mari, atagata nohnofo etata 
ki ateia. Kahgana akaua iateia. 

Sam 149. 


ı Kahgana akaua ia Ihova. Feiakea tahgoro fou kia 
Ihova, kahgana iateia i tafatakina o iana tagata rufie. 

2 Kakaniani fakai Isreel iateia eia neipena kirea: 
kakaniani fakai i Saion i Teriki orea. 

3 Kahgana kirea i tiona eigoa i tasopo: feiakea kirea 
ahgoro ki ateia i tatimbrel ma taharp. 

4 Ihova mari nokaniani iana tagata: eia keirakeia fakau 
emaru rotorea i tamauri neipena morea. 

5 Kakaniani iana tagata rufie i tarufie orea: kahgoro 
kirea weiluga i apotu orea. 

6 Kanofo i afafa orea avisau nohgana i Teatua, ma 
tamajira emtakei tantafa ma ma tantafa i arima orea, 
7 Pe kaoria apenaganea o fakai i avaka tagata, pe ka- 
tarania fakai i afanua; 

8 Pe kafausia afatoriki orea i aus, ma fakau sore orea 
1 avava fatu; 

9 Pe kapena tanori niserea i akirea: nonofo tahgana tenei 
ma iana tagata rufie oji. Kahgana akaua ia Ihova. 


Sam 150. 


1 Kahgana akaua ia Ihova. Kahgana i Teatua i 
tiona nohnea tapu: Kahgana iateia i tavavanea esore 
tiona tamotua iei. 

2 Kahgana iateia iana fijikauga tamotua: kahgana 
latela i tiona sore rufiekage. 

3 Kahgana iateia 1 tahva i tabu: kahgana iateia.i 
tasalteri ma taharp. 

4 Kahgana iateia i tatimbrel ma tasopo: kahgana 
iateia i afago vava ma afago majira. | 

5 Kahgana iateia i simbal, esore areo orea; Kahgana 
lateia 1 asimbal, ehgaro areo orea. 

6 Kahgana ia Ihova anea oji nomapusaki. Kahgana 
akaua ia Ihova. 

